url
stringlengths 15
6.61k
| text
stringlengths 104
99.9k
|
|---|---|
https://wwblue.com/2020/08/%E9%9B%A2%E5%B2%B8%E6%88%B6%E5%8F%A3-barclays-%E8%B5%B7%E6%89%8B%E7%AF%87/
|
本身諗住年頭嘅時候飛轉歐洲，開個離岸戶口。而家唔飛得，就上網爬文如何不離港地開離岸戶口。我哋都係諗住就咁開個戶口做下外幣定期，雖然人哋話Barclays手續費偏貴，應該都唔會有太大差別嘅⋯⋯最緊要嘅係佢可以線上做晒所有申請！但留意番，文件就7月頭寄晒過去，出文嘅呢一日都仍然未有回覆。
開戶方法：線上填表格，集齊要交文件一次過寄過英國，然後，等。
㩒”Apply now”
然後就會問你(1)係咪為咗一個按揭申請而開一個戶口，(2)住邊，(3)會唔會嚟緊兩個月搬去第二個國家，(4)開戶三個月內有冇能力存入GBP25,000或等值貨幣。
準備好嘅話，我哋就去下一步，填表啦！
|
https://www.orientalsunday.hk/%E7%86%B1%E8%A9%B1/%E5%AA%BD%E5%92%AA%E7%99%BC%E7%88%9B%E6%B8%A3%E8%A6%81%E7%9F%A5%E9%98%BF%E4%BB%94%E9%8A%80%E8%A1%8C%E6%9C%89%E5%B9%BE%E9%8C%A2-%E5%94%94%E8%AC%9B%E9%A0%AD%E5%AE%B6%E5%B0%B1%E6%9C%83%E6%95%A3-301008/
|
自己個銀行有幾錢，你會唔會俾屋企人知？有位巴打喺討論區開Post以「老母發爛渣，死都要迫我講銀行戶口有幾錢？應唔應該講？」為題向廣大網友求救，如果你係樓主，你會點？最後樓主又決定點解決呀媽嘅處處相逼？
是咁的，有位2X歲嘅巴打，佢媽媽就好想知個囝銀行有幾錢？仲提供咗個老母發爛渣時間表！
好多巴打睇完成件事之後都話唔應該講！如果你係樓主，大家又會唔會同呀媽講自己戶口有幾多錢？
而樓主話如果講出嚟分分鐘冇晒啲錢！所以想PS一吓，等阿媽知自己冇錢！
不過，有巴打就話，阿媽突然咁做，一定係出咗事！
最後。巴打係咁解決！
|
http://www.kinseymama.com/2014/02/blog-post_11.html
|
又到左每月十號，即係小小豬又大一個月，轉眼間就已經三歲半啦！
原本依一個三歲半嘅重大日子，我地都打算買個小蛋糕返嚟同小小豬切吓開心吓。不過因為聽日我地就展開兩日一夜嘅澳門之旅，到時有好多好嘢食，所以今日就唔打算慶祝啦！
其實之前都完全冇諗過可以光波香蕉，我見FACEBOOK嗰個光波爐食譜有波友整左，見到好似好簡單，所以就買齊材料同小小豬一齊整，親子一番啦！
整法都真係非常簡單，除左入爐嗰個步驟唔俾小小豬做之外，其實都係佢負責呀！
唔知係唔係因為剛剛出爐太熱了，所以小小豬都只係食左兩啖就唔食啦！
哈哈哈...唔緊要，小小豬唔食仲好，因為我可以食多啲嘛！我就覺得好好食，外脆內軟，而且又唔太甜，再加上依家凍凍地嘅天氣，食啲暖食物落肚，真係成個人即刻都暖晒呀！
|
https://www.vjmedia.com.hk/articles/2019/08/22/198304/%E6%88%91%E5%94%94%E7%9F%A5%E8%B4%8F%E5%B7%A6%E5%92%A9%EF%BC%9F
|
我唔知贏左咩？
上星期日，你地經歷過咩呀？170萬人流水式集會，好莊觀，畫面好靚，你地好叻，贏左兩萬分下嘩？
前線原來出咩事呢？有堆帶口罩既師奶老母，叫前線返屋企。
有堆水軍，話而家「民主制度」就係少數服從多數，所以和理非係主流，勇武要聽和理非話。講呢d 說話既人，月捐立場新聞，畀三蚊蘋果小報，原來係咁樣理解「民主」精神既。咁得啦，華春瑩都話中國有14億人啦，你老母咁香港人搞乜撚野遊行呀？14億人一定多撚過你7百萬人架。
之後有隻叫金水既大仆街，公民黨人，專搞衛星page 同養打手，去攻擊同泛民唔同理念既人。本來個page，網上d 人話叫「我係香港人」，雨傘果陣出既，而家就改左自己名。點解呀？見到d咩作者、家明、沙加果堆page，上晒位丫嘛。facebook 唔係機構玩架，係要有小編，要有毛毛cap盾，先有人會有興趣既。金水自己想拎光環啦，於是，就搞個page，日日偷相偷片，想講咩，就話係人地send message畀佢。屌那星，咁撚多野講，叫d 撚樣自己講啦，上連登講啦，使靠你金水？日日係度提人捉鬼，一堆無腦黃絲係度share。share 完當自己搞革命，之後點？
之後勇武走啦。走撚晒啦，你和理非點呀？
全面進場囉。特首搞對話平台啦。之後薯片又出返黎啦。呢堆撚樣呢，以前都係政府做架。而家搞到民怨沸騰，呢班撚樣冇份架？好啦，勇武一走，之後發生咩事呀？
睇下連登點講啦：
睇撚到啦？
唔撚知左膠諗咩。而家手足畀人拉左，30個入去，6個重傷，個個骨折。藍田連儂牆青年被鎚仔攻擊，將軍澳連儂牆女記者畀人斬撚到見肺，果條友可以出返黎？係出返黎呀！
兩隻眼，六條人命，之後仲有好多自殺既都唔計入去啦。然後700幾人被拉，個個等緊分分鐘要坐十年。你同我講，畫面好靚，贏左兩萬分？對何韻詩呢種剩係同低智商左膠玩，而堆左膠呢，又當佢明星咁樣拜佢既人，佢係唔知個世界出面，有幾多人係痛心佢做錯過d咩既。佢係蔡東豪摺左主場之後，入立場做董事。而點解有人話立場記者係免費義工？而家佢開演唱會點解要買飛？佢唱歌就值得人畀錢，記者畀人斬畀人劈畀速龍黑社會兇，就可以唔收錢做野？仲有，佢而家仲係612 基金既其中一個董事會成員。早排唔係泛民打手係咁係度吹風話前線好撚慘，飯都冇得食既？係呀？好撚慘呀？飯都冇得食呀？612 抗爭基金唔幫人？點解要搞到d 八達通呀，百佳券周圍擺呀？
反對何左膠韻詩既說話，佢係呢世都唔會聽到。佢只會聽到好多 proud of you、多謝你為香港發聲……之類既說話，佢就算聽到都只會話你係「熱普城」既hater。最搞笑既係，佢話搵特朗普求救冇用，佢又去英美港盟個集會做咩？佢又去三藩市演講，接受人地standing ovation 好感動咩咩咩，做乜鬼？佢開心興奮既時候，有冇諗過佢而家呢個台，唔係佢一手一腳自己打返黎，係前線既手足，用血用汗用命用自由用前途用眼換返黎架？
都唔好講，連登班人，都請所有政工作者，唔好擺連登上檯。
左翼？？？左膠就大把。
Permalink: https://www.vjmedia.com.hk/articles/2019/08/22/198304/我唔知贏左咩？
|
https://www.openrice.com/zh/hongkong/promo/%E3%80%90%E6%94%BE%E9%A1%8C%E9%A6%96%E9%81%B8%E3%80%91%E4%BB%BB%E9%A3%9F%E4%BB%BB%E9%A3%B2%E7%94%9F%E8%A0%94%E3%80%81%E6%B5%B7%E8%86%BD%E5%90%8C%E7%94%9F%E5%95%A4-a5456
|
唔想煩，諗起食乜就食乜，又唔駛逐道菜睇價錢，最正梗係食放題啦！放題已經唔係齋食刺身、壽司咁簡單，銅鑼灣瀛豐放題料理專門店主打日、泰菜，冷、熱盤有180款咁多，仲可以加錢嘆埋奢華版放題，任食勁大隻生蠔，仲有又靚又好玩嘅生啤啤酒機玩。
嗱，大家都有多年放題經驗㗎啦！一定試過瘋狂剔紙落單，但畀完伙計就等極都無？呢啲傷心事就唔好回想喇，呢度只要掃一掃QR Code即刻可以電話落單，叫咗咩、未嚟咩全部一眼睇晒，專心瘋狂落單勁食啦！
瀛豐依時段收費，一個價就任食180款日、泰、港菜，一齊睇入場價位啦！
爆抵!!! 只需另加$118，即任食任飲生蠔、海膽同生啤！
酒店級大大隻生蠔，肉厚有海水味，全部即叫即開。
睇吓生蠔幾肥美！
法國生蠔出名濃海水味，加多$20就可以食埋喇！
北海道帶子刺身無返咁上下厚身，都唔會夾到海膽呀！一啖入口雙重口感，好幸福呀！
呢部生啤機來頭唔小㗎，係店家專登買嚟畀食客體驗斟生啤嘅樂趣，有Asahi同Blanc1664兩款啤酒揀。
一邊斟，杯底一邊閃彩燈好靚㗎，準備埋手機打卡就啱喇！
除咗奢華版外，單以入場費都有180款嘢食㗎！入座當然先嚟刺身拼盤啦，噴煙龍蝦真係好得意，刺身都好高質！有珍寶赤蝦、馬刀貝、白玉豚等，仲有挪威三文魚，好食又放心。
同場有多款壽司揀，海膽波波壽司一啖入口，仲有赤貝、象拔蚌同油甘魚等等。
瀛豐最吸引就係有別於一般放題店，除咗日式料理外，泰式料理都係重點嚟，串燒沙嗲汁仲係自家調配。想邊食刺身，邊食高質泰菜就啱晒。
泰式魚露燒蝦勁惹味，識食一定要咬吓蝦殼，微鹹有風味。
泰式炒椰菜苗只用新鮮菜苗，葉嫩、口感清爽。
熱炒都有好多選擇，全部大廚主理好有鑊氣。
和味一口牛甜香有肉味，肉質夠鬆軟。
甘葉香蒜炒墨魚鬚有咬口，鍾意墨魚嘅話一定唔可以錯過。
呢度任飲啤酒汽水，點可以無炸物佐酒呀？呢度炸物選擇多，芝士年糕、紫心香芋丸同炸香蕉等等都好吸引。
蛋糕、布甸、啫喱等等都有，榴槤迷必試榴槤糯米糍呀！
多款韓國雪條任食。
仲有啤酒、果汁、汽水任飲。
|
https://guest.elle.com.hk/tiffanykwng/2017/09/26/damplings/
|
估唔到身為煮食手殘者嘅我都可以一手一腳整餃子(利申: 水餃皮係買嘅)，再次多謝一眾YouTubers。
– 切材料切到手軟！有粉絲、蔔葡、冬菇、木耳&洋蔥。
– 滾油爆香啲薑末先一鑊炒熟啲材料，香到呢，再加少少豉油&楜椒粉。
– 包咗三款形狀，一般餃子形包得最多餡、魚皮餃形超易包、十字燒賣形最煩。
– 用三種方法煮啲餃。蒸餃蒸耐咗好乾、烚餃又易又好味，但有兩隻爆開咗順便煲做湯底、煎餃用油煎香個底再落少少水蒸，煎到有金黃脆皮底超好味呀！
– 再憑多年打邊爐經驗整埋個汁，豉油 + 醋 + 蒜泥 + 辣椒油 + Grape Concentrate + 麻油 + 葱，用嚟點餃子一流。
– 嚴禁希臘人用刀叉食，強行逼佢地用筷子。
總結 : 下次試吓整埋餃子皮，同埋唔會再蒸。
|
http://viwaproduction.com/
|
過去嘅努力，一點一滴嘅累積，今日ViWA獲得眾企業嘅認同，獲邀出席由電訊盈科集團所舉辦嘅「星級優秀品牌大獎2017」，獲各位企業評審推薦，獲得「星級企業拍攝製作服務品牌大獎」呢個咁有意義嘅獎項！
未來ViWA將會繼續努力，為各企業、中小企、微企等公司，製作更多宣傳影片，風雨同路，一同向前，孕育更多屬於香港嘅本土品牌。
ViWA更成為電訊盈科集團，PCCW、黃頁、NowTV、ViuTV嘅策略性伙伴，為旗下客戶提供廣告及影視製作嘅指定製作公司。
感恩咁多年Supreme嘅buddies對ArV嘅支持，使我更有信心去一直向前！
未來嘅日子，仍需要大家去繼續信任及支持。
ViWA由零開始到到今日，足足5年，從無諗過會行到呢個里程。
ViWA Production嘅專業領域係「影視制作」，包括本地及海外婚禮婚紗攝影攝錄，商業室內設計攝影，食物餐牌攝影，廣告硬照，企業公司活動攝影攝錄，企業宣傳片，公司內部Team Building短片，廣告短片，微電影，Youtube Channel Video等等等等。
2015年最後一個旅程，去北京出席北京國際微電影節2015頒獎典禮。
唔好意思，唔接受訪問呀！
因為我不懂講普通話呀！
你去訪問導演啦！
|
https://blog.biolane.hk/%E6%96%B0%E6%89%8B%E5%AA%BD%E5%AA%BD%E7%9A%84%E6%99%82%E9%96%93%E7%AE%A1%E7%90%86%E6%B3%95/
|
BB出世喇！新手媽媽沉醉喺喜悅嘅同時，亦會因為角色轉變、生活作息被打亂，而感到忙亂同困擾。工作繁忙，照顧BB由朝忙到晚，去厠所都無時間，永遠都唔夠瞓？以下畀新手媽媽一啲時間管理方法嘅建議，幫大家舒緩壓力：
無論係在職定全職媽媽，都可以用時間表記低每日生活模式中嘅所有流程，好似餵奶、瞓覺等，常規事務好似瑣瑣碎碎、日日重複，但慢慢成為規律習慣，都會變得輕鬆，亦更易抽時間忙裡偷閒。
好好利用日曆或手機程式，記低BB換片、度體溫、打針等事項，並列表提醒自己，即使遇到臨時事件，好似BB突然生病、親友探訪等，都可以依重要性、緊急性從容處理。
媽媽亦可向有育兒經驗嘅媽媽請教慳時間心得，學習更多貼士，提高時間運用嘅效率。
好多爸爸照顧初生BB時會顯得信心不足，甚至驚整傷BB而唔敢多抱。其實無論媽媽定爸爸，湊BB都有一個學習同摸索嘅過程，所以從BB一出世就要分工畀爸爸，畀佢參與照顧BB日常生活大小事，畀爸爸跟住學習。
如爸爸可以幫忙換尿片，沖涼、氹BB瞓覺等，媽媽不妨多加鼓勵、表達欣賞，令爸爸慢慢熟習湊BB技巧，咁媽媽就可以爭取休息時間，或外出放鬆一下。
照顧BB令媽媽睡眠持續不足，精神不振，變得容易情緒波動，反應同思考能力減弱，做任何事只會感到乏力無效率。所以媽媽唔好忘記要盡量爭取時間休息、Me-time獨處放鬆，食得健康、保持運動，咁先可以有更多精力去陪伴BB成長。
新手媽媽因為缺乏經驗，照顧BB方面難免會遇到煩惱同挫折，宜放下事事執著、追求完美嘅諗法，唔好將壓力全部加喺自己身上，亦唔好將自己BB嘅發展步伐同其他人嘅BB比較。雖然會手忙腳亂，但專注於每分每秒嘅親子互動，都係媽媽同BB嘅快樂時光。
|
https://www.openrice.com/zh/hongkong/article/%E9%BB%83%E5%A4%A7%E4%BB%99%E7%AB%B9%E5%9C%92%E5%A4%9C%E5%B8%82%E6%96%B0%E9%96%8B%E5%BC%B5-%E4%B8%80%E7%AB%99%E5%BC%8F%E6%8E%83%E7%9A%BA%E7%9A%AE%E8%85%B8%E7%B2%89-%E8%88%B9%E9%BA%B5-%E8%8A%B1%E8%86%A0%E7%BF%85-%E6%9C%89%E7%89%87-a5291
|
黃大仙嘅街坊有口福啦！竹園市場日前全新開幕，裡面嘅小食街唔單止有齊各國特色小食，而且大部分都營業至凌晨一點，夜晚突然肚餓都可以掃街食宵夜。
主打即場石磨腸粉，石磨唔單止可以令米漿更柔滑，亦可以帶出米香。而且用櫃桶即叫即蒸，熱辣辣香噴噴。有牛肉、叉燒等唔同配料任揀，開飯仔就揀咗秘製麻辣雞絲，少少麻痺感加上辣味夠哂醒神，怕辣可以飲椰青（$8/罐）解辣。不過留意返呢檔開到夜晚8點咋，想食記得早少少嚟買。
呢間泰式小食店由鍾意食泰國菜嘅80後店主開設，唔少材料都係自家製作夠用心。好似主打嘅船麵湯底就用20斤豬骨同20斤雞骨加上泰式香料，每日熬足12個鐘！另一亮點係正宗炸豬皮，口感香脆。亦有冬蔭功湯底同豬骨湯底，加上一系列配料可以隨意搭配。
串燒同樣落足心機，雞、豬同牛串都係泰國貨，而且都係即叫即燒，配上自家製燒粉同沙爹醬相當惹味。特別係豬同牛串，香口之餘仲保持到肉汁。
泰式拼盤有齊蝦餅、魚餅、素春卷，同香茅雞翼四款小食，同樣非常香口。
大大杯泰式奶茶畀大家一解奶茶癮！最值得一讃嘅係老闆有就返香港人口味，將本身偏甜嘅泰式口味調整至而家啱啱好，飲完成杯都唔口渴。
一間店可以食勻三地美食？皆因老闆係日本人，老闆娘喺越南開過餐廳，所以就有齊日式、越式同港式小食。呢碗花膠雞絲湯翅嘅食譜嚟自一位老師傅，每日新鮮熬製6至8小時，當中有素翅、花膠、雞絲、金華火腿、香菇等等，味道香濃而且一睇就知落足料！
日式咖喱同小食係老闆同仔仔嘅拿手菜，日式咖喱用五種唔同咖喱加上蜜糖調配，唔會太辣帶少少甜味。而且小店所有食品都唔添加味精，小朋友都可以試。而炸芝麻雞翼就係用日本當地嘅食譜，有和風感。
越南咖喱由老闆娘主理，混合三種咖喱同椰漿，比日式咖喱更香辣，帶椰子香。值得一讃嘅係薄餅薄身得嚟無油膩感。咖啡就係用越南地道滴漏方法沖調，啡香醇厚。
天氣轉涼當然要食煲仔飯。正所謂工欲善其事，必先利其器，呢度嘅爐同煲都係特別設計，可以快速傳熱，令飯粒唔會黐底，但同時又有脆口飯焦！食材配搭亦比較新潮，好似最近主打嘅呢煲就係臘味飯底，加上肉餅同鰻魚。
早餐唔想食得太飽？呢度仲有麵同刈包。特別推介呢款海帶麵，100%海帶，高纖、低卡、零脂肪，配燉湯底夠哂味又健康啲。而且好似車仔麵咁可以任揀唔同配料。
呢間燒賣店最近新推墨魚汁燒賣，同原味燒賣一樣係每日新鮮現包，分別係落咗黑色嘅墨魚汁同一粒粒彈牙墨魚肉！識得食記得落埋佢地嘅咖喱汁，細心地分為大辣、小辣同小小辣，係用咗紅椒、丁香、甘草等多款香料調製，味道豐富開胃。
呢度嘅錫紙鍋啱哂冬天一個人開飯，有牛肉、蜆同蝦任揀，一打開隨住蒸氣聞到好香蒜蓉味，重點當然係吸收哂鮮味嘅粉絲啦！
呢度嘅涼拌撈麵都好受歡迎，辣醬可以揀微辣、小辣、中辣或者大辣，配芫荽、蔥同花生，夠哂香辣。唔夠喉嘅話亦可以加雞絲、雲耳、蓮藕等配料。
港式小食當然就唔少得雞蛋仔同炸物啦，呢度嘅雞蛋仔同格仔餅（各$20/底）都好受歡迎。而最特別嘅係佢地嘅炸薯條、薯格、蝦片可以配三款Shake Shake粉：燒烤、香辣、芝士。開飯仔就試咗呢度嘅即炸波浪紋薯條，外脆內軟同芝士粉好夾！
琵琶豆腐即係加咗魚肉，呢間專賣豆腐嘅小食店最近仲新推有芝士餡嘅版本，炸至金黃色後外脆內軟，趁熱食仲有拉絲效果啊！
想飽肚啲嘅話，呢間店嘅飯麵就啱哂喇。招牌係胡椒豬肚湯，胡椒香濃郁有暖胃效果。而口水雞飯就係配黃薑飯，雞肉嫩滑，怕辣嘅話可以加$3配杯豆漿。
|
https://hkgameman.com/2020/11/soccerworld-pl-wk8-prediction-sun/
|
短評： 兩隊嘅近況都好接近，李斯特城跟五戰全勝，而狼隊更四戰英超贏三場。不過相比之下，李斯特城攻力稍勝一籌，往往喺比賽中贏三至四球，浪隊則比以往入球減少。
李斯特城有不少長期傷兵（集中喺中後場），不過最緊要都係前鋒華迪可以出得返。狼隊傷患問題唔嚴重，可以出返上場嘅陣容。
雙方嘅實力好接近，跟四次對碰當中，有三次都係零比零和氣收場。雙方都想繼續保持不敗之身，相信呢場波都係未分到勝負。
短評：尋日嘅預測都講過，英超球隊今年係歐聯表現不俗，但係返返去英超才長，又係另一個情況，所以唔可以完全用歐聯嘅表現嚟評定球隊係英超都會繼續有好表現。
利物浦自從雲的黑受傷後，五場比賽傳承。而曼城方面近10場主場贏咗9場。不過需要留意嘅係，曼城之前面對韋斯咸同埋列斯聯呢啲較弱球隊，都只係打和收場，令編寫懷疑曼城有冇能力去終結比賽(睇返績分榜都會睇分析到)。
短評：阿仙奴喺歐霸嘅賽場有好成績，不過近四場英超只錄得兩勝兩負，而且都係以一球之差缺出勝負。阿士東維拉季初嘅強勁氣勢突然間冷卻，近兩場英超都輸波，令人懷疑阿士東維拉係咪已經見晒底。
純粹睇牌面，阿仙奴高一班。不過自從中場巴克利來投之後，阿士東維拉中前場表現比上季有起色。
雙方都冇主力球員受傷，決勝關鍵係維拉嘅後防頂唔頂得住阿仙奴強勁嘅鋒線。不過讀者都可以預計維拉嘅鬥心同功力會令阿仙奴出現失球。
|
https://www.toofullforfood.com/2019/02/04/%E3%80%90%E6%B7%B1%E6%B0%B4%E5%9F%97%E3%80%8C%E7%B4%A0%E3%80%8D%E8%A1%97%E9%A3%9F%E5%A5%BD%E8%A5%BF-%E6%A6%B4%E6%A7%A4%E9%A3%9B%E9%A4%85%E6%96%B0%E8%B1%AC%E8%82%89%E5%92%96%E5%96%B1%E5%B0%8F%E7%B1%A0/
|
唔使去淘寶，今次要去深水埗！事關小編要帶各位素人去食小籠包呀！喺深水埗有兩間有得食素嘅小籠包店都大受好評，分別係誠記小籠包拉麵同上海生煎皇，唔講咁多，梗係試咗小籠包有幾素先啦！
首先去到喺西九對面嘅誠記小籠包拉麵，小店由父子檔拍住上，鎮店小籠包、生煎包同芋圓等等，都用新鮮食材全人手製作㗎，難怪深受街坊歡迎啦！兩個月前仲推出咗素食小籠包，啱晒素人胃口呀！
素食小籠包(HKD57/六隻)即叫即蒸熱辣辣，小籠包嘅皮都算薄，蒸嘅時間啱啱好，唔會太腍又唔會一夾就拮穿。有成8種餡料咁豐富㗎，有素雞、木耳、椰菜、冬菇、烤麩、松茸菇、紅蘿蔔同粟米，食落口感豐富同好清甜，雖然冇乜爆汁效果，不過清清哋都好滿足呀！
另外小編仲試咗榴槤飛餅(HKD48)同芋圓鮮椰露(HKD27)，如果你係榴槤控就唔好錯過喇！榴槤夠香甜、飛餅亦煎到脆卜卜，不過榴槤餡就唔算厚，但都好夠味；芋圓鮮椰露就有芋圓、南瓜圓、地瓜圓、小丸子同西米，啖啖椰香廿七蚊碗都唔錯㗎！
食完誠記，之後去到大家應該都唔陌生嘅正宗上海生煎皇啦！喺香港總共有4間分店，老闆係娛圈中人，大家叫佢做生煎包王子、亦係江若琳老公Oscar蕭潤邦啦！半個月前舖頭推出日式咖喱薯仔新豬肉小籠包，唔係唔試呀？
日式咖喱薯仔新豬肉小籠包(HKD40/四隻)，金黃色外皮都夠薄，第一啖已經食到咖喱味，由於用咗新豬肉(Omnipork)嘅關係，食落口感同一般小籠包好似，而汁就比誠記多啲。小編覺得咖喱味幾過癮又新奇，就算唔係素人都啱食㗎！
店內都有提供新豬肉素食套餐(HKD72)，有一份主食、小食同飲品，素人可以直接揀啦！
小編今次就試咗四季豆新豬肉碎飯同芥末柚子粉皮，四季豆同新豬肉都幾夠鑊氣，小編冇諗過咁好味喎；芥末柚子粉皮就偏甜，芥末味唔算好出，不過勝在粉皮夠滑亦唔厚，一條條滑溜溜食落口好特別！
|
https://www.likejapan.com/blogs/%E5%9A%87%E5%88%B0%E5%80%8B%E5%BF%83%E9%9B%A2%E4%B8%80%E9%9B%A2%E6%97%A5%E6%9C%AC%E7%A9%B6%E6%A5%B5%E6%9D%AF%E9%BA%B5%E9%A3%9F%E6%B3%95/
|
食杯麵就係貪佢多夠快又好味，但偏偏好多日本人就嫌齋食個麵面有啲悶，諗咗好多花臣出嚟幫個杯麵搞搞新意思，當中有我們聽聞過嘅布甸杯麵，更加有其他極富日本色彩或者古靈精怪嘅，趁就到萬聖節，一於偷吓師，到時畀朋友開吓眼界！
呢個布甸加杯麵嘅食法原來係源自韓國，將一整個布甸倒入個杯麵度再起勢咁搞混佢就完成喇，幾簡單！
有日媒已經親自試過呢個食法，個結論係勁難食！佢地話湯底味道過咗之後，布甸嘅甜味就出現侵佔口腔每個空間，味道非常唔夾喎。
以為呢個會唔好食，點知日本人嘅評價又ok喎！納豆倒咗入個杯麵之後嗰啲好討人厭嘅納豆絲就會溶哂入個湯底度，個湯底會變得有少少杰杰地，可能本身杯麵味道偏濃，所以都唔係好食到有納豆嘅味道，唔係幾食納豆嘅或者可以整嚟試吓。
留意呢個唔係用一支支用嚟點薯條嗰種茄汁，而係一罐罐嗰種蕃茄汁飲品，個比例係湯底同蕃茄汁要一比一，將蕃茄汁整返熱，之後就加滾水入杯麵，再將蕃茄汁倒埋入杯麵度，然後合埋個蓋等3分鐘就有得食。一打開，湯同蕃茄汁都已經畀麵索哂，成碗都紅卜卜！
個樣係有啲驚嚇，不過據稱呢種食法個味道超似食緊蕃茄意大利粉，連日清官網都曾經介紹過，下次同男朋友食飯直情可以用碟上，話唔定可以瞞天過海仲讚你叻叻豬！
之前個布甸杯麵劣評如潮，以為同屬甜品系嘅雲喱拿雪糕都將會係失敗之作，但個味道又幾令人surprise喎！望住個雪糕溶入個湯或度已經夠哂治癒，等佢溶哂之後搞一搞，個湯即刻變得勁creamy，味道仲幾似忌廉湯添！
雲喱拿雪糕溶咗之後個湯就即刻變咗奶白色啦。
食完麵啲湯倒咗佢好浪費……
杯麵嘅味精湯係成個杯面嘅靈魂，就咁倒咗佢真係有啲唔捨得，不如加隻蛋落去整超簡單茶碗蒸？做法好簡單，只要打隻雞蛋落食淨嘅湯度發開佢，塞入個微波爐度叮3分鐘，叮完就食得㗎啦！雖然個做法聽落好似好核突，不過呢個真心味道真係唔錯。
|
https://rainsora.com/unfaithfullove14/
|
KATHY嗰下錯愕絕對非筆墨能夠形容。
佢用深邃嘅眼神望住我，瞳孔好似比平時放大咗少少，眉頭比平時戚高咗少少，但無鄒到眉，嘴角無向上翹，而係輕輕張開雙唇成一個小小嘅橢圓，睇到少少佢嘅門牙。
即使係睇落咁受驚嚇嘅樣，依然都係明豔動人，惹人憐愛。
我無理到呆喺原地嘅佢，逕自走出樂器店。
佢都緩緩跟上我嘅腳步。
其實我有少少淆底，如果佢唔跟我行出間樂器店，我咪好撚樣衰。
不過最後，佢都跟咗出嚟。
之但係，佢無加快腳步走上前嚟同我並肩，我亦都無減慢腳步去縮短距離。
形成咗一個好奇怪嘅一前一後現象。
後面有個天使下凡一樣嘅紫霞仙子跟著行……
實在容易令人聯想成──放狗。
「喂……」KATHY掹一掹我衫尾。
件有彈性嘅衫即刻彷如一條狗帶……
佢用力點點頭。
然後我放慢返腳步，同佢肩並肩行去維園。
來掃一個和弦，掃走心中煩擾……
來唱一厥情歌，唱進你的心窩……
你在那頭，與我天各一方……
你可會想念，地球的那方……
他朝再遇，和誰傾訴如初……
我用結他，自彈自唱咗首自己作嘅歌俾KATHY聽。
我想報答佢……
喺我唱完之後，KATHY再一次呆咗。
「乜……乜你識彈結他架？」佢又問多次，明顯有啲心不在焉，但我唔知原因係咩。
「哦……哦……」KATHY完全處於一個慌亂狀態。
我做錯咗啲咩？
我返到自己屋企，瑟縮喺被窩入面，打開WHATSAPP同KATHY嘅對話匣子，然後發呆。
我見到佢在線上，然後變成最後上線時間，又變返做再線上，又變做最後上線時間……
就不禁猜測佢到底同邊個傾緊計……
我望住4.3吋嘅MOON，六神無主。
我係幾咁希望見到KATHY輸入中，然後佢我講清楚佢心入面嘅想法。
到最後，我發覺我都係無同佢講到我想報答佢啲咩……
然後又刪除返……
再鍵入過，又刪除返……
喺呢個輪迴入面，我走唔出去。
或者，我係希望不斷在線上嘅KATHY，喺同人暢所欲言嘅時候，會施捨零點五秒嘅時間，將目光停留喺我個名上面，再用零點五秒諗起我呢個人，咁我就心滿意足。
但佢好明顯地係睇唔到我瘋狂嘅輸入中……或者直接選擇無視。
我由床嘅一邊碌向另一邊，喺心理學上嚟講，呢個係一種自我慰藉嘅行為，因為唔知點解，我有啲失落。
當我以為慢慢接近佢內心嘅時候，突然之間，又有種被拒諸門外嘅感覺。
我又變返一個，唔知道佢諗咩嘅普通同事。
第二日返到公司，KATHY同平時一樣，琴日佢最後嘅心不在焉一掃而空，又變返永遠掛住微笑嘅KATHY。
到底係因為呢個世界對佢太好，令佢每日都可以咁樂觀，定還是係佢已經睇化咗呢個世界嘅灰暗，而選擇每日都樂觀去面對呢？
望住努力工作中嘅KATHY，我無啦啦泛起咗呢個奇想。
佢察覺到我嘅眼神，望我一望，但同平時唔同，佢再無笑一笑，而係收起本身嘅微笑，迅速移走目光。
我連同佢打聲招呼嘅機會都無。
我再次感到失落。
原來失落感可以源自失去一樣本來已經唔屬於自己嘅嘢。
佢嘅微笑，唔屬於任何人，但見到佢嘅微笑消失，我會喺一瞬間俾陰霾籠罩。
我再按捺唔住自己嘅好奇心。
「SORRY！」我WHATSAPP KATHY。
要引人講出佢嘅心底話，最好九唔搭八地道左歉先。
「？」佢覆我。
「SORRY！」我打多次。
「？？」佢覆多次。
答咗架拿？
佢越懶係無嘢咁，我就越覺得有嘢。
「你諗多咗喇！」KATHY回覆。
佢竟然用呢五隻字，嚟慰藉我懸空咗16個鐘嘅心靈！？
佢越唔想講，我就越想知！
但我似乎未有手段可以引到佢講出嚟。
其後，我用咗一日返工時間去擬訂我嘅計劃，等佢放工嘅時候實行！
嗰排公司啲JOB清得七七八八，嚟緊幾日亦無咩DEADLINE要趕，KATHY今晚應該可以六點半前走，咁就係我實行計劃嘅時候！
「今日一齊走？」我問KATHY。
YES！計劃成功咗第一步。
到底我嘅計劃係咩呢？
就係諗住一齊放工嗰陣，帶佢案件重演一次！
我要彈多次俾佢聽，然之後講返我未嚟得切講俾佢聽嘅說話。
我充滿自信咁等到收工，而佢大概六點三左右都收拾好啲嘢準備走。
我喺笠口等佢，而當佢行出嚟嘅時候，我地幾乎同步撳笠……
只係，當佢意識到我都要撳落去嘅時候，佢迅速收起咗隻手……
呢一下抽手，直接抽到我腸穿肚爛……
笠入面嘅氣氛異常奇怪，我連抖氣都唔敢太大聲，靜靜地望住佢嘅後側面，猜測佢嘅表情，佢俾我嘅感覺，又再陌生返……
只係一日唔夠嘅時間，我地嘅距離由14CM，變到14000000000000000000000000000000000000000000000000000000000000000000000000000000000000000000000000000000000000000000000000000CM。
點解會咁？
笠到，KATHY一個箭步行出去，將我同我嗰句：「係我想多謝謝謝謝謝……」留喺原地。
佢擰轉頭同我揮揮手，將原本已經腸穿肚爛嘅我直接揮到粉身碎骨。
明明……我約咗你一齊走呀……
目暏住KATHY急步行過大堂，推開玻璃門，將手翹起一個喺外面等候嘅男仔隻手到，我個心，好似穿咗十萬個窿……
傳說話，丘比特會放箭撮合情侶，喺公仔書上面成日都見到，嗰支箭嘅箭頭，係個心心。
支箭穿過咗一男一女之後，個心心就會留喺嗰對男女嘅身上，不過，假若支箭餘勢未了，再插落另一個人身上，就只會帶嚟痛苦。
我好撚痛呀師父……
我就咁睇住佢翹住佢男朋友隻手，消失喺我嘅視線範圍。
呢段期間，佢連半個回頭都無施捨俾我。
我睇唔到佢嘅表情，但我諗，一定係掛住燦爛無比、彷彿連黑夜都照亮嘅笑容……
我吸一啖經過空氣清新機洗禮嘅空氣，再笑一吓。
笑自己白痴，笑自己智障，笑自己低能，笑自己把自己看得那麼高。
因為，我仲以為，佢所答應嘅「一齊走」，係我地今晚約會嘅開端。
然後佢同佢男朋友一齊走。
大堂嘅收音機響起楊千嬅嘅稀客。
無法避免，讓你經過。
或者，我應該放低。
其後數日，我又自顧自地失落。
我再無撩KATHY講嘢，同時收起晒之前所有踩界嘅舉止。
其實，我只係發緊細路仔脾氣。
我希望KATHY會好似上次咁，喺我離遠啲嘅時候，佢又行返近，從而令我感到，佢仲係在意我、在乎我嘅感受。
今次，佢再無咁做。
依家，已經連普通同事都稱唔上。
KATHY嚟之前，我係行屍走肉咁返工。
無夢想，無未來，無目標，無大志。
KATHY嚟咗之後，我作出咗少少改變，搵到自己嘅夢想，多咗一個目標。
然後依家，又變返做行屍走肉一樣。
KATHY電腦個MOON嘅擺位，喺第二日唔同咗。
佢拎咗本字典放喺下面，升高咗個MOON，遮住咗佢個樣。
屌，明明你張櫈可以升高升低。
我諗我，真係諗多咗。
佢應該，從來都無少少少少鍾意過我。
|
https://packngo.hk/%E6%AD%90%E9%81%8A%E5%BF%85%E6%90%B6%EF%BC%81%E9%9B%85%E9%AB%98%E9%9B%86%E5%9C%98ibis%E9%85%92%E5%BA%9785%E6%8A%98%E5%84%AA%E6%83%A0%EF%BC%8C%E8%A5%BF%E6%AD%90%E6%9C%80%E4%BD%8E302%E4%B8%80%E6%99%9A/
|
歐遊必搶！雅高集團Ibis酒店85折優惠，西歐最低$302一晚！
大家都明白，去歐洲最貴唔係機票，而係住宿，閒閒地過千蚊一晚是常識吧。雅高集團(Accorhotels)旗下嘅宜必思酒店做緊85折優惠，西班牙巴塞羅那一晚都係$302起，意大利米蘭$381起，荷蘭阿姆斯特丹$423起，仲送埋早餐，真係抵喎！你知啦，歐洲餐廳啲價錢都唔惹少，廉遊歐洲，真係要快啲book定！
再延長減價！荷航法航來回歐洲$3400起！
罕見靚盤！直航抵飛！蒙古航空直航來回烏蘭巴托$3851起！
上一則 國泰Fanfares明早8點開賣! 加德滿都、紐約、倫敦抵玩！約翰內斯堡睇定啲！
|
http://www.onecaratbeauty.com/2016/01/l-revitalift-filler-ha-work.html
|
呢排有好多范冰冰「Revitalift Filler HA透明質酸充盈導入精華」嘅廣告，同時又有好多打手，令廣告文充斥於網絡上面。究竟呢隻Revitalift Filler有冇用，定係又係中伏雷品？今次就特登做咗一個有科學根據嘅研究。
Revitalift系列多中伏？
Revitalift呢個品牌有好多試用，而且幫佢做宣傳門檻好低，海量嘅blogger都可以獲得免費試用。呢個就造成產品有大量宣傳稿同公關稿喺網上世界充斥。其實我今日想講，鍾意扮靚嘅人，點解唔去了解下產品嘅成份呢？唔通開架品牌要求真係低啲？其實真係好想講啲公關真係要睇吓個Blogger係咩樣先至決定俾唔俾試用佢，因為見到好多幫Revitalift 打稿嘅四五線美容blogger樣貌真係有欠高貴，真係有啲影響品牌形象。
講下呢個產品「透明質酸充盈導入精華」嘅成份，第一次見到呢個產品廣告有范冰冰，都好想了解下裏面係乜嘢成份！就咁望上去，Revitalift係用一支針筒設計，而且宣傳文裏面官方宣傳文又好巧妙地用左好多美容手術裏面經常會睇到嘅字眼，例如填充、蘋果肌，當然如果你細心睇就發覺佢從來冇講過呢支野係針筒，但係佢成功暗示，產生左呢種醫學美容注射嘅聯想。
所以第一個印象，就係呢支「Revitalift透明質酸充盈導入精華」可以媲美醫學美容注射透明質酸嘅功效！不過咪開心住，睇埋下面你就知點解中伏。
Revitalift透明質酸充盈導入精華成份係乜？
喺市場推廣上，我要比一萬個讚佢！因為佢實在好叻，識得利用普遍市民對於透明質酸注射一知半解，但又希望用快速方法增加填充感嘅諗法，而推出一隻疑似係透明質酸注射嘅物體。肯定又有好多盲目愚蠢嘅女性一窩蜂去搶購。
用科學方法去了解同分辨美容產品嘅成份，你就可以得到比較公平公正而且科學化嘅結論。呢隻「Revitalift透明質酸充盈導入精華」產品有冇用，我睇完成分表之後，就發覺都係唔好咁大期望啦。
睇完之後我發現原來裏面係透明質酸，甘油，香精，同埋酒精。我之後為咗考證呢件產品嘅功能，我特別去咗萬寧試用，人造香精味道非常強烈，而且產品包裝都有啲粗糙。
好多之前研究都發現，原來透明質酸一定要注射入皮膚，先至可以長期改善皺紋及皮膚問題。表面搽嘅透明質酸，由於份子太大，根本不能吸收入皮膚入面。
呢隻Revitalift Filler產品聲稱用咗一隻新科技，令到透明質酸可以經過皮膚深入，無需注射。為咗證實呢個見解，我特別去咗美國National Institute of Health搵最新資料來作為研究。
喺一份2014年嘅研究表示，一般透明質酸的確有助吸收水份，令皮膚更飽滿，不過由於一般透明質酸嘅份子太大，只能用一些較入侵性的方法例如注射皮膚之內。呢樣嘢對於美容有少少研究嘅人一早都知啦。Revitalift Filler HA呢件產品，有人講過話好似佢嘅透明質酸一般嘅細，所以更加容易導入。
根據美國政府官方資料，日本實驗室Forlle'd Laboratories發現，原來分子極細嘅透明質酸，的確可以用搽嘅嘅方法，都能夠深入皮膚裏面做到飽滿效果。但係要做到呢個效果，就唔係一般嘅透明質酸，而係「nano透明質酸」！
呢份研究報告明確表示，一般嘅透明質酸房子大約係3000nm ,如果要成功進入皮膚之內，佢就必須要細過50nm，先至可以成功。呢個實驗室就成功將將透明質酸分解到5nm！
如果你嘅透明質酸係nano級別咁細，科學發現原來真係可以通過皮膚進入身體，無需要注射。研究甚至發現，只需要使用nano級別嘅超微型透明質酸，只需要幾個星期係皮膚上面塗抹，就可以減少皺紋，增加緊緻度。呢啲全部都有科學根據同埋研究支持！
個問題係，Revitalift Filler HA呢隻野究竟係唔係級別，定係又係普通料嘅透明質酸？
我再翻查Revitalift官方網頁，發覺佢從來都冇講過係nano，佢一直都只係話自己係「fragmented」嘅透明質酸，分子比較細，但係唔係「nano」呢個級數，真係無從得知。二百幾蚊買啲酒精同埋甘油，同埋一啲唔知有冇用嘅大份子透明質酸，真係你買埋我個份。
Revitalift Filler HA透明質酸充盈導入精華有幾好用，定係又係中伏雷品，大家都不妨自己考慮同埋研究一下。
|
https://aqua.xsden.info/topic/794/%E9%97%9C%E6%96%BCsosim-%E5%A4%A7%E5%AE%B6%E9%BB%9E%E7%9D%87%E5%91%A2
|
📊關於SoSIM，大家點睇呢？
📊未睇呢篇 #admin專欄 時，對於抗疫，你係邊類型手足？
📊你個人而言，想大家轉Signal定TG？
拜登上台，我呢個Channel將會無限期關閉，祝願大家一切安好，再會。
📊以下邊個係應付出殯最好做法？
📊大家分唔分到「權力」同「權利」？
📊你對上一次Update MeWe Status或出Post係幾耐之前呢？
|
https://www.y5.hk/%E5%B9%B3%E8%B6%B34000-y5%E9%9C%87%E6%92%BC%E5%A4%A7%E6%B8%9B%E5%83%B9/
|
前所未有咁平！每樣限量3部，要搶就快！
Xgimi 機王H1減價啦！只需$5,499！識貨當然馬上搶！
-可接駁手機、平板裝置及PS4等，樂趣無窮！
今日小暑，唔好俾暑濕入侵身體！
買個可以帶出街嘅冷氣機，去到邊都唔怕熱！
歡迎到門市選購！
|
https://www.android-hk.com/news/smartone-new-network-android-hk-28118/
|
分析：新電訊商「飛約」與「自由鳥」與「SmarTone」有無關係呢？
星期一有新電訊商「飛約」開台，大家都好驚喜，始終香港都好多年無新電訊商加入，但明明政府無發新牌，又邊有咁多間電訊商呢，所以呢間電訊商其實都應該係虛擬電訊商，係買現成台嘅頻寛返來提供服務，好似 HKBN 及 中國聯通咁。
既然係咁，呢間「飛約」又同邊間電訊商有關呢？TechRitual 今晚就同大家一齊玩下呢個尋寶遊戲。根據 ePrice 及 Mobile Magazine 嘅報導，呢間新公司「飛約」屬於主力賣旅遊卡嘅「自由鳥」BIRDIE MOBILE LIMITED 旗下，而「自由鳥」就屬於 SmarTone 旗下，即係「飛約」也都好有可能用 SmarTone 網絡。
到底「飛約」同「自由鳥」咩關係，係記者會未舉行之前都未有太多資料，好難作實，但「自由鳥」既然已經運作中，又有網站，想搵佢同 SmarTone 有無關係就好簡單啦！
首先，「自由鳥」嘅網站係 birdie.com.hk，而每個網站都有公關資料可以查閱，所以我地都用最簡單嘅 whois 去查閱下呢間公司嘅資料。
如果你依家去查 whois，你會查到呢間公司嘅登記係屬於 BIRDIE MOBILE LIMITED，毫無特別，但如果你不死心咁查多兩間，又會發現一個較早期嘅 whois 資料，顯示 birdie.com.hk 嘅 Administrative Contact Infomation 係 SMARTONE MOBILE COMMUNICATRION LIMITED。
不過咁，Domain Admin 就唔代表擁有呢間公司，可能只係負責去管理個網站或者伺服器。SmarTone 可能又只係租自己嘅網俾「自由鳥」，好似租俾「HKBN」咁，所以真係想知更多可能都要去查冊或者等官方回答，但 TechRitual 嘅廣告費連伺服器錢都俾唔起，更加無錢查冊，查冊呢啲咁專業嘅野留番俾啲專業嘅去做。
其實呢間公司係咪 SmarTone 旗下都好，市場上多啲競爭都係一件好事，你望下 HKT 旗下有幾多間唔同嘅公司做緊類似嘅野，1010、csl、SUN Mobile 及 CLUB SIM 好多變化。如果「飛約」都係「自由鳥」旗下，而「自由鳥」也都係 SmarTone 嘅話，咁 SmarTone 都係多兩個分身「自由鳥」及「飛約」。有競爭對消費者來講點都係好事。
|
https://www.vjmedia.com.hk/articles/2018/05/19/180538/%E6%88%91%E6%84%9B%E6%B8%AF%E5%A5%B3%EF%BC%81%E6%B8%AF%E5%A5%B3%E8%90%AC%E6%AD%B2%EF%BC%81
|
我愛港女！港女萬歲！
兩年幾前開始，公司崗位轉左，我要去做Ｄ開山劈石既dirty work，少不免成日飛黎飛去。
每飛完一次，又或者係羅湖落馬州之類過關出黎，踏足番香港既地域，我都會有一層深Ｄ既感受，就係：
真係唔係講笑，喺香港國際機場出番黎，就算迎面而來即刻亦有一堆飛機場趨近，我都真係拖住個死人行李同埋疲勞既身軀，我都仲會打識得從心底咁笑出黎。甚至心入面即刻講一句：屌，真係好平呀！仆街！
但係就係呢Ｄ人，會令我知道，我已經返左黎香港。
係外國，的確好多樣靚身材正既金髮美女。而係贏國，更加唔駛講，點都會贏架，十四億人口，要見到靚女，除非你真係插盲自己對眼先出街，否則去開會，去商業大廈，總會有機會撞到一兩個。
但係靚又點呢，大波過自己個頭又點呢，好似李泳泳咁又點呢。一要講另一隻語言，例如英文，就已經成件事隔左三萬公里咁遠，有Ｄ仲要係意籍法籍，其實你唔識意大利粉或者法文，大家都只能夠君子之交，唔好諗住真係交心。西方社會可能都仲好Ｄ，如果要對住贏國人講贏語，就更加之想一句起兩句止。就算對方幾可愛幾想同你繼續傾都無用，係自己已經先行無癮左。
可能真係基因問題。但陶傑ＤＮＡ既野，你係香港以外講，都無人明你ＵＰ乜。
你諗下，有時想講一聲屌，然後對方又會意會呢下屌唔係真係屌只係開玩笑既屌，然後又識得同你屌埋一份又互屌，呢下中間既大腦思考同埋推進交流係幾深層次。我相信就算咩人工智能Alpha Go Deep Learn 都好，都有排未計算到究竟幾時屌你係開玩笑屌，幾時屌你係真屌。
而有Ｄ真係唔係單係粗口可以解釋到。同一個地方長大，就係有Ｄ野會share common ground。雖然我地呢Ｄ五十後同依家Ｄ靚妹，已經係好撚大代溝，勁過中國同美國果個幾千億貿易逆差，但係從走Ｅ道，出關，然後出機場，搭巴士，排隊，見到一大堆港女係度用廣東話向佢地班兵落命令，感覺真係好親切，好撚地道。
Permalink: https://www.vjmedia.com.hk/articles/2018/05/19/180538/我愛港女！港女萬歲！
|
https://www.toofullforfood.com/2018/09/10/%E3%80%90%E4%B8%89%E6%96%87%E6%B2%BB%E5%BA%97%E8%BD%89%E5%9E%8B%E6%8E%A8%E7%B4%A0menu-%E9%87%8E%E7%B1%B3%E6%BA%AB%E6%B3%89%E8%9B%8B%E9%A3%AF%E8%8F%87%E9%A6%99%E5%91%B3%E6%BF%83%E3%80%91%E7%B4%A0/
|
近年素食受歡迎兼係大趨勢，有唔少餐廳轉型都會加入素食menu，好似灣仔嘅BREAD & BEAST以前主要賣肉食三文治，最近轉menu就設計埋素三文治同小食，夜晚仲變身成KONG by BREAD & BEAST酒吧添，日夜風格唔同晒。不過今次小編就試咗佢哋嘅素食，菜式中西合璧，醬料多用中式調味料，咁特別梗係要食啦！
餐廳結合西式現代風同復古嘅感覺，懶洋洋咁歎返餐都唔錯喎。呢度午餐同晚餐嘅餐牌都唔同，但有啲小食就兩個時段都有，今次小編就揀咗午餐同小食款式試吓先。
紅菜頭沙律(HKD78)嘅紅菜頭冇草青味，菜都好新鮮爽口。配自家調製嘅沙律汁好醒胃，因為用咗墨西哥乳酪醬加蜜糖黑醋，味道酸甜帶啲微辣。
再嚟個小食開開胃，右邊嘅腐乳蓮藕片(HKD38/細)切到好薄，炸完好香脆，勁似薯片，但最令小編著迷嘅係佢陣味！調味用咗腐乳同蛋黃醬，鹹中帶奶香，好鬼match呀！
依家新menu有埋飯喇，牛油果蘑菇溫泉蛋飯(HKD78)最特別係用咗野米，即係一種草嘅種子。野米有「五高」，高纖、高蛋白質、高維他命B雜、高鉀同高鋅，營養價值超高又有咬口。成個飯最主要嘅味係靠篤爆隻半生熟溫泉蛋，再撈勻炒香咗嘅蘑菇同洋蔥，就會有陣香甜味喇。仲有小編大愛嘅牛油果，令飯嘅質感再滑啲。
本身呢度賣開三文治，當然要加款素食啦。好多素食三文治都用大啡菇做主料，呢度就一反常態喎。矮瓜素菜治(HKD88)用烤過嘅茄子做主料，特別香甜，仲有啲鷹嘴頭泥令口感更豐富；再加咗酸酸哋嘅醃蘿蔔絲、微辣惹味嘅墨西哥乳酪醬、牛油果同苜蓿芽都幾多料，甜、酸、辣嘅味道都好融合。三文治包係較厚實同硬身嘅質感，呢樣就睇各人口味要求喇。
跟住介紹啲下酒菜先，右下嘅椰菜仔(HKD58/細)早晚都有供應，燒製之後外層香脆焦香，內裡軟腍，一啖一粒食唔停口囉。椰菜仔有時會有少少苦澀味，但呢款用焦糖、青檸同魚露煮就解決咗問題，因為焦糖味重啲，所以甜甜哋。
跟住兩款小食只喺晚市供應，椰菜花(HKD78)用辣豆瓣醬慢煮，係勁惹味嘅佐酒菜呀！椰菜花好腍但唔會爛蓉蓉喎，因為外層有燒一燒去保持外形。
復古蕃茄(HKD68)唔係想個名得意啲，係堅有呢個品種，佢由最原始冇經過基因改造或配種嘅蕃茄種子種植而成㗎！呢味菜用咗普通蕃茄同復古蕃茄，味道超清甜，再淋咗芝麻大豆油醋提升鮮甜味添。
|
https://www.hkptrc.com/post/%E6%95%99%E4%BD%A0%E5%94%94%E5%86%8D%E5%95%8F-%E5%B9%BE%E6%99%82%E8%BF%94%E5%AE%B6%E9%84%89-%E8%94%A1%E5%98%89%E6%B0%91
|
今期開始教大家創造一個交易策略，你以後唔會再問幾時可以返家鄉。
之前嘅專欄分別講過，睇年回報（Annual Return）去判定一個策略好壞係錯的；齋睇勝率（Win Rate）同值搏率（Win/Lose Ratio）都係錯嘅；反而最大回撤（Maximum Draw down）同埋修復時間（Time To Recover）先係要最需要集中解決嘅因素。我地行內揀策略都係一樣，寧願揀修復時間盡短嘅，都唔要高回報。
曾經試過有策略去到年回報高過300%，最大回撤31%，我最後都放棄左，推左一個年回報16%，MDD 0.27%嘅策略上場。因為後者回報風險比係60。關鍵係只要做19倍槓桿，一年都可以有300%，最大回撤放大後都係得5個巴仙，安全到極，選擇絕對正確。
成日都會聽倒好多師奶打電話去問股票，或者周圍問人幾時返家鄉，其中一個解決方法就係由交易密度做起，提高交易頻率。做回溯測試一定要決定嘅就係交易密度（Trading Interval/Timeframe），由1分鐘到1日都常見。我會提倡愈短愈好，因為一個賺錢嘅策略，做得愈多，愈著數。成日有財演估今個月或者咩咩2017上半年會點，下半年又會點。就算俾你中，都只係1個月賺1次，有意思咩？同一時間，大戶（泛指機構投資者）做嘅係1日幾十個交易，1個月1000條trades。假設功力相同，勝率一樣，1個月賺多散戶1000倍。
1個月1000條trades去擴闊利潤，炒即日鮮嘅人，人手都無可能達到，一定要靠程式交易。更何況點解仲會有長揸蟹貨嘅師奶坐艇唸住可以盡快翻家鄉，靠股票發達？
選擇交易密度係一門學問。做個比較俾大家睇。通常我用1分鐘圖，用1年數據以恆指期貨計，唔計夜期，總共有94000分鐘可以俾策略大展拳腳。如果你嘅策略係睇日線嘅，就要375年先達到同樣嘅統計顯著性（Statistical Significance）。
你可能唸，不如推細到去用每一跳嘅交易（Tick）做測試，咁咪賺盡市場？其實選擇適當嘅交易密度大分有3大決定因素，1：市場本質；2：策略本質；last but not least，交易成本。下回分解！
|
https://wwblue.com/2020/12/%E6%96%87%E9%9D%92-%E7%94%9F%E6%B4%BB%E6%85%8B%E5%BA%A6-%E6%A8%99%E7%B1%A4%E6%89%93%E5%8D%B0%E6%A9%9F/
|
其實一路糾結咗好耐，買部嘢返嚟唔等洗點算，又唔想浪費地球嘅資源，究竟買定唔買。買左又有咩用呢，純粹就係一個衝動就買咗標籤打印機⋯⋯好彩我定力仲夠，冇買到3D打印機。
既然買咗，就要腐乳佢一個買嘅理由！要做到齊齊整整一家人嘅感覺，唔可以令到枱面上嘅文具唔整齊、護膚品又好、家具用品都好，全部都要齊齊整整。宜家呢個世代講求嘅係文青生活態度，雖然做唔到屋企簡潔北歐風，都要做一個收納達人。請見開箱文：
你睇吓日本買嘅真係唔同啲，日本亞馬遜運返嚟，連個紙盒都靚過人。
打開一睇，我差啲以為呢一部係Mac Mini。日本嘅美學、蘋果嘅美學，一個字，靚。你睇吓個「Welcome！」，subtle 治癒。
仍然都係蘋果嘅美學，紙箱與紙箱時間咬合貼服，倒出嚟嘅時候直頭有油壓嘅效果。
包裝紙盒入邊淨係有標籤打印機同埋電源插頭，標籤打印紙要另外買，買最平平嘅標籤打印紙，試一試佢先，以後先至買靚嘅打印紙。
你睇吓放喺肥鯨魚隔離，幾咁無違和感，直頭可以會心微笑。望住佢都開心，果然係生活態度。響Brother品牌下邊仲有個窗口仔，可以睇到標籤打印紙幾時用晒，然後先至換紙。
可以使用手提電話下載Apps，仲可以加背景、框、花紋、圖案，印完一條出嚟，圖中可見有個subtle嘅按鈕，上面有把可愛小鉸剪嘅圖案，㩒落去就可以cut開佢。
|
https://qooah.com/2021/04/01/cmhk-5g-anniversary-with-new-5g-plan/
|
CMHK 舉辦 5G 一週年回顧，推出全新抵玩 5G 入門 Plan！
舊年嘅 4 月 1 日，正正就係香港 5G 牌照正式生效啟動服務嘅日子，原來轉眼間已經喺香港推出咗一年。呢年來，唔知大家親身體驗咗 5G 服務未呢？
對各大電訊商來講，呢一年都過得相當充實，大家鬥得難分難解。而今日 CMHK 就喺科學園舉辦一場 5G 一週年回顧，講下佢地喺 5G 方面商用以及家用市場佈置咗幾多野，以及仲加推一個更為易入門嘅 5G 新 Plan，睇下有冇吸引到未體驗過 5G 服務嘅你。
講起 5G 服絡，好多人都會關心速度。如果有留意我地早前嘅報導，相信大家都有印象來自網絡速度評測公司 Speedtest 嘅一份全球 5G 速度報告。當中就有提到香港，而綜合晒咁多間電訊公司嘅跑速結果，CMHK 速度名列前矛位置，表現相當不錯。
現時 5G 服務喺商用方面已經越來越普及，因受惠於 5G 嘅速度快以及超低時延特性，當中所涉及到嘅應用範圍相當之廣，例如最多人講嘅無人機或汽車駕駛、即時直播服務、遙距醫療問診等等。
而喺一般大家應用方面，CMHK 就推出咗一個全新 5G 服務計劃，只需港幣 $168 即可享 10GB 嘅 5G 數據，隨後可享最高 1Mbps 無限本地數據。相比起以往來講，新 Plan 將 5G 入門價位降至新低，相信大家如果想體驗 5G 服務嘅話都相對比較容接受。除咗新 Plan 外，CMHK 亦都推出一系列於智能家居有關嘅服務，當中包括現時已經有 100 款雲遊戲嘅 UGAME 及 OneHome 智能家居組合等。
|
https://www.toofullforfood.com/2018/11/20/%E3%80%90%E3%80%8C%E5%BE%88%E8%AE%9A%E7%B4%85%E7%87%92%E7%89%9B%E8%82%89%E9%BA%B5%E3%80%8D%E8%AE%9A%E5%94%94%E8%90%BD-%E8%82%89%E7%87%A5%E5%8B%81%E9%B9%B9%E7%89%9B%E8%82%89%E5%9A%A1%E5%8F%A3%E3%80%91/
|
肉燥係台灣地道美食嘅靈魂之一，喺長沙灣嘅台式餐廳一碗肉燥就以肉燥做膽，不論飯、撈麵定係湯麵都一定配咗肉燥。咁大膽係咪就一定正宗兼好食？試吓咪知囉！
餐廳係半快餐形式，自己搵位。剔完點餐紙就舉手，等店員埋嚟幫你落單。
反正食台式嘢，梗係要試埋牛肉麵，所以加HKD4由飯變湯麵，點咗很讚紅燒牛肉肉燥湯麵(HKD56)，午餐包埋蜂蜜紅茶，冷熱同價，小編就揀咗熱。建議大家check check單，因為店員落錯咗撈麵，好彩改得切，因為落單唔使5分鐘就有得食，砌得好快手。先上飲品，真係有啲嚇親，因為蜂蜜同紅茶好似分開兩件事咁，好唔夾，而且太甜，蓋過咗茶香。麵嘅賣相一般，見到溏心蛋蛋黃邊過熟已經扣分！唔理咁多喇，先試肉燥啦！
近睇肉燥就係一大pat醬，就咁潷一啖會覺得醬多過料，冇咩咬口，反而覺得鹹咗啲。睇真啲(圖右)，綠色嗰堆粒粒唔係蔥、係四季豆囉，牛肉麵用四季豆做配料，小編真係未見過喺台灣有咁嘅配搭同賣相囉；肉碎呢？愈咬愈乾、另外又夾雜唔少嚿肥膏；冬菇粒就好似醃到本身水份流失晒嗰種腍！
然後試佢自己讚自己嘅很讚紅燒牛肉，入口喺腦海中即刻出現係「好鹹」兩個字……調味太重手喇。肉質有啲嚡，又炆到乾柴咁款，真係讚唔落口喎。
麵條似刀削麵加鳥冬嘅感覺，不過唔知係差少少火喉定係麵質問題， 咬落有啲硬同實淨。不過麵條太粗，唔似台灣麵嘅風味。食到咁上下，食四季豆清清味覺，點知係成陣草青味！咬落跟本未熟，外層仲硬硬哋添！食到呢個時候，小編都冇講過個湯，因為就係帶味精嗰種鹹鹹哋嘅湯囉，冇特別。
小編伏氣：成碗麵就係兩種味，就係「鹹」同「青草味」。最鹹係「很讚」紅燒牛肉，鹹到眼都凸；第二鹹係肉燥，不過咁多醬浸住，似乎叫肉燥醬適合啲囉！冇諗過四季豆都可以唔煮熟，小編想食都食唔落。如果要改善，煮腍啲四季豆同麵條，鹽用少一半會好好多。
|
https://flyerlog.info/2018/06/%E6%96%B0%E5%8A%A0%E5%9D%A1-%E7%A6%8F%E5%BA%B7%E5%AF%A7%E5%85%AC%E5%9C%92-fort-canning-park/
|
上星期為大家介紹過新加坡植物園，今個星期為大家介紹另一個城市中嘅綠洲～比起新加坡植物園，福康寧公園 (Fort Canning Park) 嘅位置可以話喺正市中心，毗鄰烏節路 (Orchard Road) 同克拉碼頭 (Clarke Quay)，仲要有至少3個地鐵站圍住，要上嚟呢度睇睇新加坡嘅歷史同感受藝術氣息一啲都唔難！
相傳福康寧公園所在嘅福康寧山 (Fort Canning Hill)，自14世紀就已經係新加坡政經中心，地位崇高。到殖民地時代就先後興建總督府、炮台以及軍營等等嘅設施，成為新加坡當時其中一個重要嘅軍事據點。點解要起喺福康寧山而唔係第二度呢？前者因為福康寧山喺正昔日，以至係今日嘅市中心。而後者就因為新加坡地理位置靠海，而呢座山離當時嘅海邊唔遠，所以極具戰略價值。到後來周邊不斷發展，福康寧山就被改劃成公園，亦即係今日要介紹嘅福康寧公園啦！
喺福康寧公園內，唔少建築物已經被賦予新嘅任務，例如公園內嘅福康寧酒店 (Hotel Fort Canning)，就係由殖民地時代興建嘅建築改建而成㗎～至於昔日地下室，現時就用作博物館，介紹新加坡戰爭歷史，需要收費參加導賞團入場。至於另一座昔日嘅軍營建築 Fort Canning Centre，稍早前曾經被用作藝術館，現時就正進行翻新工程。另外仲有唔少設施都仲有保留，大家可以四圍睇四圍影。
即使你唔係特別熱愛歷史建築，嚟呢度嘅步行徑行下都令人心曠神怡㗎～步行徑環繞整座福康寧山，沿住嚟行亦都能夠輕鬆上到山頂。大家可以喺福康寧公園嘅網站睇睇唔同嘅建議路線，預先計劃定步行路線，亦都能夠知道更多關於唔同植物嘅資料㗎～尤其係同小朋友去嘅話，可以順便學下嘢添！
乘搭新加坡地鐵 MRT 濱海市區線 (Downtown Line) 前往福康寧站 (Fort Canning – DT20)，經B出口到地面後即達入口。
亦可乘搭新加坡地鐵 MRT 南北線 (North South Line)、東北線 (North East Line)、環線 (Circle Line) 前往多美歌站 (Dhoby Ghaut – NS24/NE6/CC1)，經B出口到地面後橫過Penang Road後向左轉再前行，透過地下隧道穿入公園。
|
https://blog.xebe.com.hk/gifts-for-doctor-recommendation/
|
送醫生禮物送咩好？秉持住「禮多人不怪」嘅精神，喺台灣探病送禮嘅習慣更喺有根據，基於對醫生嘅尊敬同感謝，有D人會送自己種嘅水果，有D人會揀包番封利是薄禮表示謝意。但喺要點樣送先喺比較恰當？其實，送醫生禮物喺有D眼眉眼角嘅！除咗根據民間習俗避免送鐘錶、鞋同遮等等之外，更有D因為諧音諧義而列入醫院送禮黑名單。
就算您唔相信呢D信仰習俗，都盡避免帶下面提及禮物去探病或者送畀給醫護人員，避免人哋反您白眼，陷入「禮多人都怪」嘅困境。
平時作為親朋好友拜訪嘅手信熱門選揀嘅鳳梨酥同招財招好運必備嘅水果-菠蘿，對於醫護人員同醫院場合喺個大忌。因為菠蘿台語喺「旺來」，字面上有旺旺來、源源不絕嘅意思。喺醫院送菠蘿就有希望醫院生意興隆嘅意思。所以！希望病人都可以康復出院嘅醫護人員，當然唔能夠接受會令醫院生意興隆嘅旺來啦！
香蕉除咗不利骨骼強度同傷口癒合之外，「蕉」有「招」嘅諧音，有「招嚟更多病痛(病患)」嘅意思。
必須先聲明：呢個牌子野飲喺無辜嫁！只可以講我哋對諧音諧義嘅雙關總喺有D在意。送每日C畀醫護人員消暑解渴，但有「每日CPR」意思，所以佢哋都只好心領啦。
想要送禮物畀醫生護士只要避免以上忌諱，揀D可以展現感激心意嘅小禮物，就喺對醫生最高嘅致敬啦！
就算沒有網路，依然可以即刻做資料存取嘅USB手指亦都喺醫護人員嘅個人必備物品。送一個訂製造型USB手指，唔止方便醫生，特殊又別致嘅外型亦唔容易同人哋撈亂。
其實好多醫生喺唔收禮物嘅，畢竟無論喺咪有呢道禮節，相信醫生對每位病患都好盡心盡力咁治療，唔會因為咁有差異；只喺面對熱情心意，手工製嘅、親手寫嘅卡片仔可以留低當紀念，亦都喺一種對佢哋嘅肯定。
總之，如果想準備小禮物送畀醫生等等醫療人員嘅話，千其唔好送有忌諱嘅禮物，更唔好送得太貴重，造成醫生佢哋嘅負擔。揀D好似造型USB手指呢種有心意嘅小禮物就最合適不過啦！
|
http://www.kinseymama.com/2014/03/blog-post_16.html
|
隨著小小豬越來越大個仔，佢就越來越識關心人，亦即係越來越識睇人微頭眼額(即係觀察力強左)。
今日亦都因為小小豬嘅觀察，令我好窩心，覺得小小豬又大個仔左啦！
事緣我接完小小豬放學之後，因為頭痛冇乜心情，所以都冇好熱情咁同佢邊行邊傾，唔知係唔係小小豬都覺得唔對路，所以放學全程都好合作仲勁乖。
豬：我想媽咪開心...媽咪唔開心呀！
我：唔係...媽咪頭痛唔舒服，所以咪唔精神！
豬：呀！(好大聲)唔得呀，要精神呀，你返屋企要即刻食藥，後瞓覺瞓醒就好返！
返到屋企，依個傻豬仔就即刻變身管家仔，鞋都唔除，就即刻帶我去拎藥食，要我即刻去去瞓覺，仲唔俾我去煮飯，真係俾佢笑C呀！
小小豬真係大個仔，開始懂得關心人，雖然只係簡單幾句話，加埋佢嘅行動又確實真係幾窩心，簡直係殺C我呀！
不過，請容許我貪心啲，希望小小豬唔好只係我唔舒服時先展示佢窩心一面，平日都做多啲，等我冧多啲啦！
|
https://ohtria.blogspot.com/2020/03/blog-post_26.html
|
講開又講，因為疫情好多外勞（羅馬尼亞，保加利亞）嚟唔到奧地利嘅農田開工。啲士多啤梨同白蘆筍嘅農夫叫晒救命,會冇人收割。
所以有團體叫得閒嘅人去落田幫手.我有少少少少興趣㗎，但又怕做完會腰骨痛。
補充＞啱啱電視再詳細介紹。原來係要搵長工嘅。因為佢哋要保證啲員工係健康,唔可以日日幫唔同人做檢測。
唔怕曬到賓佬咁咩？
我啱啱補充咗,佢係要搵長工㗎。
所以真係唔可以太倚賴外勞。
但係呢啲工種本地人唔想做。
應該都有嘅。
應該免費送比國民食！
你意思係叫人摘咗拎走？
有人建議失業人士轉做收割㗎。
|
https://www.cubeministorage.hk/news-tips/4-useful-storage-tips/
|
點樣執拾時先最慳水慳力？點樣用盡個倉？Cube有辦法。
唔理三七廿一將啲嘢塞晒落個箱，「好似係」最快嘅收納方法，但係往往亂塞一輪之後已經浪費好多儲存空間。不妨執之前花少少時間計劃下你想要儲存嘅嘢，例如諗下：有邊啲物品真係用得著？之後你會發現執走一啲唔會常用嘅嘢，會多咗空間留返俾其他真正重要嘅物品。
確認邊啲嘢要擺入倉之後，按分類分箱擺好。咁樣做可以令你清楚每個箱入面裝咗啲乜，到你有需要入倉搵返是旦一樣嘢出嚟嘅時候，就唔使咁頭痕啦。我哋嘅「包裝箱店」有各種包裝箱同包裝物料，甚至有專門嘅紙衣櫥(Wardrobe Boxes)幫你收納貴重衣物，即刻Click入去睇下。
對於容易「發毛」嘅物品，存倉之前最緊要確保物品（尤其係紡織製品）乾爽。如果係傢俱，搬入倉之前最好喺面層打返層蠟做好保護，咁就可以Keep得好啲添啦。
幾時入倉，幾時出倉，事前要準備好你嘅存倉計劃。入倉時，諗下邊啲物品你成日需要用，可以將佢哋擺喺接近倉門嘅地方。當然每個箱都貼張紙標明每箱入面嘅內容，搵起上嚟就會方便好多。仲有，較重嘅箱通常墊底，較輕嘅擺喺上面，咁就可以避免重物跌落嚟壓壞其他物品嘅可能。
如果你對Cube迷你倉有興趣，即刻打 29142200 同我哋傾傾啦，或者點擊此處聯絡我們。
|
https://www.wowliving.hk/blogs/recommend/rh-salt-pepper-mills
|
擁有一個精密設計嘅香料研磨器，可以增強食物最佳嘅味道！
幫你為日常生活添加品味同樂趣！
一齊嚟見識英國設計嘅魅力！
鹽、胡椒、香草、香料或其他調味料。
你仲可以調整研磨粗細度。
內置燈仲可以讓你清楚見到調味料嘅用量。
擺個喺屋企廚房立即提升廚具品味同樂趣。
「電動鹽/胡椒研磨器」嘅好處有：
|
https://enterpr1se.info/2004/10/big-coma/
|
今日………….大昏迷，訓左成 12 個鐘，都唔夠………係下午 4:00pm 果下阿媽拍醒我我先醒……
佢要同 mum & dad 食飯，不過我已經上左車，所以無計喇，係佢樓下等。
再一齊搭車去荃灣……
之後我就搭車返沙田，因為今日約左 Envy 食飯。
不過佢似乎唔係好得閒，所以就落左旺角食…………同埋佢細佬。
仲貴過旺角………下次真係唔會再幫襯。
|
https://emboldening.blog/2020/05/20/%EF%BC%88%E6%9C%89%E7%89%87%EF%BC%89%E8%B8%A9%E5%96%AE%E8%BB%8A%E7%9D%87%E5%8D%80%E7%9D%87%E7%B4%85%E8%91%89-blackburn-lake-bellbird-pocket/
|
「阿金努力，阿金搵到食。阿金。。。」不斷重複金雞吳君如句對白，鞭策自己出盡力爆上條斜路。鬼叫趕時間，約左租客睇樓，最緊要準時。
之前決定左減價兼嚴選租客，即刻有一個打政府工嘅女士約睇樓。呢啲揸鐵飯碗嘅單身女性可遇不可求，嗱嗱林招呼佢，當正喺環法單車賽盡踩。一小時由Manningham 衝到出Southbank ，睇樓例行公事，十五分鐘攪掂。我諗着住單車衫褲帶人睇樓，我係第一個，除左睇我個apartment，我個肥腫身型，租客都一覽無遺。
回程決定回應大腿及心臟訴求，坐火車到Blackburn 再踩返屋企。星期六早上無飛站，火車經city loop 42分鐘到達。宜家正常放工時間有特快火車從Richmond 站之後飛站到Box Hill，Blackburn 及Ringwood，從city 可以30分鐘左右到Blackburn。Blackburn 火車站好少泊車位，平日朝早七點一定泊滿。不少附近居民會踩單車接駁火車，尤其因為呢區大多係平路，宜家電動單車scooter 又普遍。火車站外潮流餐廳cafe齊集，明顯多左年輕人住喺附近。
去到Blackburn 火車站，一定要睇吓幾百米外嘅Blackburn Lake 同埋 Bellbird Pocket小社區。呢區歷史悠久，Bellbird 有幾條街重係National Heritage，住白人較多，好少放盤，通常住到老，靚區就係咁。提起heritage，喜歡推倒重來嘅投資者會避之側吉，較適合收藏家。贏錢有好多方法，保育都得嘅。
唔係間間屋都有heritage保護令嘅，其實重有好多五六十年代Triple Front 風格獨立屋，嗰啲點拆都得，不少已被重建成現代風格新屋。受保護嘅主要係Bungalow 風格weatherboard 獨立屋，如果裝修哂，拍賣價可以好癲。
Bellbird 又嚴管樹木打理，搬得入嚟就要入鄉隨俗。不過又真係好靚嘅，踩單車時撞啱樹葉開始轉黃變紅。成個社區無論建築風格同樹木自然環境都同隔離Blackburn Lake 生態公園一致，呢個喺一大賣點。
曾經留意呢區物業，執靚左嘅非常貴，唔會同用家爭崩頭。舊嘅計入細執費用，以達至出租目的，租金回報認真麻麻。較適合先收租幫補比利息，若干年之後大翻新賺升值。係實力投資者嘅相對低風險保值之選。用家就更加適合，尤其年輕優皮一族或退休人仕。老人家每日圍繞着個湖行過圈，再嘆杯咖啡又一日。後生仔可買間舊屋，貪返工搭火車方便，放工又可以去餐廳酒吧蒲吓，儲到錢再翻身換大屋。
One thought on “（有片）踩單車睇區睇紅葉 Blackburn Lake & Bellbird Pocket”
|
https://manosmui.com/2020/11/10/%E8%AD%98%E7%94%A82%E5%80%8B%E5%AD%97_%E6%8E%8C%E6%8F%A12%E5%80%8B%E6%96%B9%E6%B3%95/
|
無論係寫文案定係線下實體店推銷，好多人係做銷售（寫文案、推銷產品）嘅時候，都習慣介紹產品有幾好幾好。功能有幾強。你會發現，咁樣顧客好難埋單。點解呢？
因為宜家產品製造業超級強大，你會發現功能再強，都可以搵到一大堆競爭產品。如果快嘅話，仲可以享受到前幾日嘅紅利。
咁可以點算呢？你要從顧客入手。
顧客買嘅唔係產品，而係產品可以幫佢解決嘅問題，就係產品帶嚟價值利益。要睇清楚一個產品帶嚟價值並唔係咁容易。
顧客好少係你行業嘅專家，你自己必須成為專家。要搞清楚產品價值係邊度？價值嘅決定因素有邊啲？
希臘人就琢磨過尼個問題：水比黃金更珍貴，但係黃金比任何價格都高，點解？
因為黃金相對水更稀有。價值就更高。
所以，決定產品價值因素，唔單止係功能，仲有產品嘅稀缺性、唯一性、獨特性。
除此之外，仲有無其他因素？有的！
話畀你答案之前，我哋回憶一下：
SARS期間，僅僅用咗2個月時間，一斤大蒜，由幾蚊升加價加到10幾塊。仲要斷貨。點解呢？因為大眾對佢殺毒效果嘅期望值。
大蒜唔再係蔬菜，而係天然殺菌產品！所以，大蒜嘅價值就高。
再假如：你可以買一枝精華，一係Lancôme，一係某淘寶新品牌，兩個品牌精華都係同一間廠生產。
但Lancôme價格一枝可以買到成千元，另一個淘寶新品牌只可以幾十蚊。純粹從經濟角度睇，淘寶新品牌似乎係更好嘅選擇。只係事實並非如此！
因為大眾對大品牌，明星都用緊嘅產品，會寄託更高嘅期望，覺得用完之後，可以令自己皮膚變得更好。
畀我哋啟發是乜嘢尼？
如果你想賣出高價單，或者係同樣價格令顧客更願意買你嘅，你就唔可以淨係談論產品功能，而要係報價前，先塑造產品價值。
點樣塑造呢？兩個方面：1、稀缺性。 2、寄託顧客嘅期望值。
稀缺性大家都唔陌生，經常用嘅技巧：限時限量、限制身份、主動縮小範圍。
點樣塑造顧客期望值呢？經常用嘅技巧有：憧憬法，就係描繪一個場景，令顧客想像到自己買完就可以獲得一樣嘅理想場景。比如，減肥後，就可以著上好靚嘅裙，係party獲得更多人嘅目光。
第二種經常用的就係：價值匹配法。同顧客生活入面高貴嘅場景匹配，令顧客認可產品嘅價值。
比如，你啱啱用咗$5000買咗一件大褸，諗住要襯托大褸嘅氣質，一個重要因素就係皮膚。所以，你會覺得幾十蚊嘅眼霜有啲唔適合你。
再比如，普通嘅洗衣液，40蚊一大桶。但係專門洗Cashmere大褸就可以買到80元200ml，點解呢？因為顧客覺得Cashmere大褸係幾千蚊買返嚟，貴嘅先匹配。
一個朋友公司係賣洗潔精，超市洗潔精，10幾蚊一大桶，用一年。佢賣嘅就500ml賣80幾蚊。點樣說服大眾接受呢？
要先考慮目標人群係中產階級，對生活講究嘅人群。然後，價值匹配法，可以講“你一套廚具都買咗幾千蚊，而普通洗潔精一陣工業香精味，令幾千塊嘅廚具都黯然失色。”咁顧客就會覺得，用貴嘅更匹配。
總之，想要提升訂單率，係報價之前，先主動塑造產品價值，令顧客更容易接受佢嘅價格，做出購買決策。
|
https://www.zhdentist.com/yczl/zc/237.html
|
珠海拔智慧齒邊間好叻？我用親身經歷話俾你知！
珠海拔智慧齒邊間好？我用親身經歷話俾你知！
喺18歲以前，我都唔知智慧齒系乜，直到我18歲果陣因為牙齒嚴重唔齊想去箍牙，經我另一個系度箍牙嘅friend推薦，珠海睇牙又平又靚，同埋珠海裴荊荊口腔喺箍牙方面都好有經驗，效果都好好，所以我去搵佐裴荊荊口腔嘅廖醫生去箍牙。
當我第一次到裴荊荊口腔过陣，因為我屋企係黑沙環，過關行到裴荊荊口腔，速度都好快。因為事先通過 Whatsapp同醫生book咗，到診所嘅時候，裴醫生免費為我做佐檢查，同影佐x-ray。通過x-ray裴醫生睇到我仲有四隻未生出来嘅智慧齒，便建議我先剝四隻智慧齒，方便以後嘅箍牙。當天我便聽從裴醫生嘅advice先剝佐右側嘅兩隻智慧齒。因為系打橫生嘅，所以需要先切開牙齒上边d肉，再mock出隻智慧牙。
裴醫生剝智慧齒手勢好nice，經驗都好豐富，先系用小小嘅電鑽整松隻牙，再剝出嚟。成個過程嘅速度都好快，半個鐘就搞掂。裴醫生畀我口腔傷口縫佐針，並叫我一周後過嚟拆線。
翻到澳門，麻藥退佐之後傷口會微微痛，右邊塊面都有d微微腫。但系食佐裴醫生開嘅止痛藥便會舒爽好多。前幾日都只能食粥，到佐第四日之後就可以正常飲食。一周後我去拆線果陣，裴醫生話我嘅傷口恢復良好，可以繼續mock左側兩隻智慧齒。
我mock左側智慧齒比之前都順手好多，過佐幾日便完全recover，傷口都冇之前咁痛，好快就可以飲飲食食la。通過與裴醫生ge初次接觸，呢度嘅醫生都好專業啊，消除咗我箍牙嘅擔憂，我都對接下嚟嘅箍牙都充滿佐信心！
以上就系「珠海拔智慧齒邊間好叻？我用親身經歷話俾你知！」嘅具體介紹。荊荊口腔擁有頂級嘅醫師團隊和優越嘅治療環境，喺拔智齒領域有多年嘅經驗，至今已幫助多位港澳口腔患者重獲牙齒健康，深受港澳地區口腔患者嘅信賴。如有疑問還可以網絡咨詢或通過whatsapp&wechat：+853 65211576 同我哋嘅專家進行一對一交流，同時通過網上預約掛號，可免問診金、免檢查費（包括全景片和CT）、到院無需排隊優先就診服務。
下一篇：牙醫為你介紹，拔智齒到底有幾痛？
|
https://www.toofullforfood.com/2018/06/15/%E3%80%90%E9%8A%80%E6%9D%8F%E9%A4%A8%E6%97%97%E4%B8%8B%E5%85%A8%E7%B4%A0%E9%A4%90%E5%BB%B3-29%E6%AC%BE%E7%B4%A0%E8%8F%9C%E7%BE%8E%E5%BC%8F%E9%9F%93%E5%BC%8F%E4%BB%BB%E6%8F%80%E3%80%91%E7%B4%A0/
|
雖然銀杏館並唔係社會企業，要自負盈虧，但用社會企業嘅理念經營，希望可以對社會作出一啲貢獻，好似聘請長者工作同提倡素食呢兩個大方向，銀杏館一直出心出力！而旗下唯一全素食餐廳華麗耆素就位於火炭工業區，唔經唔覺已經開業兩年幾添。店長Ada好享受喺度工作，除咗會介紹新產品俾客人，亦同客人分享日常開心事㗎！
華麗耆素每日有29款菜式選擇，今日就介紹其中幾款啦！
港式蜜味素叉燒配地道薑粒菜脯炒飯(HKD58)係最受歡迎嘅菜式之一！素叉燒外脆內軟，面頭搽咗蜜糖，酸酸甜甜，味道整到同真嘅一樣，唔睇真係未必分到囉。飯包括糙米、紅米、珍珠米，最特色就係加咗薑米同菜脯粒，增加口感之餘，味道變化出更多層次！
樂活素漢堡(HKD68)麵包烘得好香脆，仲脹卜卜添！夾住兩塊由黃豆打成嘅素漢堡扒，加咗黑胡椒模彷黑椒牛扒嘅味道。中間用菠蘿隔一隔，感覺冇咁飽滯又Juicy啲！另外仲有好多雜菌同香菇，啲菇菌嘅汁滲入素漢堡扒，令味道更香濃。加埋千島醬汁，酸酸甜甜食得好開胃。跟餐嘅薯角炸到金黃香脆，有埋沙律菜平衡吓又健康啲。
蒜香韓風石鍋飯(HKD68)燒到熱辣辣上枱，三色飯底有糙米、紅米同珍珠米，配菜就睇時令有咩新鮮食材，因為農場供應咩菜就會放啲咩，保證係最新鮮同最當做。今次小編就試到肥嘟嘟嘅大豆芽、好清甜嘅油麥菜同好爽口嘅青瓜；而模仿肉燥嘅係用冬菇椗煮成，鹹鹹哋，幫其他蔬菜增加鮮味。當然仲有最重要嘅韓式泡菜啦，少少辣，係石鍋飯嘅靈魂呀！
手作健康三色藜麥紫菜壽司卷(HKD50)簡簡單單用糙米、紅米、珍珠米同藜麥整成，好清甜。配埋壽司醋食，唔會好乾，但幾飽肚。
印尼炒飯(HKD58)用素香腸粒、素叉燒粒同埋少少薑炒成，口感豐富。飯有少少薑味，一啲都唔油！再篤爆太陽蛋蛋黃，撈飯食更香滑㗎！
呢幾個餐本身冇跟飲品，但加HKD5就可以無限飲用湯水同埋咖啡或茶，今次是日餐湯係冬瓜薏米甘筍粟米湯，湯清甜多料冇味精真係好正！
銀杏館有自家農場種植蔬菜，供應俾旗下餐廳，冇化學肥料，保證天然，所以呢度仲有賣自家品牌嘅素食食材㗎！
|
https://aamusictravel.com/2017/03/10/%E7%A5%9E%E4%BD%9C%E6%98%AF%E5%A6%82%E4%BD%95%E7%85%89%E6%88%90%E7%9A%84-%E8%86%A0%E6%AD%8C%E5%A4%A7%E8%A7%A3%E6%A7%8B-2/
|
當然，唔排除有人睇完上一篇之後有人會反駁，點解寫歌一定要比個曲框住，好可惜，我既回答係，香港粵語流行曲絕大部分係先曲後詞 (唔信既話睇下黃志華先生既《粵語歌詞創作談》)，雖然唔好既曲可以用好既編曲挽回唔少分數，但就好似你買/租左層樓咁，擺到明係1房1廳1個廁所，你可以去IKEA度下點樣善用個百幾二百呎，但你唔會將你D雜物塞滿你間房之後放張床入廁所訓，然後隊個馬桶出個開放式廚房攞抽油煙機當抽氣扇用掛? 我唔排除你係專業Designer，無房勝有房，但係呢個Blog我都係比大家睇下開心下又學下野，都係按返一般玩法吧。
因為呢首歌Hook Line放係Verse部分，而原詞已經係Verse度不斷重覆「朋友」二字去強化首歌既中心思想，因此我照辦煮碗，將「明將」二字入落去歌詞之中，當中當然亦運用左「抄原詞結構」既技功，在此不贅。
不過，最吸引到人既句子其實係「點解紅豆，要配上沙律醬?」呢句。 寫歌好緊要既一樣野係，要能夠令人從歌詞之中引發聯想，例如「條女很清楚收兵好過嫁人」，好多巴打絲打一睇就覺得「有聲」，原因係因為就咁讀出黎已經同《落花流水》既Chrous好配合，一望到歌詞就識唱，而呢次寫明將，我寫完先覺得好野既係，原來自己寫左D咁有畫面既野上去，當你一見到呢一句，又去過明將，見識過外形猶如無數蛆蟲係舊飯上面蠕動既紅豆軍艦，就會見字如見圖一樣，想嘔既同時又想笑。
同樣地，歌詞裡面見到不少明將菜單上既種種「美食」，其實正正就係想更加洗腦。從小到大學中文，我地不知不覺間學會一樣野，雙音字節永遠比單音字節順口同美觀，例如「香蕉」比「蕉」更文雅，又或者要形容「食」呢個動詞，可以用「咀嚼」、「進食」、「吞嚥」呢D雙音字節去包裝，唔知你地中文老師有冇教過喇，總之呢樣野對行文十分有幫助。
同樣係「有聲」既歌詞，雖然內容唔止空洞，根本係無，但係比起「香腸蚊帳機關槍」更勝一籌既係，因為呢堆人名係同類項，要記亦容易串聯起黎，所以更易上口。
不過無論技巧再高明，文筆再流暢，一首歌要出到名唔止睇佢地既內涵，外在既因素例如宣傳、時勢，呢D都極為影響一首歌既知名度。同樣道理，一首寫得差既歌，同樣可以因為作同唱個個有人氣，而配合到天時地利，因此而成名。有時間既話我會開返幾個Post講下一D應該出名又冇出，同埋無理由出到名但又上到神枱既作品。等有時間有心機先，其實我仲有40首歌等緊要寫，係要作埋曲。
|
https://www.likejapan.com/blogs/%E5%B9%B3%E5%88%B0%E4%BD%A0%E5%94%94%E4%BF%A1-%E3%83%81%E3%83%81%E3%82%AB%E3%82%AB%E7%A0%B4%E5%BA%95%E5%83%B9%E5%AE%B6%E5%93%81/
|
平到你唔信 チチカカ破底價家品！
我知你地班友仔實話：車～香港都有チチカカ啦！有咩特別啫！咁諗你地就大錯特錯啦！
位於高円寺嘅チチカカ有成三份一間都係賣家品，包括燈具、門簾、地氈、床上用品、廚房用品等等等等。本身佢地個定價都已經唔貴，加上最近做緊半價優惠，實程抵到爛啦！！！
係門口已經見到有D地氈只係需要1000yen ，質素都唔差嫁！
入面鬼咁多野，睇到人眼花撩亂？唔怕，頭頂有指示：生活雜貨係右邊呀！
一入到去，勁多碗碗碟碟放晒係到，但係依D好似香港店都有，唔係太吸引……
不過睇真D，原來幾百yen就可以帶返屋企，好抵呀！
我好鐘意木廚具㗎，依隻咁可愛嘅貓貓木碟都係1000yen，仲未計特價㖭！
點樣可以將頹飯變成高級既日本料理呢？答案就係依張店員推介嘅500yen餐墊到！
依D貝殼雜貨閃令令咁，好適合優雅嘅女士，姐係我！
唔係掛，連燈都有！個玻璃燈罩好靚呀，可惜我屋企張摺枱襯你唔起，嗚嗚……
依盞藍色吊燈好好好靚！仲有粉紅色㖭嫁！
除左燈之外仲有大量風鈴，你睇中間隻黑貓幾得意！！！！！
成間舗入面我最推介依個一式三件床單套裝，特價左1650yen，計返做港紙一百蚊多D，就有齊床單＋枕頭＋被袋3樣野啦！！！
好彩，套野質地雖然薄少少，有d似用黎洗面嘅紗巾咁，唔算好「滑劣劣」，不過感覺都好舒服，唔錯嫁！
最正就係咁靚嘅民族風床單真係唔多地方有，所以各位大大要買就趁手啦！
條拉鍊好幼，零感特薄，唔怕un親！
唔鐘意太花嘅朋友可以反轉張被袋黎用，一樣咁靚仔！
床單條邊係橡筋黎，連我張床咁厚都塞得入，大家唔洗驚床單唔夠大！
張後送張素顏睡相比大家，係咪好驚喜／嚇呢！
|
https://carlig.com/content/14447
|
好多人成日以為行山，只係著件運動衫或者著隻靚靚波鞋就可以去行山架啦！其實準備既野都幾多架～不如我又分析一下有咩裝備係必需攜帶同準備呢？
帶備充足水量／份其實真係好重要，尤其係天氣唔太涼又熱熱地既時候，飲水就變得好重要啦！因為飲唔夠水，會令到身體缺水，而且直接影響黎緊行山既情況，甚至有機會引發抽筋、頭暈等等問題，嚴重既可導致中暑等大既症狀。所以記得一定要帶備充足水量／份先好出發啦！
當你準備出發行一條比較長既路線，最好準備少少食物進行補給，無論條行程長或者短，都要準備帶備糧食補給，因為有機會有其他突發事件發生，令到行程有變，有時一個唔小心，受傷要留係山上，又唔可以即時落到山，咁樣就要需要糧食補充體力啦。我自己平時行山會帶麵包，生果或者雞蛋，如果明知道條路我就會帶能量啫喱，因為真係需要補充體力架。
雖然無人話過行山就一定要著行山鞋，不過相信好多人著行山鞋都係為安全著想多，相信都係避免扭傷既風險姐。
有好多人以為行山呢個運動，估計條條路都差唔多，咁你就大錯特錯啦！除非有人識路帶隊，否則要知道行山路線都有分1星至5星路線架，可以由最簡單既平路至最難既要用人手攀爬都有， 所以出發前一定要做足準備先好行呀！
出發前及活動期間亦應留意天文台的最新天氣消息，以及可能發生的天氣變化等因素。如預知天氣變壞，應及早改變計劃或取消活動。
|
https://flyerlog.info/2018/07/%E5%84%AA%E6%83%A0%E6%83%85%E5%A0%B1-%E9%95%B7%E6%A6%AE%E8%88%AA%E7%A9%BA%E5%8F%B0%E5%8C%97%E5%84%AA%E6%83%A0-10%E6%9C%8811%E6%9C%88%E4%BE%86%E5%9B%9E%E5%8F%B0%E5%8C%97%E9%80%A3%E7%A8%851225/
|
唔需要任何優惠代碼，只要係訂10月4號至11月30號期間出發嘅機票就自動有折啦！
呢個優惠除咗適用於香港飛台北之外，澳門出發飛台北、台中或高雄都可以㗎！
以港台線為例，85折後連稅1225蚊，無任何航班限制之餘仲包足30公斤寄艙行李限額添～睇啱嘅話就可以上長榮官網訂飛啦！
長榮航空係台灣嘅傳統航空公司，票價包括機上餐飲娛樂及30公斤寄艙行李限額。
訂飛注意事項：經濟艙驚喜價嘅機票子艙位係V，無論累積落全日空里程俱樂部、新加坡航空Krisflyer抑或長榮自家嘅無限萬哩遊都無里數儲。
|
https://flyagain.la/83200/
|
好耐無見喇，泰國微笑航空又有平，曼谷布吉都有平！
依家坐泰國微笑航空，香港來回曼谷只需HK$1,019起，連稅計曼谷HK$1,739起、布吉HK$2,111起！
想玩哂兩個地方都得！Open Jaw（不論邊個先）連稅都只係HK$1,901起咋！
價錢真係唔錯，而且出發日期去到下年6月尾，大把時間plan！
仲要跨年都有（12月31日出發，1月7日或以後返）兼包30kg寄艙行李，咁去Big C瘋狂Shopping都唔怕爆篋啦！
不過留意微笑泰航飛曼谷限坐午機去、早機番，時間就一般，而布吉就好啲，早去黃昏返！有興趣就去訂飛啦！
|
https://www.nearhk.com/health/yczz/zy/3785.html
|
深圳種牙要幾耐？
隨著口腔醫學嘅進步和時代嘅發展，種牙已經成為目前治療牙齒缺失嘅主要方法。佢系一種以植入骨組織內嘅下部結構為基礎嚟支持、固位上部牙修復體嘅缺牙修復方式。咁深圳種牙要幾耐呢？今日我哋就去請教維港歡樂口腔診所嘅專家嚟解答呢個問題。
種牙一般分為三個階段：
第一階段系術前檢查和處理，第一次大概需要一個多小時。
第二階段系種植手術階段，包括開始種植牙手術、等待骨結合期和安裝癒合基臺。
第三階段系修復階段，修復一般系手術後三至六個月進行，一般需要兩到三周時間。
種牙從牙根植入，到修復完成，需要根據種植者牙槽骨情況而定，唔可以一概而論。
如果患者有牙周病，喺種植治療之前仲需要治療牙周疾病，牙周治療嘅時間根據患者病情嘅程度治療時間不等。
如果種植者牙槽骨骨量正常，深度和寬度都能達到種牙所需嘅條件嘅話，大概2.5-3個月可以完成。如種植缺牙比較久，牙槽骨吸收比較嚴重，就需要植骨。大概需要3-4個月不等。
維港歡樂口腔診所專業醫生溫馨提醒：
種牙需要嘅具體時間，系因人而異嘅。需要患者嘅具體情況和根據醫生指定嘅種植牙方案和計畫而定。
以上就系「深圳種牙要幾耐？」嘅具體介紹。深圳維港歡樂口腔醫院擁有頂級慨醫師團隊同優越慨治療環境，喺種牙領域有多年慨經驗，至今已幫助多位香港口腔患者重拾牙齒健康，深受香港地區口腔患者嘅信賴。如有疑問仲可以線上諮詢或通過whatsapp+85267623079同我哋慨專家進行一對一嘅交流，同時通過網上預約掛號，可免問診金、口岸專車接送、到院無需排隊優先就診服務。
上一篇：種牙點揀種植體？
下一篇：老年人可唔可以種牙？
|
http://www.kinseymama.com/2010/04/blog-post_26.html
|
當我地離開清水灣海灘之後，當然係搭番去程小巴走啦，因為路線問題，今次就唔經屋企附近直出觀塘，不過對我地嚟講都算係好方便，所以都冇乜問題。
就係落車地點，我冇意中就見到一個廣告宣傳板，話附近有個樓上鋪係買嬰兒用品，一見有BB嘢睇就由原本攰攰地立即精神晒，叫大肥豬陪我上去八卦一番。
一上到間樓上鋪，都有少少失望，因為見到好多都係用品都係俾大個啲嘅BB，只有好少衫仔係俾初生用，不過一場嚟到都睇吓啲衫仔啦。
雖然可以睇嘅嘢唔多，不過都俾我睇中左兩樣嘢，都真係唔可以唔佩服我自己幫小小豬買嘢嘅能力呀..哈哈哈。
依個係用嚟等小小豬瞓覺時著住，咁就唔洗怕會凍親。我都係見其他準媽媽都有準備，我先識得買，唔知WORK唔WORK呢？
|
https://saucemedia.net/beauty/%E5%A4%8F%E5%A4%A9%E4%B9%8B%E9%81%B8%EF%BC%81%E4%BA%94%E5%A4%A7%E7%9F%AD%E9%AB%AE%E9%80%A0%E5%9E%8B%E6%8E%A8%E8%96%A6-%E8%B7%9F%E9%9F%93%E6%98%9F%E5%89%AA%E5%90%88%E9%81%A9%E4%BD%A0%E7%9A%84%E7%9F%AD-4929/
|
女士們要剪短頭髮真係需要好大嘅勇氣，每逢夏天呢啲季節就會更加有衝動想剪短髮，但怕短髮造型唔啱自己，一剪就變咗男仔頭？想挑戰剪短髮嘅各位可以參考以下多款嘅髮型，為熱炎嘅夏天帶嚟一點清爽感啦！
講起呢款髮型相信大家一定會諗起演員高俊熙，韓式英氣髮呢款髮型偏向男仔頭，走型格路線，能夠令五官更加突出！韓國模特兒Hanjji嘅英氣短髮同樣帶畀人帥氣嘅感覺，而且無論襯唔同髮色都好好睇，如果想大膽挑戰、轉轉風格嘅女士們，不妨可以試吓呢款！
齊尾短髮係最容易駕馭嘅短髮，楊丞琳、SOMI、BLACKPINK成員Lisa同TWICE成員MOMO都剪嘅無層次短髮。髮型無卷度、都無任何層次，髮尾齊平，較少出現毛躁嘅感覺，好容易打理。如果想髮型多少少變化，仲可以用直髮夾喺髮尾夾內外彎！呢款短髮無論係空氣瀏海或者旁分瀏海都好好睇！
高層次短髮適合髮量唔會太厚同多嘅女士，可以根據唔同嘅臉型剪出適合嘅層次線條！
及肩嘅長度，再加上波浪捲，好似TWICE嘅MOMO同泰妍咁，感覺更成熟，多咗一分女人味！
波浪捲髮，配上髮尾微微嘅外翹，再將瀏海一齊夾捲，成熟得嚟又帶點俏皮感！
睇咗咁多款短髮造型，大家會唔會心動想去挑戰剪短髮呢？
|
http://www.kinseymama.com/2011/07/blog-post.html
|
前幾日睇電視知道海洋公園有夜場優惠，當時我同糖糖都話好想去玩返日，仲打算約埋成班一齊入去玩。
正當我地開始約朋友之際，見到facebook海洋公園個app有優惠，有四個指定日子可以$99入場。嘩..咁抵當然要即刻去玩返，所以我地又好快咁約左今晚入去玩呀！
真係勁好玩，我地見唔太多人，所以一次連玩兩次。係第二次玩嘅時候，史迪哥哥仲好好彩咁仲左盤水，由頭濕到落腳，超爆笑呀！
玩完啲遊戲，我地就開始搭返火車落山，準備睇飛龍水花表演。
夠鐘睇表演，因為太多人加上我地又攰，所以都只係搵到個後排位坐係度睇，所以就影唔到相。雖然坐後左睇得都唔算太清楚，不過整體上都幾好，尤其係個火海，真係好正，值得推介呀！
就係咁，我又玩左一個好開心嘅晚上，相信下次再嚟海洋公園就一定帶埋小小豬，等佢可以見吓啲動物嘛！
|
https://www.toofullforfood.com/2018/01/09/%E3%80%90%E6%96%B0%E9%96%8Bcafe%E6%89%8B%E6%B2%96%E9%9D%9A%E5%92%96%E5%95%A1-%E6%83%B9%E5%91%B3%E7%87%92%E6%98%A5%E9%9B%9E%E4%B8%BB%E8%8F%9C%E9%A9%9A%E5%96%9C%E3%80%91rings-coffee/
|
九龍城有唔少泰國菜就好多人都知，但原来都有啲咖啡小店新發現㗎！好似最近就有間新café殺入九龍城，真係少啲勇氣同實力都唔得呀！RINGS COFFEE主要走簡約路線，以白色同木系做主調，俾人嘅感覺好舒服，簡簡單單。至於點解叫呢個名？係因為老闆想將所有關於咖啡嘅嘢都連埋一齊，好似戒指咁，等鍾意咖啡嘅朋友仔有個地方圍埋一齊，交流吓咖啡經咁喎！
牛油果蛋多士(HKD88)一上碟真係令人忍唔住手機食先，超靚！個牛油果雕晒花，少啲刀功都唔得；底下嘅多士塗上一層滿滿嘅牛油果蓉，好有誠意！配埋太陽蛋啲蛋汁一齊食仲正呀！小編本身對牛油果冇乜好感，估唔到咁簡單嘅材料已經可以好好味，完全加晒分！
烤春雞仔配薯菜(HKD98)呢個不得了！上到枱已經香味四溢，春雞仔外皮烤到外脆內軟，啖啖都充滿住肉汁，雞肉嫩滑，好驚喜呀！可能同平時食開嗰啲差太遠，所以一食就愛上！一定要試呀，小編推介必點之選。
嚟到呢度又點會唔叫返杯coffee飲呢？鮮奶咖啡(HKD38)奶味突出，仲打到好滑，拉花又靚，不愧係出自得獎咖啡師嘅手勢。冬天飲返杯真係暖笠笠又窩心㗎！
另外，佢哋仲有手沖咖啡，用咗虹吸式咖啡壺，好考功夫同技巧，煮出嚟嘅咖啡更香更濃。
除咗咖啡，呢度嘅奶蓋都好出名。小編就覺得Tonci Coffee Cover(HKD46)好特別，未攪勻之前飲係苦苦哋，攪勻之後反而有點甜甜酸酸感，係從來未飲過嘅口感，真係估佢唔到，好得意喎！
|
https://www.toofullforfood.com/2017/11/24/%E3%80%90%E4%BE%BF%E5%88%A9%E5%BA%97%E9%B0%BB%E9%AD%9A%E9%A3%AF%E7%B3%B0-%E9%82%8A%E9%96%93%E5%95%B2%E9%A3%AF%E7%A1%AC%E6%8E%98%E6%8E%98%EF%BC%9F%E3%80%91%E4%BC%8F%E5%8B%99%E5%8F%B0/
|
唔少人去親日本都瘋狂食飯糰，香港雖然唔係周圍都有飯糰食，但愈嚟愈多地方有得賣喇！今次買咗最常見嘅7-eleven、OK便利店同華御結，用返同一款材料嘅飯糰，同樣用唔叮嘅方法，食佢最原味，睇吓邊個最唔掂！
包裝寫明用珍珠米，話就話新鮮製造而且有效期得兩日，咁真係放多一日都唔新鮮啦？有寫埋Hot&In教你放入微波爐叮完好食啲，不過字就有啲細，未必個個會留意到啦！
埋嚟睇吓，啲汁都算幾多，但係啲飯！發生咩事？飯已經壓到好實，口感偏硬，食落去有醋味，鰻魚分量同燒汁味都多，但飯醋就有啲搶咗啦！紫菜就唔多掂，跟足指示去做，一打開啲紫菜碎甩晒出嚟，包起嚟都危危乎喎！
出晒名話去日本取經嘅7仔飯糰，一樣可以叮嚟食，Logo設計本身已經同7仔完全唔同，同OK一樣即刻跟住指示開嚟食！
出事了，啲飯壓到睇唔到飯粒，連啲汁都好似封印咗流唔到去啲飯度，喂，又話同日本合作，搞到咁㗎？試埋啲鰻魚，腥味有啲重，仲要無咩汁，今次唔知點食好？
旨在分享日本嘢食嘅華御結，用嘅係100%日本米，包裝同其他一樣以簡潔為主，雖然分店仲未有好多，但款式係咁多間入面最多，有效期一樣係即日要食，咁小編就即刻開嚟食啦！
華御結受歡迎都係有佢嘅原因，飯粒粒分明，三款都凍食，但得呢款軟硬適中，鰻魚唔會好多，咬落又唔會有細骨，但燒汁分量啱啱好，同啲飯一齊就very good啦！
華御結完美勝出，對兩間便利店都好_失望啊，啲飯硬到可以拎嚟做武器喎！7仔快啲去日本重新學吓嘢啦！
《伏務台》星期一伏務大眾，歡迎各界報料。
|
https://www.hellotoby.com/zh-hk/blog/category/%E9%A6%99%E6%B8%AF%E5%A5%BD%E5%8E%BB%E8%99%95/
|
香港地小人多，但18區都有唔少好去處。無論攝影好去處、拍拖好去處、假日好去處，總有一個啱你！上HelloToby博客 香港好去處 ，睇定香港假期就去啦！
萬聖節又到喇，今年Halloween去邊玩？不如睇下Toby介紹，唔止有大家常去嘅海洋公園哈囉喂同蘭桂坊Halloween party，一班朋友仲可以搵主題party room，無論係一班女仔姐妹扮靚打卡，定係BBQ玩飛鏢，總有你的心水地方同朋友一齊過個又驚又喜的萬聖節，而家預訂指定推介party room仲有Toby獨家優惠，你又點可以錯過？
每到周末，唔想留喺屋企咁無聊，一於出去玩吓啦！香港各區都有值得推薦嘅熱門景點，今次先為大家介紹屯門區，無論你係想一家大細的親子遊、同另一半甜甜蜜蜜的情侶遊、定係成班閨蜜一齊打卡影相，屯門區都有必去嘅好地方，以下為大家精選屯門 10 大好去處，豐富你的假期！
每逢情人節，又係各位男士頭痕嘅日子，要諗買咩禮物送比女朋友，又要plan下嗰日嘅行程，仲要諗下女朋友滿唔滿意你嘅安排。抑或者你成功約到女神，諗住情人節同佢表白，但係仲未諗到情人節去邊？今次Toby同大家搜羅全港最浪漫最有情調嘅情人節活動，由朝早到夜晚，同另一半過番個非一般嘅情人節啦！
一年容易又年尾，仲有幾個星期又到聖誕除夕呢啲大時大節，係時候約堆成班朋友一齊出嚟慶祝一下新一年嘅來臨！講到全港最有feel最有氣氛嘅地方，我諗十個香港人有十一個都會答你係蘭桂坊！未落過LKF，唔知頭唔知路，又淆底？唔緊要，Toby今次同大家整合哂所有落老蘭要知道嘅潛規則，手把手帶你進入LKF Clubbing嘅世界！
－尖沙咀酒吧推薦－ 12月，除咗周街都開始播聖誕歌，掛哂聖誕裝飾之外，對大學生嚟講，最開心一定係終於考完final完sem啦！無論你呢個sem輕鬆靚grade定chur deadline到想quit U， 呢個假期都應該約埋成班frd出嚟慶祝大家又捱完一個sem嘅！今次Toby同大家喺尖沙咀搵咗5間 特色酒吧，想成班frd盡情玩番晚定一齊chill都冇問題！
就嚟到聖誕， 約埋成班friend 出嚟gathering係指定動作㗎啦，但係你知香港作為蒲精嘅聖地，有咁多間唔同主題嘅酒吧，想搵間又有得飲又有得玩，同時又啱一大班friend去嘅真係唔簡單。Toby今次為大家精心挑選咗 4間啱哂喺Christmas約埋朋友Re-U嘅酒吧，除咗飲得又玩得之外，仲有特色室內設計，用嚟影相post IG打卡就最啱啦！ 作為搞手嘅你，唔使再煩惱去邊到gathering啦，呢度咁多間酒吧，一定會揀到一間啱你心水嘅！
潮玩潮食多國菜 ，打卡Cocktail樣樣齊！
2019 香港情侶好去處推介！ 每逢周末都要煩惱同另一半約會嘅好地方？諗極都諗唔到有咩拍拖活動？ 情侶拍拖嘅指定動作唔係行街、睇戲、就係食飯，不過成日行商場都咪話唔悶。想搞搞新意思，遠離繁囂嘅都市，趁假日同另一半享受下悠閒假期？HelloToby為大家精選咗以下 10 個位於港九新界、環境優美嘅拍拖好去處，最適合共度浪漫寫意嘅二人世界！而且重點係：平、靚、正！
2020 香港行山推介 想約親朋好友去行山？無論天朗氣清定係秋高氣爽，總之喺冇雨落嘅日子，最適合就係約埋成班朋友去行山遠足，親親大自然！香港雖然素有石屎森林之稱，但其實除咗最出名嘅城門水塘、大潭水塘、元朗河背水塘同香港仔水塘等行山路線，全港各區仲設有多條行山徑、家樂徑、自然教育徑同郊遊徑，交通方便，景色怡人，適合唔同年齡層嘅人士挑戰。 Toby 就為大家精選10大香港遠足行山好去處。
5大香港Halloween活動 喪屍鬼屋樣樣齊！
萬聖節 又到啦！諗到去邊玩未呢？今年萬聖節節慶活動多籮籮，除咗大家熟悉嘅海洋公園哈囉喂、迪士尼Halloween Time之外，仲有一大班喪屍降臨香港商場！各個萬聖節活動嘅刺激程度都唔同，無論你係「膽小鬼」定係「捉鬼敢死隊」，都總有一個啱你玩！依加就等Toby為你介紹啦！
|
https://www.etnet.com.hk/mobile/tc/lifestyle/internationalaffairs/legcogossip/62612
|
道歉道出禍？
上周，林鄭喺風雨中，唔係，應該係「十號颱風」中公布最新一份嘅《施政報告》，畀大眾嘅感覺就係，政府運作一切如常，兼且有「新思維」去回應社會一啲深層次矛盾。不過剛剛嘅周日，市民仍然繼續雀躍咁出走彌敦道，喺油尖旺遊行表達對政府嘅不滿，亦當然，部分激進示威者繼續破壞行徑，市民嘅生活，並無因為《施政報告》而重回正常軌道。
早就已經預期，《施政報告》無乜港人有期待，公布一星期唔夠，激進社會運動已經將《施政報告》嘅曝光率幾近打到去零，特別係周日警方水炮車誤中尖沙咀清真寺大門、翌日林鄭聯同一哥盧偉聰登門道歉，已經足以令《施政報告》打入冷宮，個個都關注呢次罕有嘅道歉。
今次嘅道歉，對林鄭、對警方可以話係兩難。唔道歉，極可能得失伊斯蘭同埋外國嘅睇法，係一場牽連甚廣嘅公關災難；道歉咩，又會令到前線警員嘅士氣下降。最終林鄭選擇登門道歉，先撳住外媒把口，而警方並無再就事件向所有受影響人士或團體作一次公開道歉，甚至喺例行記者會上加多句：「我哋都等緊暴徒同我哋道歉」，作用都非常明顯，就係唔想前線警員有Hard Feeling。
但Hard Feeling就落晒去港人身上，無論係黃係藍，都覺得政府處理手法極大問題。對示威者來講，持續咁多個月嘅抗議示威，警方多次執法被質疑有問題（特別係7.21事件），只係希望警方或者政府可以好好交待，但係作為香港最大持份者（土生土長香港人），從來都聽唔到警方肯為自己執法問題向受警方直接影響嘅港人道一個歉，甚至政務司司長張建宗一個道歉，即惹嚟警隊前線大反彈，好似警方執法就係零瑕疵；對警方忠實支持者而言，今次破例道歉，警員正正被林鄭打咗巴掌，「兵荒馬亂」有意外就要道歉，咁前線仲點去執法？
一個道歉，再次睇到林鄭永遠都睇唔到問題嘅核心，仍然未睇清香港係邊度有病，甚至係令病情加重。究竟佢知唔知要喺邊度用藥先可以救返香港？Tina相信，今次道歉，會將林鄭民望進一步打入深淵。
|
https://www.toofullforfood.com/2018/05/25/%E3%80%90%E7%B4%A0%E8%9B%8B%E7%B3%95%E4%B8%89%E5%A4%A7%E7%B2%BE%E9%81%B8%E6%8E%A8%E4%BB%8B-%E7%84%A1%E8%9B%8B%E5%A5%B6%E7%B4%A0%E9%83%BD%E5%92%81%E9%A6%99%E6%BB%91%E5%A5%BD%E5%91%B3%E3%80%91%E7%B4%A0/
|
素食唔係得正餐先有，甜品選擇都有唔少，其實有好多地方都有素蛋糕㗎！今次我哋揀咗3間做精美素Cake嘅餐廳，全部都係無蛋奶素，有啲仲係無麩質添，健康指數唔係一般蛋糕可以媲美！部分蛋糕仲可以訂造，以後有素食朋友生日就唔使頭痕啦！
位於西營盤嘅LN Fortunate Coffee係一間專售賣素食食品嘅cafe，除咗正餐仲有多款西式小食同素食甜品，最驚喜係可以因應客人要求訂造純素/無麩質/無蛋奶素嘅蛋糕呀！
呢度有原個素食蛋糕可以訂，幸福冷泡咖啡朱古力蛋糕(HKD588/8吋)味道主要嚟自自家品牌嘅冷壓咖啡。蛋糕用亞麻籽、椰子油同腰果等製成，比一般蛋糕重身。面頭放咗大量唔同種類嘅果仁同生果做裝飾，口感非常豐富。
龍舌蘭腰果凍餅(HKD398/6吋)仲有唔同款，唔同size嘅蛋糕㗎。
當然仲有切餅件裝蛋糕啦，仲係每日唔同款式添。今次我哋試到兩款都用素忌廉同荳奶製成嘅抹茶芒果切餅[左]同朱古力香蕉切餅[右](HKD58/件)。抹茶好多時都係配紅豆，呢度就夾新鮮芒果，感覺更加清新。朱古力就用咗素可可粉製成，唔會太甜，甜味主要嚟自香蕉，都幾香㗎。
仲有好多款素食Cupcake(HKD36/件)，呢幾款Cupcake 都冇用雞蛋，所以店舖都叫佢做素糕而唔係蛋糕。素糕比一般蛋糕厚實，由亞麻籽、椰子油、果仁等等製成，口感濕潤，而且會食得出一陣椰子香味。師傅都好有心思，好似朱古力素糕面頭舖咗杏仁醬加腰果打成嘅醬，扮成榛子忌廉芝士。呢幾款Cupcake冇平日食完甜品嗰種肥膩感，但就相當飽肚！因為用嘅材料比較厚實，最好係唔落化學食材。
另外吸睛嘅係素果撻(HKD58)呀！唔同嘅時令鮮果令到果撻七彩繽紛，最驚喜係撻底冇牛油成份，改用椰子油製成，椰香味好濃郁！
喺中環嘅Sweetpea Cafe全間餐廳都係售賣無麩質食物，除咗甜品蛋糕，仲有一系列嘅三文治同意粉供應。遲啲佢哋將會喺佐敦開分店添，九龍區素友好方便喇！
Double Chocolate Vegan Cake (refined sugar free)(HKD$95/件)呢款雙重朱古力純素蛋糕係「三冇」蛋糕：冇麩質、冇人造糖、冇蛋奶素，仲可以訂造唔同size嘅原個蛋糕。用料十足，比普通嘅蛋糕更重身，但口感唔會好厚實，但就濕潤啲。主要用椰子油、椰糖同有機可可粉製成。可可味超濃，但甜度啱啱好，唔好甜食嘅朋友都可以一試。
右邊Peanut butter vegan cookies (nut free)(HKD75/件)雖然話係花生醬曲奇，其實不含任何花生元素同不含果仁，反而用咗豆類去扮花生醬嘅味，仲落咗椰子油，令曲奇透著一陣椰香味。質地鬆脆，切落去比較容易散，有少少似麥維他消化餅嘅口感。左邊Double Chocolate vegan cookies(HKD75/件)嘅朱古力味好重，feel到用咗大量天然可可粉，面頭再落埋素朱古力粒，一樣可以俘虜朱古力迷！缺點係素曲奇冇咗牛油香囉，不過口感冇咁肥膩。
Super foods latte with cashew nut milk(HKD75)係冇咖啡因嘅飲品，仲要唔係用坊間買到嘅素奶，而係餐廳自己製成嘅腰果奶，非常用心製作！味道會淡啲，不過飲到少少腰果味；而粉紅色係因為落咗天然食材打出嚟嘅粉，好健康㗎。
Loving Hut愛家有唔同分店，我哋去咗九龍灣分店。佢係素食界嘅快餐代表，首先當然要價錢親民啦，都有熱食正餐供應；而一系列冇蛋奶素嘅甜品蛋糕都只係介乎HKD15-HKD33。
朱古力布朗尼(HKD33)蛋糕質感厚實，味道唔算好甜，有一陣黑朱古力嘅濃厚味道！餡料有好多合桃，幾足料又增加口感。加埋面頭塗咗層朱古力醬，感覺比平時嘅朱古力蛋糕味道更加濃喎。
小編幾鍾意烘烤過嘅杏仁片，好香口。而且呢款布朗尼冷熱兩食都得！焗返熱就似心太軟咁軟熟濕潤，凍食就似莎莉蛋糕。
草莓經典派(HKD27)底層係鬆軟濕潤嘅海綿蛋糕，有少少杏仁味。中間夾咗層士多啤梨果醬，唔會太甜。面頭嘅金寶脆脆奶酥好鬆脆，令味道同口感層次進一步提升呀！雖然佢係批，不過批邊唔係香脆口感，比較似海綿蛋糕面頭嗰層烘到深啡嘅皮咁，都幾香口。
藍莓芝士派(HKD25)食落口冇平時嗰種肥膩感，而且冇落蛋，冇咁結實易啲切開，質感似軟芝士蛋糕。口感幾香滑，芝士味都重。甜味主要嚟自藍莓果醬，一個人食晒都唔覺滯。
|
https://curlymui.blogspot.com/2017/01/blog-post.html
|
鬈毛妹肥嘟嘟日誌: 火焰鹹豬手，極度吸睛！
自從公司搬左去觀塘之後，經常發掘身邊有咩好餐廳，「中海日升中心」就有唔少新餐廳，自然成為我既覓食目標！
去中海日升「搵食」既好處，係夜晚人流唔多，唔需要大排長龍之餘，更有好多優惠，好似我呢晚去既「Feburary」咁，Weekdays夜晚光顧有八折 (仲要係加一後先折)，慳左既錢可以食多個甜品！
February擁有一個大大既吧枱，大家夜晚想黎嗒番幾杯都可以。
打開餐牌，晚餐選擇頗多，加多$38，可以轉餐要埋餐湯同餐飲。呢晚餐湯係牛肝菌忌廉湯，一上枱已聞到香味，飲一啖，真係好香，而且個湯唔會好creamy，又清又香既感覺唔錯，好快就俾我飲晒。
朋友鍾意食香腸，於是叫左個拼盤。一共有四款腸，各有不同個性：牛仔腸比較腍身，法蘭克福腸腸衣脆口，芝士腸會爆汁，昆布蘭腸結實有香草，各有優點。
我地呢D呃like怪，見到餐牌有火焰鹹豬手，即刻點黎睇下。豬手上枱後，侍應會淋酒再加火燒，令到已經燒得脆口既豬皮變得更脆，咬落去先係脆卜卜，再係脂肪既黏口，口感豐富；唔好忘記旁邊既薯蓉，應該加左芥辣去做，酸酸既味道，仲食到薯仔塊，開胃又特別！
發現晚飯有八折之後，我地決定叫多個心太軟 (可以揀朱古力或抹茶味)，一切開，朱古力漿即時流出，好濃重既朱古力味，暖笠笠，啱晒今晚著唔夠衫既我，食完暖身又暖胃！
|
https://girlab.hk/60511/%E5%85%A8%E6%96%B0%E5%BD%A2%E8%B1%A1-%E2%99%A5-chill%E5%A4%9A%E9%A9%9A%E5%96%9C%EF%BC%81%E2%96%BAskinic%E9%8A%85%E9%91%BC%E7%81%A3%E6%96%B0%E5%BA%97grand-opening/
|
好開心可以扮靚靚出席Chill魅力派對！
療程後由內到外靚出來，療程CP值極高！
換療程、產品、禮券、課程都得！
體驗以下選4選1療程：
捐出嘅$100會全數支援ADHD基層學童。
扮靚都可以做善事，真係好有意義呀！
人善心更美，唔怪得老闆娘Gennah咁靚啦！
活動由 SKINIC Medi Spa 邀請。
|
http://afe.hk/blog-53
|
恒生科技指數喺今年7月出爐，自推出至今已經有南方恒生科技(3033)、華夏恒生科技(3088) 同恒生科技ETF(3032)3隻相關嘅ETF產品喺市場面世，但究竟你對「ETF」呢個投資工具認識幾多呢？
💡ETF即係乜嘢嚟？
ETF（Exchange Traded Funds），即係交易所買賣基金。ETF嘅走勢同回報視乎佢屬於「被動型」🛡定係「主動型」🗡。
被動型ETF會跟蹤相關指數，可以係股市、區域性或者全球性股市，又或者係特定行業嘅指數，抑或跟蹤資產，例如債券或商品。
主動型ETF唔會跟蹤任何相關指數，但會分佈投資唔同股票、債券、及/或其他資產例如貨幣市場工具嘅投資組合。
由於ETF一般都投資係50隻証券或以上，因此，就算其中一隻証券蒙受損失， 都可以靠其他獲利嘅證券抵銷，為投資者分散風險。
同一手恆指藍籌相比，通常一手ETF嘅入場費都比較低，投資者更容易負擔。管理費方面，一般追蹤普通指數嘅ETF收費比率係最低，而特定行業、市場、投資類別嘅ETF，收費比率都唔高過1%。
同喺交易所上市嘅股票一樣，投資者可以隨時獲得ETF即時報價資訊，並且用一個證劵戶口就能夠喺證券市場上即時交易，方便投資者套現。同時，有唔少ETF都會派發股息，派息時間同頻密度就由ETF管理人決定。
💡香港有咩ETF提供？
香港市場上嘅ETF有追蹤香港、內地及海外股票，或債券、商品、行業等。
要數喺香港熱門嘅ETF就不得不提盈富基金(2800)。盈富基金以恆指成分股按相對嘅比例組成，一年會派發兩次現金股息，係香港市場上其中一隻最大同交投最活躍嘅ETF。
|
https://ywycarol.pixnet.net/blog/post/288241117-%E3%80%90%E4%B8%8B%E6%B5%B7%E5%B0%8F%E7%B1%A0%E5%8C%85%E3%80%91%E6%AD%A3%E5%AE%97%E4%B8%8A%E6%B5%B7%E7%94%9F%E7%85%8E%E7%9A%87
|
上海生煎皇喺旺角好耐兼喺深水埗開埋分店，但一路都無幫襯過，喺ig見過佢地下海小籠包嘅海報，印象幾深刻，決定去深水埗一試。
週日客人都多，全店30 個位左右，不過上菜快，翻桌相對都快。
前菜點左兩款，份量比較少，涼拌青瓜只帶好少辣，不過加入大量蒜蓉，味道唔錯，幾醒胃。青瓜爽口，感覺新鮮！
醉雞翼酒味香而不濃烈，雖然浸過酒，但雞翼肉都不至於死實，不錯吃。
雖然肉餡都算多，但肉汁唔係爆射，皮底脆口，但比起祥興嘅爆汁生煎包，仲有多少差異。
小籠包相對失色，皮厚，相信好難會發生一夾就穿嘅情況。
肉質保持稔身，味道唔錯、帶甜，有少少似叉燒。
清湯上海麵可以話係冇味…只適合清淡口味人士。
但由於我呢排食辣食到上腦，所以都要加豆瓣醬先食。
整體而言，成餐晏仔兩個人埋單百六蚊，唔貴但唔算好有驚喜。
|
https://www.sundaykiss.com/%E8%A6%AA%E5%AD%90%E5%A5%BD%E5%8E%BB%E8%99%95/%E5%8F%B0%E7%81%A3%E8%87%AA%E7%94%B1%E8%A1%8C-5%E5%A4%A7%E8%B6%85%E6%8A%B5%E5%A5%97%E7%A5%A8-125461/
|
想去旅行但又無咩假期？近近地都可以揀去 台灣自由行 輕鬆下，為忙碌嘅生活充充電，去放鬆下都好！最近台灣觀光局就同東港城合作舉辦「 台灣好樂園美食饗宴 」，仲有台灣10大主題樂園展覽，而且香港8間旅行社仲推出優惠套票，最平只要$999就可以飛台北玩一轉，抵到爛！
台灣好樂園美食饗宴 將會於5月27至29日於將軍澳東港城舉辦，一連三日都有台灣美食同文化體驗，但重頭戲當然係至抵台灣套票啦，有唔少套票都係限定，有啲更加只限10套，所以要同搶機票一樣，要鬥快搶！等我地同大家推介下有咩套票最抵，要衝去搶先啦！
$999可以去台北來回，仲要係國泰嘅機票！未計其他門票及住宿價錢，淨係國泰機票都已經值$970，而家幾乎等於買機票送住宿！2晚小叮噹生活大師會館雙人房住宿價錢為台幣$2860 (約HK $687)，門票價錢要台幣$500 (約HK$120)，即係每人平咗成四百幾蚊！小叮噹科學主題樂園仲送埋雙人夜間免費DIY課程，啱曬一家大細去玩，小朋友又可以學習下科學知識！
套票詳情（只限10套）：
有睇Runngingman嘅都知，佢地有集嘅遊戲懲罰去咗台灣嘅六福村，玩全亞洲唯一嘅機動遊戲機「笑傲飛鷹」嚇到一班主持魂魄都無埋！今次有機會去玩啦，同樣係包機票，包住宿，但玩4日都係＄1399。六福村主題遊樂園仲要有開放式野生動物園，同亞洲獨有嘅機動遊戲，門票要台幣$999(約HK$250)，抵玩！仲可以入住「動物生態」飯店，即係一起身望出去就見到動物，例如長頸鹿，正常入住一晚二人房已經要$1899，依家套票包住宿，抵呀！
套票詳情（不限）：
去台灣唔一定要台北，如果想遠離塵囂，可以去台中都得，南投就係唔少香港人去台中必去嘅地方，因為南投溫泉出名，所以有唔少溫泉渡假村。而泰雅渡假村除咗有溫泉，仲可以欣賞南投嘅山水，同體驗一下泰雅族原住民嘅生活！以一間兩人木屋為例，一晚要台幣$3400 (約HK$815)，套票包2晚住宿都只係$1299，仲未計機票，抵呀！
如果想純嘆下世界，享受下人生，就一定要揀呢個套票，因為大板根森林溫泉渡假村，除咗有溫泉，仲有埋SPA嘆，真係可以relax下，日日訓到自然醒！雖然無主題樂園嘅門票，但可以去森林睇睇，仲有可以係吊橋度影下相！真係咁至係人生！最緊要近台北市中心，走時去買下手信都得，而且二人房原價台幣$7000 (約HK$1679)一晚，淨係房錢已經過咗套票價錢，真係唔買唔得！
烏來是台北近郊嘅好去處，烏來溫泉同風景都係台灣出名，唔少旅客都專程到烏來。而雲仙樂園就係烏來嘅風景特定區，而套票包嘅空中纜車，更加係聞名台灣。以網上訂房為例，烏來大飯店一晚雙人房住宿價錢為台幣$2750 (約HK$660)，而雲仙樂園門票為台幣$220 (約HK$52)，可以玩4日3夜，假設機票約港幣$1000，套票價就慳成$600。
|
https://www.mysishop.com/103807.html
|
名牌網SSENSE大減價尾聲❤️ Nicholas Kirkwood熱賣平底鞋低至HK$1528起！
直寄香港運費HK$200 不限件數，DHL寄送只需3-5日。
溫馨提示✅直寄香港運費為HK$200，無限件數，DHL寄送只需3-5日。
Like完都仲要記得set返「Favorites」先可以收到即時網購資訊架！
← Harrods英國百貨退稅低價，Loewe爆紅人氣手袋低至香港門市價77折！
平價瘋搶靚鞋, Shopbop特價3折Final Sale！Sam Edelman鞋款低至HK$176起！
辨識度極高? Alexander Wang人氣斷跟靴 低至香港價錢67折！
|
https://www.onmygrad.com/question/1384
|
想問下Avista嘅Business Valuation Analyst role係有咩做㗎？前景如何？又可以跳出去咩firm做？
Hi Shirley，恭喜你有呢個offer先😉 其實兩者比較點唔太多，最重要係睇你人咗咩team。
Insider分享：
PwC risk assurance要注意入咩team，如果intake60個會有10個會入到一條team “does very boring shit”
如果你有tech skills，RA應該會擺你入佢哋嘅cyber team which is like the hackers group or smart city, which is a very profitable。如果你係Kok Tin in你，就應該係呢條team，恭喜你。
VS Deloitte雖然名係advisory side，但其實做嘅嘢差唔多，未必需要去從個名上面去做比較。Btw，每間嘅risk都可能有好多shit食，多一個諗法就係可以回想番你interview嘅feeling同體驗，可能有啲culture / supervisor上嘅考慮幫你有多一個比較點。
|
https://japanchill.com/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/info/flow/announcement_detail?589
|
JapanChill 首度委任格價專員，車零件日本到港船運費用每日定時格價，為客人提供至抵運費至抵保證（適用於日本汽車零件代購或轉運商品）。客人如對至抵保證有疑問，可提供合理收據證明，JapanChill 核實相關證明後會將差額退回。單據證明需由營運中的公司或網站最近一個月內發出，只限相同類型日本代購或轉運服務之公司。
有啱心水嘅車零件想入手，但係又驚運費計到頭都痕埋？搵 JapanChill 幫您手，以後唔使左計右計啦！各種車零件全部明碼實價，收費清晰透明！加上 JapanChill 有十五年經驗嘅專業團隊，等您享受至抵至全面嘅代購轉運服務！快啲 Inbox 我哋查詢更多代購轉運細節啦！
點解要選擇 JapanChill？
全港第一代 BID 代購日本車零件！仲諗？即上 JapanChill 選購啦！
日本到港船運費用說明（9/4/2018 最新報價）：
只要是您想買的，我們都可以幫您買！快快登記做 JapanChill 會員盡情購物啦！
如有任何疑問或需要協助，歡迎電郵 [email protected]、Facebook Inbox 或致電 26988111 咨詢客服。
|
https://www.travelclassroom.net/2013/12/2013-seoul-trip-day-3-part-1.html
|
食完早餐我地就行過去南山三號隊道旁邊嘅傾斜電梯，打算坐呢部電梯上去南山纜車站坐纜車上南山公園。
係退溪路同南大門路交匯嘅十字路口行斑馬線過前面馬路，向隊道方向行去就係電梯所在位置。
去電梯要行右手邊馬路旁邊嘅行人路，呢段路有少少斜，不過唔算好長。
原來南山三號隧道旁嘅呢部傾斜電梯而家每逢星期一上午9點至中午1點會進行例行維修架。
我地黎到果陣都仲未到12點，唔通要等佢成個鐘。唯有行電梯旁邊呢條長樓梯上去。
雖然已經過左紅葉滿開嘅時間，而且大部份樹已經落晒葉，但都仲有幾棵有紅葉睇下。
由落葉堆成嘅心，好Romantic。
首爾塔旁邊嘅欄杆掛滿左情侶嘅連心銷，好壯觀。
從呢條路行落去就係巴士站，因為條路超斜，如果坐巴士上南山公園，落車之後行上黎真係會索晒氣，所以上南山最好都係坐纜車上，坐巴士落。
雖然已經過左季節，但呢段路D紅葉景都仲係好靚。
|
https://www.baby-kingdom.com/%E6%87%B7%E5%AD%95/%E6%BA%96%E5%AA%BD%E5%AA%BD%E3%80%81%E6%AF%8D%E4%B9%B3%E5%AA%BD%E5%AA%BD%E7%97%85%E5%92%97%E7%84%A1%E8%97%A5%E5%A5%BD%E9%A3%9F%EF%BC%9F%EF%BC%81-82928
|
準媽媽、母乳媽媽病咗無藥好食？！
當我陀B嘅時候，我都有啲少病，正所謂少病是福。之不過，食西藥，又驚有副作用對BB唔好，但食中藥又怕藥材唔乾淨唔適合……所以病親都係無咩藥啱食！
但係Touchwood，我陀B時算係好少病，病親都係瞓足一日就正常返。睇醫生，都係為求醫生畀張假紙我，唔返工係咁瞓，望住啲藥煉一煉仙。
其實由陀B、到而家餵人奶，講真，我一粒藥都未食過。就算個頭好痛，我都死忍爛忍，點知……
最近，悠悠爸又病咗……好唔好彩，明明背住悠悠爸嚟瞓覺、又無親熱，都被佢傳染咗……真係勁灰！仲要撞正短假期，有得霸住悠悠B嘅日子先來病，激死呀！
我忍左咁耐有病都唔食藥，唯獨是今次喉嚨痛，我真係有睇醫生食西藥嘅念頭。咁好啦，於是我踏大步咁去睇醫生，睇完。由於要照顧悠悠B嘅關係，我包藥都係放低咗，唔得閒食。好喇，到我可以坐低食藥，我先拎啲藥出黎再望一次，嗯！等我講一次我今次咩病先：我有喉嚨痛、有鼻水、有輕微咳。
醫生知我餵人奶，所以開左以下嘅藥給我：
注明：「需要時服」。我喉嚨又未痛到就嚟死，我諗唔需要食。
食咗會令人昏迷嘅藥，我要照顧悠悠，咁仲食唔食好？定係悠悠你自己照顧自己啦，媽咪瞓先。
我其實兩個鐘先可能咳一次，唔食啦。
老老實實，我心目中，喉嚨痛應該要有一包消炎藥，但既然無嘅話，我就綜合咗我個人觀點後，我最終都係擺低咗包藥……又繼續煉仙！
由於，悠悠爸係超級病魔，所以佢放棄瞓大床嘅權利。所以悠悠B就填補左呢個床位，方便我照顧之餘，又可以溫韾一下！但留意，因為我都病，悠悠B都有少少傷風，但我唔想一己私慾令佢嘅病加劇，所以我有少少變態……我係戴住口罩瞓覺！唔知有無人好似我咁？個口咁臭焗住成晚，唔焗暈自己都偷笑！
但係，我煉仙咗一日，只靠不停飲水，竟然好返晒！但係超級病魔悠悠爸病情就有點反覆……唉！老公，你快啲好返啦！我同悠悠B下半世都要靠你養架……天父，請您快D賜悠悠爸一個強壯嘅Body啦！
陀住BB食藥又驚對BB唔好，生完餵人奶又驚食西藥對奶唔好，影響BB。做媽媽有時都幾慘，乜都要驚住就住。但係又咁講，真係好病就要食藥，只係我個人條頸比較硬，所以先至成日煉仙。
點都好，祝天下間嘅準媽媽、餵母乳嘅媽媽，身體健康！
備註：其實大肚婆同餵人奶嘅媽媽係有藥食，只不過藥力會較為輕微啲，希望我嘅硬頸，唔好為大家造成恐慌。
悠悠B: 爸爸媽媽你地要快啲好返，等悠悠運功先！媽哩媽空，病魔捐山窿！
|
https://law.moj.gov.tw/LawClass/LawSingle.aspx?pcode=J0030011&flno=64
|
投資降低污染排放之設備及再生能源發展之用：
提撥超過部分之半數數額。
全數數額。
半數為投資再生能源發展之用。
十一條檢驗維護結果，要求其進行設備改善。
定基準者，不適用第一項規定。
等經費之認定、運用、管理及監督等事項之規則，由電業管制機關定之。
|
https://www.shikoto.com/articles/147601/147614.html
|
呢一晚, 子妮去左爹啲媽 me間房度瞓, 媽 me 成晚都攬住子妮同佢傾左成晚通宵, 而呢件事對我地屋企黎講嘅打擊亦實在太大, 似乎唔係一時三刻我地就可以接受得到。
呢幾日秀姑不斷打電話黎催促住爹啲同媽 me, 而爹啲一方面就拖延住秀姑, 另一方面就不斷向媽 me 同子妮解釋秀姑始終都係子妮嘅親生媽媽呢個事實。
媽 me 聽到之後又試喊到將子妮緊緊咁攬住起黎。
到左子妮要走果日, 秀姑特登走黎接子妮兼請我地全家出去酒樓度食飯, 食飯期間, 秀姑突然又再次攞左果張大銀碼支票出黎遞比爹啲同媽 me, 但爹啲媽 me 見到咁就即時一口再次拒絕。
子妮終於都正式咁離開左我地嘅家庭嘞, 而呢個巨變亦令到我地屋企各人嘅意志都消沉左好一段日子, 但幸好現今社會嘅資訊科技發達, 我地同子妮依然都可以依靠手機上嘅視像通訊軟件黎互道近況。
子妮同我地講, 佢話而家生活得好好, 屋企係住響中環半山嘅成千呎樓度, 秀姑亦都好錫佢, 而佢仲千叮萬囑叫我地唔使咁擔心佢, 同爹啲媽 me 記住要保重身體至好呀。
|
https://hk.news.yahoo.com/%E4%B8%AD%E7%92%B0%E6%96%B0%E9%96%8B%E7%BE%8E%E5%BC%8F%E7%83%A4%E8%82%89%E5%BA%97-%E6%AD%A3%E5%AE%97%E6%9F%B4%E7%81%AB%E7%85%99%E7%87%BB%E7%88%90-%E5%BF%85%E8%A9%A6%E8%98%8B%E6%9E%9C%E9%85%92%E7%83%A4%E8%B1%AC%E8%82%8B%E9%AA%A8-064454687.html
|
喺香港主打正宗美式煙燻燒烤嘅餐廳唔多，最近喺中環終於搵到間，特別從美國訂製一部正宗柴火煙燻爐，主打以傳統低溫慢煮嘅方法烤出肉嫩多汁嘅正宗風味！一系列烤肉最啱各位食肉獸呀。
Smoke & Barrel位於中環雲咸街，以傳統美國德薩斯州風味燒烤作賣點，搵嚟三位美國同墨西哥大廚坐陣，更從密蘇里州訂造名為「The Beast」嘅柴火煙燻爐，同一般炭爐或者天燃氣烤爐唔一樣嘅係，餐廳選用荔枝木，可以保持一個穩定嘅溫度，咁就可以用低溫慢煮嘅方式，以大量柴火燻出鮮美烤肉。
適合分享嘅前菜當中有呢份蟹肉沙律，新鮮蔬菜配搭彈牙蟹肉、厚切煙肉同Smoke & Barrel特色醬汁，喺輕盈清爽當中加入煙燻香氣，惹味開胃。
餐廳所有烤肉都用「The Beast」柴火煙燻爐烤製，美式腩肉嘅煙燻味道比較明顯，加上牛脂香氣，加倍誘人。而香腸就會按時令更換唔同款式，呢期嘅墨西哥辣肉腸鹹香突出夠香口。
呢份烤豬肋骨喺烤肉過程中加入蘋果酒，令肉質更嫩滑，烤出嚟亦的確做到骨肉分離、肉嫩多汁！而豬肋骨嘅焦香加上酸甜嘅燒烤汁真係會令人食上癮呀。
烤肉主菜仲可以配搭唔同配菜，好似呢份墨西哥辣椒粟米麵包當中就加入墨西哥辣椒，微辣開胃，味道以粟米甜香為主，濕潤鬆軟。
最後當然唔少得一份甜品，密西西比甜批嘅朱古力香味濃郁，加上酸甜清新嘅蔓越莓醬同橙肉平衡，甜而不膩。
酒吧方面主打經典美式雞尾酒及原創招牌雞尾酒，後者包括呢兩杯推介。Daisy Dukes以杜松子酒、桃、香豆調配而成，Smoke & Barrel’s Sour則加入煙燻8個鐘嘅香橙。
|
https://www.toofullforfood.com/2017/03/21/%E3%80%90%E6%8E%8C%E4%B8%8A%E5%90%8D%E8%B1%AC-%E6%A5%B5%E4%B8%8A%E5%8C%97%E6%B5%B7%E9%81%93%E8%B1%9A%E8%82%89%E5%AE%B4%E3%80%91%E6%8E%8C%E5%A3%BD%E5%8F%B8/
|
工廠大廈集中地嘅觀塘，近年逐漸發展成爲商業區，喺呢度返工嘅人不斷增加。好多餐廳更選擇喺工廈樓上開，位於觀塘駱駝漆大廈嘅掌壽司日本料理餐廳，可以話係呢棟大廈首批進駐嘅餐廳，至今已經開業4年，能夠立足多年，可想而知餐廳食物有一定水準。餐廳非常著重同客人交流，聽取客人意見，從中改善更不時推出新菜式，務求帶俾客人新鮮感。
餐廳地方寬敞，環境優雅，牆上更有一排排日本Sake做裝飾，最適合想搵個舒適環境食餐飯嘅朋友。
呢個四元豚肉就係新菜式之一，餐廳特別由北海道農場嚴選呢種豚肉直運入港，豚肉由四種唔同日本優質豬混種而成，色澤飽滿且口感更香脆，肉味濃郁。
四元豚肉鍋(HKD398)涮涮鍋選用長崎豬骨湯底，味道清淡又鮮甜，火鍋鋪滿大量野菜同菇類，配上四元豚肉，真係會涮唔停啦。
話明日本料理餐廳點少得刺身，極上刺身盛(HKD698)會因應季節而定，嚴選新鮮食材，分別由日本東京築地、本洲及九洲空運過嚟。刺身盛分別有鷹羽鯛、馬糞海膽、赤貝、三文魚腩、油甘魚、赤蝦、象拔蚌同帶子，海鮮種類多，重點係夠新鮮。海膽甘香，赤蝦大隻又好鮮甜，每款刺身都係厚切，三文魚腩更入口即溶，好滿足。成盤刺身無可挑剔，真係物超所值！
除咗刺身，壽司都好值得一試。時令壽司盛(HKD298)左上分別係：火灸鹿兒島和牛、加拿大海膽、赤蝦同火灸帶子；左下：鰻魚、火灸左口魚邊、火灸八角同火灸三文魚腩。所有海鮮每個星期由日本直運，新鮮時令食材，味道就係唔同。雖然食物種類不算多，但勝在用料新鮮，又會迎合港人口味，先可以得到熟客嘅長期支持。
|
https://jdailyhk.com/2019/06/%E3%80%90%E6%B8%AF%E5%A7%90%E9%9D%A2%E8%A9%A62019%E3%80%91-%E7%B2%BE%E9%81%B8%E6%9C%89%E5%85%A9%E5%80%8B%E5%A5%BD%E4%BC%BC%E5%B9%BE%E6%9C%89%E6%BD%9B%E5%8A%9B%E7%9A%84%E5%8F%83%E5%8A%A0%E8%80%85/
|
一年一度既港姐面試，參加者照片一定會成為熱話。
今年就有唔少媒體出左圖集，照舊引來討論，有唔少都怪怪地，但當中就精選左兩位比較好既，大家睇睇。
原來第二個黃嘉雯Carmaney，曾經選過2018年國際小姐，之前個名叫湯洛晴(Carmaney Santiago)：
另一個佳麗蔡嘉欣Kayan，原來上過VIUTV：
呢兩個應該20強見！
Next article有網民發現 今屆香港小姐面試參賽者 有個好似麻倉憂！
|
https://flyerlog.info/2018/06/%E9%A3%9B%E8%A1%8C%E5%A0%B1%E5%91%8A-%E6%96%B0%E5%8A%A0%E5%9D%A1%E8%88%AA%E7%A9%BA-sq866-%E6%96%B0%E5%8A%A0%E5%9D%A1%EF%BC%8D%E9%A6%99%E6%B8%AF-%E5%95%86%E5%8B%99%E8%89%99/
|
若果大家有留意開唔同嘅里數計劃，或者會知道新航獎勵機票嘅限制相當嚴格。配備長途商務艙嘅航班，只能夠透過新航自家嘅Krisflyer計劃兌換，其他合作夥伴淨係換到配備區域商務艙嘅航班。所以要試到新航最好嘅產品的話，一係真金白銀俾錢，一係就要乖乖咁做新航會員密密儲分！今次搭嘅SQ866，就配備2013年推出嘅長途商務艙產品啦～雖然話就話係2013年推出，但一啲都唔會覺得佢舊或者落後。
新航嘅777-300ER機隊雖然未全部改裝成呢款新嘅客艙產品，但兩款商務艙都係以1-2-1咁排列。相較國泰嘅反魚骨式座位，呢款座位嘅私隱度就差少少，比較容易望到隔離左右位做緊啲咩或者電視睇緊咩。不過亦都因為咁，兩個人孖住坐就會Close啲，方便啲傾計～每個位都可以直達通道，亦都可以瞓平！
今次呢架飛機只係喺商務艙嘅兩側設置行李櫃，中間位要同旁邊座位嘅乘客共用行李櫃。而因為一行只有4個位，行李櫃嘅空間都夠用，唔會話要早啲上機搵位擺行李。座位本身都有唔少擺嘢嘅地方，旁邊有一格甚至大到放得落手提電腦。
呢程飛機實際嘅飛行時間大約3個半鐘左右，起飛後未即刻開始食午餐，會先派果仁同飲品～果仁烘熱咗之後幾好食，如果唔係之後要食晏嘅話應該會食晒成兜！餐牌一共有四款主菜，另外起飛前24小時或之前可以上網用Book The Cook (名廚有約) 訂餐㗎～預先訂餐有更加多唔同嘅款式，除咗海南雞飯同喇沙呢啲新加坡美食之外，仲有牛排、羊架、龍蝦呢啲揀！雖然本身機上嘅餐飲都好出色，但係都千祈唔好錯過呢個美妙嘅功能！另一個值得讚嘅地方係，雖然新加坡係用簡體中文嘅國家，但新航嘅餐牌除咗印英文之外，就係印繁體中文，尊重返香港嘅乘客。
前菜劃一係蟹肉沙律，如果唔食海鮮嘅話可能要預先睇下需唔需要訂特別餐。因為餐牌同時印咗去程同回程嘅餐牌，兩程機嘅前菜分別係蟹肉同蝦，所以可以推斷海鮮好常出現。至於主菜我就揀預先訂咗Classic Lobster Thermidor 烤焗龍蝦～呢道菜喺網上嘅評價非常高，可以話係必點嘅主菜之一。呢道法國菜嘅酒味頗濃，未必係人人都習慣嘅味道，所以大家點嘅時候要考慮一下。至於肉質等等都非常出色，食落唔會覺得唔新鮮霉咗或者有陣雪藏味咁，所以呢味烤焗龍蝦值得推薦！
主菜之後仲有蛋糕、雪糕、芝士同埋各式生果，但因為實在太飽啦，所以唯有放棄甜品同芝士，專心嘆下茶算啦。整體成個餐飲服務都相當滿意，無咩邊一個部份要挑剔，或者可能係空姐太熱情啦～雖然我已經好飽，但佢依然好落力游說我要啲生果或者甜品，盛情難卻之下惟有要一隻甜柑啦。就算係小小嘅一隻柑，空姐都會放好喺隻碟先俾我，另外仲好仔細咁放好把刀嘅位置先離開。雖然只係好少事，但就睇得出佢哋非常嚴謹同認真。
|
https://www.gameover.com.hk/news/tag/%E6%96%99%E7%90%86
|
日本YouTube同Twitter都好多煮食片，當中有賣食材亦有賣身材，近日以後者呃views最好。不過，呢條就比較奇特，本身係嚟自YouTube「床クッキング」月初一條影片，但近日又被熱傳……
呢位日本媽媽「えとにママ」嘅手藝非凡，佢喺IG放咗好多作品，全部超高質。例如最近口罩短缺，佢就做咗個口罩食譜，好可愛。佢特別鍾意用雞蛋創作，似乎佢嗰3位囡囡都好鍾意食雞蛋。佢仲有出書，亦有喺日本《Elle》雜誌有專欄刊登佢嘅作品，入嚟有多啲作品睇，仲可以follow埋佢IG。
一直對呢啲章魚造型嘅香腸有好感，覺得佢哋特別好味，日本有網民最近買咗包叫Charaful嘅Hello Kitty造型魚蛋，估唔到結合埋章魚香腸會變成咁得意嘅效果。留意啲香腸有炸蝦、螃蟹等造型，手藝好高強。不過有網民就諗起古代怪獸，仲有好多網民出圖回應，好高質，入嚟有回帶。
日本網民又有新創作，利用夾多士機，加啲特別餡料即刻唔同晒！最近呢款係加「雲呢拿雪糕糯米滋」，一冷一熱，睇見都覺得好味，樓主之前仲試過夾雞蛋布甸，一樣超正，入嚟有呢個夾麵包機嘅樂天網站link，睇完樓主示範真心有啲想買。
日本人好鍾意整便當，仲會自創啲得意圖案出嚟。最近有日本網民放咗呢款奇趣雞仔卷上Twitter，話係呀妹整俾細佬去學校運動會嘅便當。每粒獅子狗卷入面都塞咗兩粒枝豆，就好似一隻隻掙扎緊求救嘅雞仔。之後好多網民出圖回應，原來呢款獅子狗卷好受主婦歡迎，又原來除咗青豆之外仲可以放粟米，千變萬化。
日本網民又有新發現，最近有人放咗呢兩件產品上Twitter，將便利店買到嘅芝士薄餅用嚟包住香草雞胸，自製pizza雞料理，佢話味道好好，而且有肉又有碳水化合物，營養夠晒均衡。好多網民都讚佢係天才，想試嘅可以去Family Mart買齊一套，記住叮返熱嚟食，睇落幾飽肚。
呢幾張圖最近喺日本Twitter熱傳，食譜網站cookpad入面竟然出現大量地獄料理。由同一個網民「スーパー天才 」發佈，例如有饅魚汁飯、大大嚿嘅肉子壽司飯，最正都係搵啲空心嘅餅乾灑上面扮海鮮丼，天才級數，不過應該無人需要學。
日本動漫迷真係多嘢玩，表面睇呢兩支係魔法棒，其實佢哋係廚房必備嘅調味孖寶。一支鹽一支黑椒啱啱好，可以烹調出魔法料理，樂天市場有得買，1100円一對，唔算貴喎。
究竟呢個IG帳戶係主打喵星人定食物？答案應該係兩樣都啱。呢個IG戶口有接近兩萬個粉絲，喵星人廚師叫Maro，每次都滿枱食物極豐富，不過喵星人應該齋影相無得食，難得佢每次都有唔同造型而且無黑面，都算好俾面嘞。
|
https://dnlmdirectory.com/view_post/119a9bb7-5f2b-4133-8297-413e3099b997/HK
|
嚟咗悉尼無耐，好慶幸有人請去啲聚會。不過， 遇到要買嘢嚟做禮物，又或者某啲場合，要送禮，究竟要送咩呢？
結婚人情 香港去飲結婚喜酒，應該仍然有所謂嘅人情公價，普遍喺睇佢請飲嘅場合係咁地方，喺半島同一間普通嘅酒樓擺酒，應該自動波地有唔同價。但係喺呢度呢，有少少唔同。因為首先唔係個個會做一啲全宴式嘅酒蓆，做嘅話其實，宴會地點都會收新人每位$100-150 (起碼)，咁你諗下大概要俾幾多錢嘅禮，或者差唔多價值嘅禮物。 但亦有唔少新人，係會只係做一個簡單嘅茶點 (reception), 因為係簡單（但其實到會食物人工貴），所以我諗以人頭計，加埋酒水同佈置，每位$50都走唔甩。
生日 同香港一樣，睇下你同佢有幾好朋友咯。
一般派對，例如係人地請食飯 最好唔好真係兩梳蕉去，可以問下主人家你要唔要帶啲咩(Do you want me to bring anything?) 建議可以買酒或者甜品，你自己整甜品都唔拘，但當然要睇下有乜人嚟，你整個榴槤ＸＸ呢，以後實有人記得你啦！ 如果乜都話唔使呢，咁可以考慮下買紮花，少少朱古力之類，我試過有幾次去主人家係西人，買咗杏仁餅，嘩，佢地好喜歡下喎！
聖誔及其他聚會交換禮物 呢個係無論喺香港或其他地方都係難諗，總係會收到啲你未必想收到嘅嘢。喺呢個時候，可以考慮一下去超市買指定現金卷，花多眼亂，你諗到同諗唔到嘅嘢都可以有現金卷。
以上係幾年以來嘅觀察，同埋問一啲西人朋友嘅習俗。 參巧參巧。
|
https://www.homeplushk.co/products/booster-pro-3%E7%AD%8B%E8%86%9C%E6%8C%89%E6%91%A9%E6%A7%8D
|
筋膜負責約束肌肉，並且接收同傳遞信息。
當運動時，人體組織亦會有輕微嘅變化。
點解運動後會感覺到酸痛，因為係乳酸分泌。
但其實，筋膜嘅變化同損傷亦係令肌肉疼痛嘅一個重要原因。
有研究指出，劇烈運動可能會造成筋膜變化或損傷，使人產生肌肉疼痛感，呢種疼痛感產生源於深層筋膜，而非肌肉組織。
所以要進行針對性嘅恢復按摩，就要需要用到筋膜槍。
大電量，持久續航一每天使用20分鐘,可使用約半個月。
配3個不同插頭使用，包括英式三腳插，即插即用！
|
https://smartpetpet.com/%E3%80%902021-%E5%AF%B5%E7%89%A9%E7%AF%80%E3%80%91%E6%9C%89%E5%92%A9%E6%96%B0%E5%A5%87%E5%88%BA%E6%BF%80%E5%90%8C%E5%A5%BD%E7%8E%A9%E5%98%85%E5%98%A2%EF%BC%9F/
|
有咩新奇刺激同好玩嘅嘢？
有咩新奇刺激同好玩嘅嘢？等小編帶大家入去現場直擊啦！
寵物節聽日係最後一日喇！
相信折扣優惠會更多㗎，仲等咩吖？
仲唔同你嘅主子狗衝入去掃平貨？
7 個沙灘推介｜與「主子」玩水同樂！
與狗狗共處一室 究竟有無損失？
|
https://gongjyuhok.hk/cwdcantoncompo/content/16-2
|
石塘咀，我第一次聽呢個地方係李碧華筆吓嘅胭脂扣。風花雪月嘅金漆招牌，咸豐年前早就游水過咗對面海。我諗有睇梅艷芳同張國榮主演嘅電影嘅話，對於石塘咀嘅來頭應該唔會陌生得去邊。至於今時今日嘅細路，又有幾多個噏得出呢笪地方嘅前世今生係點樣一回事呢？
只要揭吓書搵吓資料，查實唔難耖到呢個社區蛻變嘅經過。講古我就無謂譖氣，反而舊陣時嘅娼妓行業，淋淋瀋瀋嘅俗語更加值得我哋回顧。雖然呢啲詞語唔再啱家下嘅社會環境，但係背後印證咗廣東話鑄字其實有幾咁接地氣。往時，大大細細嘅黃色架步成行成市，但畢竟嫖妓係親密同隱私嘅行為，委婉語呢個時候就大派用場，無論對嫖客定係妓女點都少咗一份尷尬。例如「捐燈籠底」，舊日嘅妓寨門前一定掛上燈籠裝飾，嫖客入去幫襯都會一定喺燈籠底吓經過，所以呢個詞就用嚟借代嫖妓。仲有「乾煎石斑」，妓女特登叫嫖客攤喺床上乾等，捵床捵席就好似一條乾煎石斑。十二少喺電影解釋道：「你哋班阿姑最鍾意叫人苦等，肝火大發又唔敢發出嚟，美其名為『乾煎石斑』喇」。
單係兩個行話，經已睇得出廣東話點樣將日常生活最直觀嘅細節，變成㜺鬼啜核嘅俗語。再睇返今日嘅潮語，例如「吐槽」同「顏值」，你都不得不佩服呢種語言全球化嘅大膽嘗試，嗰處攞句日文，呢邊擸句閩南話，唔爭在再歐化一啲，咁樣就倒模生產咗一批嘅流行語。其實，語言即係生活，生活亦都嚟自語言。我哋平時口講同手寫嘅嘢，冚唪唥都係嚟自我地最熟悉嘅生活習慣同場景，之後一傳十十傳百，就變成人人口中嘅語言。所以，由塘西風月衍生出嚟嘅「史前遺物」，乜唔係更加值得我哋反思廣東話所觀察嘅精萃咩？
與其我係到無病呻吟，倒不如自己親身打個白鴿轉仲實際。由金鐘太古廣場搭到去屈地街站落車，電車嘅旅程比起也斯所描述嘅仲要長得多。夾住屈地街嘅係一迾又一迾嘅唐樓，成條大街都係總有一間喺左近嘅大牌連鎖店，沿路直行時不時都有幾滴冷氣機水滴中頭殼頂。至於行到㞘，對上就有左彎右曲嘅山道天橋。我諗，居民一打開個窗，只係聽到人聲車聲互相掩蓋，只係見到石屎森林不斷延伸，嗰種壓迫感直迫泰國嘅鐵道市集一樣，想抖啖大氣都難。而家嘅石塘咀，莫講話殖民時代嘅風塵記憶，連一年前嘅時代痕跡都已經洗刷得乾乾淨淨，剩低嘅只係一式一樣嘅街道。唔通真係無嘢值得觀察？
梗係唔係喇！我哋並唔係無嘢去觀察，只係懶得去觀察。我企響德輔道西嘅電車站，岳高頭再望一次，睇到陸陸續續翻新緊嘅唐樓外牆。唔知道佢哋髹上新油漆之前，捱咗幾多年先等到被翻新嘅呢一刻？甩皮甩骨嘅係因為唔想冚住外牆鏽跡定其實都只係條「乾煎石斑」？至於新簇簇嘅，又鍾唔鍾意改頭換面嘅自己？放眼成個中西區，無論係熟悉定係陌生嘅社區都好，我哋不妨停落嚟眈天望地，問吓問題，相信任何時候都總會有洗唔走冚唔住嘅蛛絲馬跡等你發掘。
|
https://www.girlmudmudmud.com/author/girlmovietv/page/35/
|
精選9位娛圈長輩級藝人潮玩IG 位位都年過60歲！
盤點經典台慶環節 經典Cap圖 馮盈盈最記得姜大衛……
唐詩詠公然踩李佳芯台慶晚裝裙? 巴打：講番中文啦！
港姐人妻愛玩情趣嘢 出朱古力醬引老公！
巴打：有波睇就愛回家！唔係主角都引人注目！《愛回家》7位吸睛女配角！
|
https://cherry8property.com/tag/%E6%9F%B4%E7%81%A3%E9%81%93/
|
樂軒臺 飲食舖放售，位於人來人往的柴灣道，屋苑於1995年入伙共1550單位，鄰近柴灣地鐵站，毗鄰市政大廈、中小學、街市、戲院等。
柴灣小西灣道23號富怡花園地下50號舖位獲生果店承租，面積約498呎，月租約5萬，呎租約100元，租金微升約4.2%，前租客為點心店。
柴灣道350號樂軒臺地下307號舖，前租客為西醫診所，最近獲生果店承租，面積約500呎，月租約4.3萬，呎租約86元。
生果店進駐北角，前租客為烘焙屋。物業位於英皇道395號僑冠大廈地下22至23及27號舖，面積約1400呎，月租約12.5萬，呎租約89元。
我係中原工商舖 Cherry Choi，無論想搵 筲箕灣 柴灣道 或其他區 租舖、買舖都可以搵我，Whatsapp 92889770。亦可睇下 商鋪荀盤 | 商鋪短片。
|
https://www.hutchgo.com.hk/en/blog/%E9%9F%93%E6%AB%BB%E5%8D%81%E6%97%A5-2016-day-10_5-11_1-%E6%9C%80%E5%BE%8C%E4%B8%80%E6%8B%9A/
|
或者下篇介紹下有咩特別既手信係可以試試。
執左好耐先塞晒入喼。
去到機場 , 發現韓亞有得自助 check in 同寄行李。
但我嘟唔到 passport , 所以都要排番隊。
仁川機場食野既地方裝修過 , 呢次有越南河粉食。
呢兜豆腐幾得意。
最過癮呢程居然有雪糕食。
|
https://holiday.presslogic.com/article/211004/airbnb-%E5%8D%B0%E5%BA%A6-%E5%AE%AE%E6%AE%BF-%E9%AB%98%E5%AF%8C%E5%B8%A5%E5%9C%8B%E7%8E%8B
|
唔少人去旅行都鍾意選擇住民宿，因為佢唔上比酒店平同方便之餘，仲可以親身體驗當地嘅住宿文化。但大家有冇諗過可以有機會訂到近 300 年歷史嘅皇宮入住﹖而依家印度嘅年輕國王 Padmanabh Singh 就邀請嚟自世界各地嘅遊客入住佢位於 Jaipur 嘅粉紅宮殿 The City Palace！
有粉紅之城之稱嘅 Jaipur，位於印度城市中心嘅粉紅宮殿 The City Palace，興建於1729-1732年，每年都吸引咗世界各地唔少嘅遊客蜂擁而至，係當地其中一座熱門景點！
依座擁有 300 年歷史嘅宮殿，除咗係一座貨真價實嘅皇室住所外，更係獲得聯合國認定嘅世界文化遺產，宮殿曾經招待過美國前總統克林頓、英國戴安娜王妃以及美國主持人 Oprah Winfrey 等名人。
宮殿建築風格融合咗歐式、印度、英式多種設計元素，對於喜歡欣賞建築設計嘅人嚟講，絕對係一個夢想之地。
其實，依座宮殿係現時年僅 22 歲嘅 Jaipur 國王 Padmanabh Singh 擁有，雖然印度國王已冇管治權，但國王 Padmanabh Singh 至今仍居住喺宮殿內，而前人遺留落嚟嘅財產令 Padmanabh Singh 生活依然非常富裕，估計坐擁資產總值 7 億美元，富可敵國。
Padmanabh Singh 除咗年紀輕輕就當上國王外，佢憑住帥氣嘅外表仲當上模特兒及曾擔任過英格蘭第一隊印度馬球隊隊長，成為公開賽中最年輕嘅冠軍選手。
講番間民宿先，依次開放畀旅客入住嘅係月之宮殿內嘅 Gudliya 套房。旅客喺到達機場時就會有專人接送，喺入住期間更備有私人官家為你打點一切。客房內設有一個室內游泳池，享用皇室美食、近距離欣賞宮殿外，仲可以俯瞰印度最古老嘅山脈—阿拉瓦利斯山脈。
講到咁正咁奢華，咁到底要幾錢一晚﹖現時 Airbnb 顯示嘅價格為印度盧比 ₹569,200 一晚起（約 $6 萬港幣），所得嘅收益將會全部捐贈至非牟利機構 Diya Kumari 公主基金會，用以協助農村婦女和工匠。Padmanabh Singh 表示今次選擇化身成房東係希望令遊客透過民宿體驗地道嘅印度文化，以及親身經歷和感受拉賈斯坦邦（Rajasthan）留下嘅大氣輝煌。
至值唔值得依個價就要睇大家點睇喇！
而由 2020 年 11 月 23 日起，Gudliya 套房將會正式開放畀公眾入住！如果希望喺有生之年嘗試住喺長達 300 年歷史嘅宮殿、喺孔雀嘅陪伴及絕美景色嘅環繞下用餐、與高富帥嘅國王嚟番場浪漫偶遇，不妨喺 Airbnb 官網（Link）瀏覽詳情吧！
|
https://www.likejapan.com/news/chocolate-message%E7%9D%87%E5%AE%8C%E4%BF%82%E5%92%AA%E6%8D%A8%E5%BE%97%E9%A3%9F%E5%85%88/
|
睇完係咪捨得食先！
「OSAMA OYATSU」推出嘅CHOCOMAIL真係好有心思，用嚟表達自己嘅心意簡單方便得嚟又唔會太行貨，睇完仲可以食哂佢落肚，收到嗰個仲唔甜到入心入肺！
呢盒朱古力由今日起已經有得買，一盒有35粒，先唔好講入面七彩繽紛嘅朱古力，用嚟裝朱古力嘅鐵盒都好靚，所以食哂啲朱古力之後記得唔好掉，可以用返嚟裝小飾物。
講到明係CHOCOMAIL，朱古力豆嘅排法當然有特定意思！大家可以因應唔同需要睇吓三款入面邊款最啱用！
呢個最啱用嚟送畀你心愛嘅Darling！
有時友誼永固要講出口真係覺得好老土，所以當你想同best friend講啲咁肉麻說話嘅時候不如直接送呢盒朱古力畀佢，一開嚟睇大家心照啦！
係咪好耐冇擦上司鞋呢！特別係日資公司，買嚟送畀老細今年實升職加人工步步高升恭喜發財啦！
|
https://www.openrice.com/zh/hongkong/article/%E9%85%92%E9%AC%BC%E5%BF%85%E8%A9%A6%E6%9C%9F%E9%96%93%E9%99%90%E5%AE%9A-%E6%96%B0%E9%85%92%E5%BB%A0%E6%89%8B%E5%B7%A5%E5%95%A4%E9%85%92%E3%80%81%E5%B0%8F%E9%A3%9F%E9%85%8D%E6%90%AD-%E6%9C%89%E7%89%87-a5315
|
Beer geek對精釀啤酒（a.k.a 手工啤酒）應該有一定認識，大約知道主要分有lager、ale、IPA、stout等等唔同類型，而有間新晉嘅本地酒廠H.K Lovecraft暫時都係主力釀製lager。而就算喺lager呢個category入面，都仲有好多種，今次佢哋就聯同咗4間餐廳合作進行Food pairing，畀大家可以一邊食好西，一邊飲酒，分分鐘你仲會發現lager嘅世界比你想像中大好多。
唔少酒迷都鍾意去呢間餐廳度飲酒食嘢，因為佢哋嘅嘢食水準真心高呀，今次仲特地為咗兩款新酒設計咗兩道新嘅菜式，講明先，期間限定嚟，之後冇得食㗎啦。
常見嘅lager通常都係比較金黃色啲，但偏偏Smoked Doppelbock就呈深紅啡色，酒體醇實，一入口係幾smoky嘅味道，慢慢香甜嘅焦糖味就偷偷跑出嚟，層次係幾豐富。而新菜酥炸鵪鶉先經過煙醃，而下面好似麵包糠嘅其實仲混入咗穀麥喺裡面，個醬都有啲煙燻味，所以配襯煙燻味重嘅Smoked Doppelbock，就好perfect池喇。兩者相輔相成，各自嘅味道都提昇咗。
Vienna Lager則係起源自維也納嘅lager，清爽中帶有烘烤同焦糖味，口感順滑。團隊將日本柑、食用菊花等食材加入帶子他他入面，配返清爽嘅啤酒，係會有種refreshing嘅感覺。但又為免成樣嘢太清淡，所以又加咗啲辣辣地嘅四季紅入去，刺激返下。
講到夠chill，西貢海旁嘅呢間餐廳一定有份。你試下合埋眼，想像下自己拎住杯酒，望住個海，吹住海風……好啦，返嚟啦。介紹返先，呢度飲到嘅都係Vienna Lager，但連埋佢哋自家牛肉漢堡扒配蘋果木燻煙肉及芝士一齊食，可能又有唔同嘅感覺。
上面講過，Vienna Lager係一隻比較清爽型啲嘅lager嚟，而呢個burger就相對比較濃味。塊扒係自家搓製嘅，100%澳洲牛肉嚟，煙肉又用蘋果木燻過，再加埋半溶美國芝士，大大份好足料。食落喺濃香嘅芝士味中，滲透住陣陣嘅煙燻味，塊扒仲好juicy添，就連個bun都好軟身，索晒啲肉汁。呢個時候，飲返啖啤酒，就可以減去漢堡嘅膩度，繼續大啖大啖食。
開業未夠半年嘅Tipsy Tap，迅速成為一眾beer geek嘅新蒲點。佢哋嘅水牛城雞翼一向都好受歡迎。平時食嘅可能係濕身嘅居多，但佢哋嘅就係乾身版，皮夠脆原來有竅妙，煎香完仲會放入焗爐度焗返乾。配嘅醬汁亦係坊間少有—自家調配嘅腐乳加藍芝士！選用最淡味嘅腐乳，混埋有「鬼佬腐乳」之稱嘅藍芝士一齊嘅口感又幾滑，鹹香中帶微辣。於是飲住帶有烘烤麥芽味同焦糖氣息嘅Vienna Lager，就可以中和返個辣度。
第3款酒款要出場啦，Helles係一款德國風格嘅lager嚟，色澤金黃，口感輕盈、清爽，啤酒花嘅香氣亦夠鮮明，所以配啲清新或濃味嘅食物都容易夾到。
而呢間位於灣仔嘅酒吧餐廳，新開冇耐，主打本地精釀啤酒！呢度嘅咖喱腸仔，一款係牛肉腸，一款係紐倫堡腸，兩款都德國腸嚟，肉味濃郁，就連個咖喱茄汁都係德國嘅，成件事好德國風啊~ btw，佢嘅咖喱汁香而不辣，同Helles亦好夾。
|
https://www.shoppingjing.com/harrods-fashion-sale-preview-20180615/
|
限時必搶，英國 Harrods 百貨 Fashion Sale Preview 7 折剛剛開始，一定加入成為會員先會有折扣，只要產品頁面有顯示紅字 「Fashion Sale Preview」，加到購物車結帳就會自動有折扣。網站上個月減價只有 9 折，今次再減勁啲有 7 折，減價牌子同種類都多過上次，好似有 D&G Wifi Saddle 手袋 7 折後只係 HK$7,953，平咗三千七，新款 Valentino Garavani Rockstud Spike 小手袋折後 HK$8,234，平咗三千六，Tod’s 鞋款有好多都有得減，連新款全白色波鞋都有 7 折。
其他牌子有 Salvatore Ferragamo、Alexander McQueen、Chloe、Maxmara、Givenchy、Self-portrait、Maje、Sandro 等等，好多貨品都係得少量存貨，快快去尋寶喇。
要係以下網址登記成為會員，加到購物車會自動有 7 折優惠，仲可以退稅約 17%，網站 DHL 運費一律無限件數 £25 寄香港、台灣及澳門，可以約埋朋友一齊買。
除咗以上產品，家居產品都有低至 6 折，有超過 100 件 Le Creuset 廚具用品有折。
DHL 運費一律 £25 寄香港、台灣及澳門，無件數限制。
|
https://www.toofullforfood.com/2017/04/13/%E3%80%90%E5%8C%85%E4%BF%9D%E6%96%B0%E9%AE%AE%E6%BB%BE%E7%86%B1%E8%BE%A3%EF%BC%81%E7%94%A8%E5%BF%83%E5%A0%85%E6%8C%81%E5%8D%B3%E5%8F%AB%E5%8D%B3%E8%A3%BD%E8%A5%BF%E9%A4%90%E3%80%91js-kitchen/
|
鰂魚涌工商業大廈多，自然係上班族聚集地。午飯時間想搵間環境舒適而食物質素又較佳嘅餐廳，呢間 J’s Kitchen西餐廳係唔錯嘅選擇。餐廳供應多國菜式而且選材新鮮，唔想食餐飯都同人左逼右逼可以試下啦。
裝修後嘅J’s Kitchen，裝潢行歐陸風，喺門口望入去就知係西餐廳。微暗燈光配合寬大沙發，午飯時間都可以享受恬靜時光。
餐廳米飯特別選用日本越州——越光米，其米粒黏性強且膠質濃厚、色澤晶瑩透亮。比起一般米粒更香甜。挪威煙三文魚炒飯(HKD77) 份量十足，三文魚粒嫩滑帶點煙薰味，入口甘香濃郁。炒飯粒粒分明，咀嚼時燻香同魚味喺口中散發出黎，再加入三色椒增添香甜，清新融和。
其實小編食蝦好驚清洗唔乾淨仲有蝦腸，呢道黑松露香草海鮮炒意大利粉(HKD76)嘅蝦處理得好乾淨，而且好爽口。香草同海鲜醬搭配得好完美。
黑松露野菌忌廉湯(HKD36)雜菌足料，雞髀菇爽口彈牙，一啖入口忌廉好香滑，仲有陣陣黑松露餘香。材料豐富到飲完一碗都感覺到有啲飽意。
食到有啲Dry可以叫返杯梳打飲下透心涼，有三款口味選擇荔枝梳打(HKD26)、水蜜桃梳打(HKD26)、菠蘿梳打(HKD26)，重點係每杯果肉都多，飲得夠過癮。
|
https://hk5gplan.com/2297
|
台灣5G流動網絡嘅競爭已經進入白熱化階段。
中華電信為咗搶佔5G網絡覆蓋第一，早幾日再次公佈將會耗資30.46億台幣向愛立信購買新一輪嘅5G設備。
加上6月中向諾基亞購買嘅23.9億設施，合計6月就已經增加咗54.36億嘅5G設備支出。
由於中華電信喺年頭嘅時候已經用咗125.9億去添置5G設備，到現時為止2021年5G設備花費超過180億。
而2020年亦用咗73.85億喺5G設施上面。即係話中華電信由舊年6月尾5G開台，截至目前為止5G設備採購金額已幾高達254.11億。
係台灣五大流動網絡提供商當中投資最多嘅一間。
根據截至今年4月30號嘅最新統計數字，台灣4G基站總數達到10萬4,507座。其中，中華電信30,357座、市佔率最高，有29%。其次係遠傳23,323座、台灣大哥大22,711座、台灣之星16,646座，以及亞太電信嘅11,570座。
5G方面，以5G用戶人數進行統計，截至第一季全台灣5G用戶總數達到193.2萬。預測今季有機會新增超過60至70萬5G用戶。
至於5G基站數量目前無任何官方統計數字，只係台灣大哥大4月尾公佈3.5GHz頻段嘅基站數量已經達到6,000座。
遠傳電信6月1號公佈全台灣5G基站超過6,000座，以及中華電信強調基站數量「遠遠超過」台灣大哥大。
市場人士保守估計三大網絡提供商5G基站總數量超過2萬座。
雖然中華電信冇未公佈實際5G基站數量，但係業內人士相信佢哋5G基站數量目前為止係領先其他幾間公司。
加上今年到目前為止已知嘅大金額投資，有理由相信中華電信希望可以成為網路建設最快、基站人口覆蓋率最高嘅台灣5G流動網絡大哥。
|
http://www.hkplayndine.com/2015/04/blog-post_30.html
|
PND純粹分享，愛玩愛食。: 鐵板超 - 可愛公仔炒飯！鐵板之藝術！
答啱哂！搞到咁大火嘅其實係鐵板燒呀！
最精彩有鐵板炎燒A4美國頂級牛肉，烈炎升到好高好睇到客人嘩嘩聲！師傅好純粹地煎出五成熟嘅牛肉片燒完可加燒汁周食，蒜味好香！入口即溶！
呢間喺山林道嘅鐵板燒餐廳實在好有風味！
一入到去係大大張嘅鐵板枱，氣勢堂皇！無論散叫定叫Set，食材都係咁靚！鐵板車海老套餐比韓燒哥新麻浦二人餐貴少少，有齊沙律、大海蝦、三文魚扒、鐵板燒野菜、頂級牛肉/羊架、蟹籽炒飯、麵豉湯同甜品！
重頭戲係啱哂同朋友慶生嘅炒飯，如果你有鐘意嘅公仔就同佢講啦，師傅會用炒飯同食材砌番你嘅最愛喺鐵板上，又好食又有得影相！生日嘅話仲可以請佢地幫手寫字！夠哂型！愛你嘅朋友唔使喺電話留架！
extra叫咗個鐵板燒鵝肝配多士，師傅用心又專業，鵝肝品質高，煎完入口即溶，配埋在鐵板上烤過的法包，非常脆脆！
鐵板見啦！
|
https://flyerlog.info/2017/12/%E5%84%AA%E6%83%A0%E6%83%85%E5%A0%B1-%E9%95%B7%E6%A6%AE%E8%88%AA%E7%A9%BA%E9%9C%87%E6%92%BC%E5%84%AA%E6%83%A0-%E4%BE%86%E5%9B%9E%E7%BE%8E%E5%8A%A0%E8%A5%BF%E5%B2%B8%E9%80%A3%E7%A8%852636%E5%85%83/
|
近排來回美加西岸機票嘅價錢，用一落千丈嚟形容都唔過份～繼直航鬥劈價之後，而家長榮都加入混戰！
來回洛杉磯同三藩市連稅後2636蚊起，溫哥華連稅2935蚊起，論平就平過直航少少，不過就要轉機同埋唔可以Stopover台北啦。
洛杉磯同三藩市限搭指定航班，洛杉磯有早機有夜機相對上好啲，三藩市就得早機會辛苦少少。
限搭指定航班：
限搭逢星期一、三、五及日出發嘅指定航班：
長榮航空係台灣嘅傳統航空公司，票價包括機上餐飲娛樂及兩件寄倉行李限額，每件重量不多於23公斤。
訂飛注意事項：今次優惠票價冇里數可以儲呀！
|
https://metrostorage.com.hk/latest-news/10-2-2021-blog/
|
每逢農曆新年，總要應付親戚嘅尷尬問題，話題總離不開工作、愛情、婚姻、買樓、生仔大計。每次面對親戚轟炸式嘅「關心」，總會覺得不知所措。今次小編分享4招「妙問妙答」助你應付親戚問題，拜年時準備隨時接招！
各位已婚大士，一聽到長輩問買樓上車呢個問題，心裏都會大翻白眼，呢個時候可以將話題拋回比親戚﹕「就快啦，等你封大利是就夠比首期架啦！」，睇佢地點樣回答，消除尷尬氣氛又不失幽默！當然要留意語氣唔係攻擊長輩，畢竟新年應該開開心心。
當長輩問你尷尬問題嘅時候，點樣不失禮貌咁迴避問題？可以搶先利用一連串祝福語嚟回答﹕「祝你如意吉祥、笑口常開、新年快樂、身體健康⋯⋯」祝福語無人嫌多，相信長輩都聽到開開心心！
長輩開口前，各位可以先發制人，控制話題走向。話題可以圍繞健康，表示自己對長輩嘅尊敬。見到長輩，不妨主動關心﹕「你近排身體點呀？」、「新年唔好食咁多油膩油炸食物啦」、「最近有冇做運動呀？」，哄得長輩開心之餘，佢地亦唔好意思問你尷尬問題。
回答問題時勿認真，面對輩份較高嘅人最好「遊花園」，避免直接回答問題。例如當長輩問拍拖未，可以答﹕「我相信緣份」。當長輩問幾時生仔，可以答﹕「我相信上天會有安排」，相信呢類答案比較玄妙，親戚們好難繼續追問落去。
新年想屋企騰出更多空間招呼親朋好友上嚟拜年？歡迎各位將物品暫存城市迷你倉。城市迷你倉準備咗一連串嘅新年優惠比大家，名額有限，先到先得，仲唔立即whatsapp 30188512！
城市迷你倉喺黃竹坑開設全新分店，港鐵站A1出口2分鐘直達！全新裝修及緊貼最新消防要求，限時優惠低至65折，仲包運輸！記得追蹤埋我地Facebook Page, MeWe同埋Blog，定期同你分享最新優惠同埋家居資訊！
|
https://ldfriends.com/events/20201103_buy_jetso_dbs_1111promotion/
|
DBS信用卡網購節已經搶先開始，率先打響頭炮優惠喇！淘寶平台雙11慶典第一波優惠亦即日開始！睇落去搶先獲得高達HK$511回贈及折扣啦：
11月1日至11日期間，累積最高交易簽賬額首500位DBS信用卡持卡人，即獲HK$500現金回贈！
11月1日至11日期間，累積合資格交易再透過AlipayHK付款達5次，即獲HK$50現金回贈！
雙11當日，透過AlipayHK買滿HK$100即減HK$11，門檻非常低，人人有份！
所有優惠受條款及細則約束。
* 須於DBS Omni 登記。
|
https://ohtria.blogspot.com/2021/04/blog-post_20.html?showComment=1618955263844
|
又講超市喇。冇計啦, C9仔封城時只有超市可以行。
喺廉價超市第一次見呢個 rette MICH box (save me box). 入面係啲唔太新鮮嘅蔬果（目測係啲根莖類蔬菜）但係仲食得嘅。
一箱約4.5kg，賣3歐。如果有人買都好嘅，唔使落入堆填區嘛。
同一間超市，佢張單乜咁黑嘅？就嚟用完都唔換過一卷㗎，心諗。
對光線穩定，可以擺得耐啲唔退色。
可循環再造（舊式嘅感熱紙係唔可以當廢紙回收架）。
話就話可以擺耐啲，但係用指甲刮一刮就可以寫字。
講到好好，唔知真唔真。
我哋都有很多Lidl 分店，個個星期都會去一次。
佢有乜期間限定嘅貨啱嘅我就會去。
我們這邊也有，但冇乜人買。
真係好醜樣，我買唔落手。
叫 『近期新鮮』蔬果。冲破第一次心理關口後唔介意醜樣，食落都一樣，但要好眼光識揀。
摷番保用証夾住啲帳單都甩色到睇唔到，等你無得受保。
『近期新鮮』好一個名喎。
我通常會影印一份。
好味啲又未聽過喎。
出一分力。
你講我又醒起呢間超市都會咁做。
如果唔係太差，我會買！
啲香蕉我買唔落手。
香港超市都有次等蔬果賣,但係分類賣。
原來香港依家都有㗎。
但係啲香蕉我買唔落手。
|
https://www.bigfuntrip.com/%E6%A9%9F%E7%A5%A8-hkexpress-20200309/
|
HK Express 推出低至2折早鳥優惠！單程低至$66！不過大家都係當八卦新聞睇下就算喇！
旅行日期由3月16日至明年2月4日，買來回先會見到優惠。
以上票價並不包括寄艙行李額、機上餐飲。
*單一行李重量不能超過32kg。
成功訂購票後，建議 screen cap / 影相去記低訂單資料，可方便日後查詢預訂狀態。
|
https://www.allgirlshk.com/guycheckingoutgirl-gf
|
彼氏作為一個正宗毒L，平日除左返工放工、打機、同兄弟打機，就係同彼女出到街。不過出街並唔係重點，最大嘅興趣係「𥄫女」！
雖然彼女自己都會以欣賞眼光睇吓啲靚女，但係男人又點會識用欣賞嘅眼光呢，除非係三哥咁靚仔先會例外，其他男人統統都係猥瑣！
記得有一次除夕，彼女例牌跟彼氏同班兄弟去倒數。食飽飯就轉場去飲吓嘢啦，咁除夕流流，正常港女都會著得戰鬥格啲，單身嘅趁機埋埋單吖嘛。大家飲到 high high 地之際，彼氏竟然同我講：「bb 你望吓，嗰邊短頭髮著背心短裙條女仲大波過你啊～」彼女即刻醒晒，雖然嬲到發癲，但係仲有一絲理性，唔會喺兄弟面前落彼氏面。
到咗第二朝，彼氏嘅死期到喇～ 好明顯佢貓到對前一晚發生嘅事無晒印象，彼女咪慢慢引導吓佢囉！「bb 你記唔記得尋晚有個短頭髮著背心短裙嘅靚女啊？」彼氏一臉茫然，彼女唯有再比多少少提示啦「呢～ 你話人地大波過我嗰個啊，死仔！仲要話比我聽？」彼氏即刻清醒晒，知道自己犯咗彌天大罪！梗係啦，𥄫女𥄫到同自己女朋友分享真係第一次見。
後來足足花咗七七四十九日先𠱁得返彼女，仲要永久守行為！
可惜對眼生喺彼氏度，而且有多年𥄫女經驗，彼女喺電光火石之間實在阻止唔到；但係睇住嚟啦，終有一日我會捉到你㗎，到時你就知味道！
|
https://holiday.presslogic.com/article/254585/%E5%BC%B5%E5%AF%B6%E5%85%92-%E7%88%B8%E7%88%B8-%E8%A2%81%E5%81%89%E8%B1%AA-%E5%85%A7%E8%A1%A3%E5%A4%A7%E7%8E%8B-%E8%B2%B7%E6%A8%93-%E8%B1%AA%E5%AE%85
|
張寶兒家境富裕，有指佢父親係內衣大王。日前佢出席活動時透露細個成日跟父母去睇樓，算係親子活動。張寶兒表示自己除咗同老公袁偉豪自住嘅單位外想再買入一個物業，希望可以成為包租婆。
29歲嘅張寶兒爸爸從事內衣生意，手持多個物業，家底豐厚，張寶兒更獲封為「億萬千金」。日前有報道指張父以$4,800萬元售出禮頓山嘅豪宅，帳面賺$3,700萬。
張寶兒出席活動時被問及此事，佢坦言父母都中意買樓投資，而父母亦自細教導佢要自力更新唔好依賴屋企，佢從小喺父母身邊吸收到唔同嘅投資知識。
張寶兒又透露有段時間成日跟父母四出睇樓，直言似係親子活動。而佢亦受父母影響，學習買樓投資。
佢指自己現時名下物業只有同老公袁偉豪自住嘅單位，希望將來賺到錢可以買多一個單位做包租婆。張寶兒認為最少都擁有兩層樓，當物業升值時可以轉手。
張寶兒同袁偉豪於2020年結婚，佢哋聯名以近$7,000萬購入清水灣豪宅做愛巢，有指張父更出$4,000萬首期畀愛女當嫁妝，TVB《東張西望》更直擊豪宅內部結構。
不過佢亦指依家兩夫妻住嘅愛巢算係Dream House，但未係終極目標，睇嚟佢同老婆張寶兒嘅睇法都一致，似乎想再買多層樓！
袁偉豪近日上麥玲玲同Bob林盛斌節目《Master's Talk 師父有請》，大談同老婆張寶兒交往後備受壓力，直言對外界負評感唔開心，又指曾叩頭道歉1,000次令事業運變好。
袁偉豪同張寶兒一段感情由拍拖到結婚都備受注目，兩人結婚後搬入7千萬愛巢，袁偉豪更因為外父有米而被封為「千億駙馬」。
不過佢同老婆張寶兒感情就無受閒言所影響，表示外父外母都欣賞佢逐步捱出自己事業，所以將女兒托付畀佢。
袁偉豪提到出道頭10年事業完全無起色，問米婆話佢前世得罪人，最終佢唸住對方姓氏叩頭道歉1,000次，之後成功加入TVB，事業運變好。
|
https://www.toofullforfood.com/2018/10/05/%E3%80%9030%E6%8A%B5%E9%A3%9F%E6%97%A5%E5%BC%8F%E5%A5%97%E9%A4%90-%E9%A6%99%E8%84%86%E7%87%92%E9%A4%85%E8%B6%B3%E6%96%99%E7%82%92%E9%BA%B5%E6%89%93%E5%AD%96%E4%B8%8A%E3%80%91%E5%B9%B3%E9%9C%B8/
|
今次平霸出動去到九龍灣嘅匠工房秀吉搵食，想食平價又高質嘅日本嘢就啱晒喇！
想飽肚，最平$30已經有套餐，有炒麵又有燒餅，真係平靚正！匠工房秀吉有幾間分店，今次小編就去咗德福廣場Piago超市入面嗰間，位置都幾方便。
不過小店就只係得企位，旁邊叫做有個L形嘅立食區位置，起碼唔使揸住食咁狼狽啦！
餐牌一眼睇晒，有齊套餐、小食、主食同甜點，實有一款啱心水。
平霸叫咗SET A-燒餅+炒麵(HKD30)，有燒餅同炒麵，即叫即炒，上到枱香噴噴！炒麵本身好夠味，配料有雜菜、蘿蔔、洋蔥同豬肉等。炒麵就咁食會較為乾身，但勝在分量都算多。
平霸最鍾意呢個炒麵嘅質感，唔係腍身嗰種冇乜咬口，反而係有啲韌勁，而且油膩感唔重，唔會食到成口油呢！
除咗炒麵好味，燒餅都十分唔錯！燒餅面頭有滿滿嘅燒汁，再淋上沙律醬同木魚碎，好邪惡吓啫！
燒餅入面嘅材料主要都係雜菜，燒餅邊位燒到脆卜卜，香脆可口！
SET B-燒餅+奄列炒麵(HKD32)同SET A大同小異，只係炒麵變咗做奄列炒麵。加多咗隻雞蛋，味道應該唔會相差太遠，點知食落又好唔同喎！雞蛋上面淋上蕃茄醬同沙律醬，將雞蛋連同炒麵一齊食，比起齋食炒麵冇咁乾身，而且味道更突出。
蕃茄醬完全係加哂分，酸酸甜甜好開胃，雞蛋又滑口，滿意呀！
食完正餐平霸又點會咁快滿足，見到餐牌有大判燒，梗係食埋先走啦！大判燒有兩款口味，分別係紅豆同吉士。
大判燒-紅豆味(HKD8)，非常鬆軟，未入口已經聞到蛋香味，流緊口水啦！呢個燒餅有啲似pancake口感，紅豆餡料都多喎，味道濃郁又唔甜膩，作為輕食好啱身份呀！
大判燒-吉士味(HKD8)，吉士甜度剛剛好，creamy得嚟又有食緊奶皇嘅味道，一咬就爆餡咁滯，like呀！
平霸小評：依家想食燒餅同炒麵唔使捱貴價喇，$30蚊已經可以食晒兩樣嘢，價錢親民又抵食！
|
http://www.hkstocknotes.com/articles/2016/3-pts-on-down-side
|
樓市由去年高位跌咗一成半，唔少人都關心跌夠未？仲會跌幾多？幾時入得場？回望一下97年跌市，或許對我哋撈底有幫助。香港樓市嘅定價權，好大程度由發展商主導。發展商新盤開高價，附近屋苑業主就知道自己可以賣貴啲；新盤定價低，附近屋苑業主就冇咁進取。發展商好明白呢種情況，所以新盤開賣，非必要都盡量唔減價，以免造成連鎖效應越賣越平。
凡買賣最後都係講供求，當新盤調整售價，其實已反映買家縮到發展商去唔到貨。淡市首先出現嘅情況，係發展商提供二按，務求令實力差少少嘅買家都入場承接；二按都推唔郁買家時，就會推出首一兩年免息免供。免息免供又分兩隻，一隻係二按免息免供，一隻係一按二按都免息免供，後者要市道非常差先會出現。
97年樓市炒到水尾嘅地區，係深井，98年頭帝濤灣就推一成半二按，首兩年免息免供，冇記錯當年建築呎價大約係4,500蚊左右。帝濤灣點解令人印象深，因為當時新地（016）推出一項新招，就係如選擇建築期付款，每提早一個月付款，每一個月樓價就減0.9%。事關97年尾樓市已開始跌，用咁嘅方法可減少炒家入咗場又撻定。
其次，以高佣散貨。通常最先出現的係發展商出高佣畀地產代理，將個波交畀代理，由代理去同買家傾回佣。如此則等同買家嘅買入價平咗，地產代理有動力去力谷新盤，而新盤面價冇減到。更重要嘅係，可以唔減新盤面價嘅情況下，試到買家承接力。
其三，即用各種回贈方法托價。做完高佣如個市仍然向下，買家唔願意入場，會陸續出現以下幾種情況：回贈傢俬禮券，如幾萬蚊傢俬禮券，可去指定商店換傢俬；送全屋裝修，送示範單位的裝修，通常買過千呎單位先有；送車位，甚至送房車，同樣通常買大單位，或連買幾個細單位先有。而最後會出現直接送錢，如買入新盤，直接現金回贈100萬元。當出現直接送錢時，樓市已差唔多見底。
以上幾種情況，可以同時出現。例如2003年就有唔少新盤既送裝修，又有首兩年免息免供，再送一圍入伙酒之類，首兩年你只要入去住就可以，兩年後先開始供樓。去到咁嘅地步市況已極差，2003年撞正通縮加沙士，現時要出現咁嘅情況機會好低。
今日由於部份規則有變，未必會簡單重複過去的現象。例如2005年金管局規定，凡新盤推免息免供或現金回贈，銀行估價時要以已折之樓價計算；2008年金管局亦叫停金融機構免息免供計劃，但若由金融機構以外嘅「機構」提供，是否灰色地帶則未知。現時新盤已出現第二種迹象，即以高佣推盤。第三種迹象往往要外圍大環境轉差，再傳到香港。由於美國拖慢加息步伐，香港樓市再陰跌一兩年機會較大，一兩年後再睇下有冇第三種迹象出現。
|
https://www.dreammakeriris.com/2008/08/blog-post_5703.html
|
今次除左黎行0下之外，其實係想黎下水禮架！！
呢個就係其中一個環節喇！
不過講真，都真係幾無聊，自己玩0既好少，反而係畀d職員射到濕哂tim，期間有個職員仲整痛我條腰同手，搞到我好唔開心，不過老公呵返就無野喇。
果度仲好多拖鞋呀、毛巾呀、沙灘褲呀賣囉，d拖鞋係最搞笑的。
d彈彈波入面有公仔架，不過要成15蚊個唔值囉！
因為濕到透，所以玩完換左套衫。呢個熊貓頭飾好得意，好似隻熊貓趴左上去咁。
佢地訓哂覺呢！
去完太平洋海岸就去海洋館睇魚魚呢！
呢個魔鬼魚好大呀！
|
https://ipet-hk.com/forum/forum.php?mod=viewthread&tid=3452&highlight=%E8%B2%93%E8%B2%93
|
你嫂嫂比人食0既0野佢食，貓貓梗係癡佢啦～～～你嫂嫂唔理你係最大問題！
貓貓食0左人食0既0野會短命好多！！！先唔好著緊佢唔癡你，首要係關注貓貓健康！！！！！！
隻貓貓係你0既？！屋企邊個最話得事，又或者話得聽你嫂嫂？你要出招，同話事人投訴－－當然以貓貓健康為要，等佢攪掂你嫂嫂，相信你屋企無人想家無寧日！你哥哥錫唔錫你？佢管唔管到你嫂嫂？如果無人可以幫你，咁唯有你自己發瀾渣！
又或者如果貓貓唔係食開罐頭，間唔中比貓貓食都得！仲有貓貓鐘意食雞肉，就咁灼熟就得！
好多人類食物貓都係唔食得既，例如朱古力或者零食甜品等等，裡面可能含有木糖醇，對貓狗極其有害，有機會導致急性腎衰竭，隨時冇命！你阿嫂唔聽你，你咪同阿哥講，最緊要係貓貓既健康！！
仲有煙既尼古丁會影響消化系統和神經系統，嚴重可導致心跳過速，昏迷甚至死亡。 小心！
|
https://humgagouk.com/2020/12/16/covidshock/
|
話說我哋成日都覺得個仔係我哋全家人之中最高危嘅人，因為佢日日返學又唔戴罩，小朋友又唔係好高防疫意識……家中長老又有長期病患，所以一直都有啲擔心。
上星期四晚瞓瞓吓個仔就醒咗，大嗌好熱，發癲除衫，一路就呻吟瞓唔到直到夠鐘起身返學。由於嗰日天氣暖返啲，所以我地都覺得個暖氣係熱咗啲嘅，就冇留意。
到放學佢都係好攰好冇精神，又話頭痛頭熱，媽媽即刻驚到上NHS網準備預約做TEST，又睇最近邊度有Drive Through Test始終全程留喺架車點都安全過要去診所，個仔返到屋企又冇胃口又扭吓扭吓，一度佢原來燒到39度， 我哋即刻俾退熱貼同退燒藥佢，又盡量安排佢喺房遠離全部人，特別係個妹，再夾佢早啲上床去休息，佢都攰到無乜動作好快就瞓咗。
感謝主，去到第2日佢又回復精神，爸爸先醒起佢星期一打咗流感疫苗，應該係少少發燒嘅反應，第二朝一早起身已經好精靈同有返胃口。
打流感針呢單嘢又有啲離奇，事緣有日冇啦啦有張通告問我哋打唔打疫苗，我哋之前喺香港都有打開，所以都諗住俾佢打，但上面要我哋填NHS NUMBER，不過LOTR嘅我哋係未有，但我哋都照填就交咗，心諗冇得打就由佢啦，點知有日個仔返到嚟，喺我哋好忙咁同律師講緊嘢嘅時候，冇啦啦好輕描淡寫咁講左句「爸爸媽媽，我今日噴左鼻呀！」我哋當時都只係反應「吓？哦……打咗呀……」就繼續同律師傾嘢，所以爸爸媽媽根本醒唔起呢件事……
好彩最後只係虛驚一場，大家總算鬆一口氣。
|
https://flynow.hk/%E5%A4%A7%E9%98%AA/%E3%80%90%E5%A4%A7%E9%98%AA%E8%87%AA%E7%94%B1%E8%A1%8C%E3%80%915%E5%80%8B%E5%BF%85%E5%8E%BB%E8%B6%85%E6%AD%A3-%E4%BA%AC%E9%83%BD%E6%99%AF%E9%BB%9E/
|
而家大阪有全新Hello Kitty列車去京都，當然要去京都玩返轉啦！不過京都咁多景點，不知去邊好？小編就特別揀咗5個日本人都推薦嘅超正 京都景點 ，其中一個景點睇落平平無奇，不過細心行下會見到好靚嘅影相打卡點！啱晒情侶或夫婦影靚相、過二人世界，下個月就係情人節，一定要睇定喇！
仲未知道大阪推出全新Hello Kitty列車？快D睇下面呢篇文睇下路線等詳情啦！
即使未去過京都嘅人，可能都認得伏見稻荷大社嘅「紅色通道」，其實全日本大約有3萬個稻荷神社，不過位於京都嘅伏見稻荷大社係總本社，亦係最高人氣！
伏見稻荷大社最受歡迎肯定係由一個個紅色柱組成嘅千本鳥居！雖然伏見稻荷大社就算係平日都會有好多人參觀，不過如果想影靚相嘅話，小編都有個小貼士可以分享：通常人流都比較集中喺開頭嘅鳥居，所以一次過行去比較入嘅位置先影相，就唔怕影到其他人喇！
金閣寺肯定係最閃嘅 京都景點！寺廟嘅外牆全部都用金箔裝飾，而且已經被聯合國教科文組織列為世界文化遺產，咁有歷史價值嘅京都景點一定要去睇下！
雖然其他時候都好受歡迎，不過講到最多人去嘅時候肯定係冬天，鋪咗雪嘅金閣寺綻放白金色嘅光芒，睇落更加靚，喺影靚相嘅最佳時間！
清水寺同樣係世界文化遺產，係京都地標同超人氣觀光景點，附近仲有大量手信店、小食店同和服租賃店，遊客必去！雖然而家清水寺嘅本堂直到2020年都仲維修緊，但係其他部分嘅清水寺都係照常開放，活動如常進行。好彩就係清水寺參觀必到嘅清水舞台都仲係可以入到，大家一定要去睇下京都全景，同埋秋天紅葉時間都可以見到寺下嘅大片紅葉。
清水寺係好多人著和服嘅熱點，如果你都想著得靚靚行寺廟又唔知去邊到租和服好嘅話，可以去參考以下呢幾間網上評價好好嘅和服店！
想一次過行晒以上三個京都景點但又唔想煩交通？其實都有一日團可以參加，坐喺旅遊巴舒舒服服就可以去晒咁多個景點影相打卡，而且呢個團仲可以由大阪出發！慳返由大阪去京都轉車嘅時間，而且帶住小朋友去大阪親子遊或帶住老人家嘅旅客就可以更方便安排行程！
呢間係日本供奉學問之神菅原道真公嘅寺廟，學生一定要順路去！廟內有大量樹木，冬天可以賞梅，而秋天可以賞紅楓葉，每年嘅紅葉季，都會有紅葉苑亮燈，入面有條路係沿途放眼都係紅葉，所以一到紅葉季節就會有好多旅客專程過來，係好受歡迎嘅景點！另外，對廟會有與趣嘅朋友要留意，天滿宮每個月25號都會有廟會，記得睇啱日子去呀！
除咗北野天滿宮，仲有其他地方睇紅葉都好靚架！如果打算去關西睇紅葉嘅人記得bookmark埋下面呢篇文喇！
係咪無諗過車站都可以係約會地點？京都車站係大站，所以可以搭到地下鐵、新幹線、近鐵，甚至巴士等，不過旅行嘅時候可能都趕住搭車，好少留意車站入面嘅設施，車站入面除咗有超多店舖可以盡情shopping，仲有「京都拉麵小路」等多間餐廳可以嘆美食，仲有其他特別嘅設施值得去睇！
位於4樓嘅「烏丸小路廣場」以及「空中路徑」都可以遠距離影到全個京都塔，影相留念就啱晒！
如果有時間，仲可以去埋京都塔睇超靚嘅京都全景！
京都車站由中央入口、4樓室町小路廣場場前有一個由171級樓梯組成嘅長樓梯，樓梯裝有15,000個LED燈，每到夜晚就會有燈飾表演，而且燈飾嘅圖案會隨季節變化，來到車站一月要睇！
呢段影片就見到聖誕節版本嘅燈飾！
京都車站嘅東廣場有一個室外嘅花園，白色嘅涼亭設計得好似婚禮場地咁，情侶或夫婦最啱來影相打卡！
想去晒咁多個 京都景點，當然要揀返間近車站嘅酒店啦！以下5間都係好新淨嘅京都酒店，近車站又多購物點，無論去shopping或觀光都夠晒方便！
|
https://maxxmas.com/2016/11/02/%E6%AF%94%E5%88%A9%E6%99%82%E8%85%A6%E5%8A%9B%E9%81%8A%E6%88%B2-brain-cheeser/
|
首先, 跟住題目去擺放D老鼠同芝士, 然後就可以開始擺放其餘既芝士, 但要跟rules去放, 唔可以亂放。
因為 Max 玩過類似遊戲, 所以睇完一次點玩之後佢已經急不及待咁拎黎玩啦！
最好笑係佢話唔可以放棄, 因為如果放棄, 大個就會愈來愈唔識！
係隔離望住佢玩, 陪下佢, 又同佢傾下計咁, 佢已經好開心。
頭先唔明我講乜既可以睇呢段影片：
呢本「遊戲書仔」細細本，帶出街玩好方便！
全部既老鼠同芝士都係磁石貼，不過拎出黎果時就要小心唔好亂放，唔見左一塊就唔好啦！
係邊度買？
冇記錯應該係大眾書局，但已經係兩年前買落，而家唔知仲有冇呢？？！
|
https://www.toofullforfood.com/2018/07/30/%E3%80%90%E6%96%B0%E6%B4%BE%E7%B1%B3%E7%B7%9A%E6%B9%AF%E5%BA%95%E9%81%B8%E6%93%87%E5%A4%9A-%E4%B8%89%E5%A4%A7%E5%BF%85%E9%A3%9F%E7%89%B9%E8%89%B2%E6%96%B0%E5%8A%9B%E8%BB%8D%E3%80%91%E8%B1%AA%E5%93%A5/
|
香港人好鍾意食米線，不過食來食去多數都係X仔呀、X桂香咁，啲餸多數都係車仔麵餸，有十幾款任你揀嗰隻，都係腩肉呀、豬腸呀、蘿蔔呀咁囉；湯底不外乎又係酸辣麻辣或者清湯咁。有冇啲新嘢食吓呀？有，呢期咁啱有啲新派米線登場喎，小編今次同大家介紹三間新派特色米線啦，無論湯底、米線抑或配菜都真係有啲新意㗎！
豪哥私房菜雖然開喺元朗YOHO附近，講真就真係唔算就腳㗎喇， 不過一樣引來大班Fans喎，究竟有咩咁巴閉？原來呢間私房菜除咗有小菜，仲有幾款特色湯底嘅米線，相當吸引！
嘩嘩嘩，好大隻虎蝦喎！呢個濃湯鮮茄大虎蝦米線(HKD68)喺米線界嚟講可算足料，平時食米線可能會當「頹飯」咁食，點知呢間私房菜嘅米線咁揼本，足足有3隻大虎蝦喎！虎蝦鮮甜爽口，另外湯底就係老闆用鮮茄再加茄膏整嘅，比起只用茄汁調味更香濃，飲落更順口。
燉湯米線(HKD52連飲品)仲堅，老闆話真係用原個燉湯嚟做米線湯底㗎！湯飲落超清甜，好似飲緊阿媽煲嘅住家湯咁！米線冇平時食開嗰啲咁重口味，味道清甜，有種反樸歸真嘅感覺，好pure好true呀！小編冇諗過連米線嘅湯都可以成碗飲晒，爽呀！
紫菜湯牛肉餅米線(HKD49連飲品)，望落去好似好簡單咁，其實呢個牛肉餅唔係度度食到㗎！因為老闆豪哥話牛肉餅係佢家鄉海豐嘅特色小色，佢話鄉下學校隔離成日都會有啲伯伯開啲車仔檔賣俾啲學生食，係一款充滿住家鄉味道嘅小食呀！小編真係未食過呢個味道嘅牛肉餅，咬落去感覺同牛丸唔一樣，比牛丸更彈牙同有咬口，加上牛味好濃，雖然唔係爆汁，但係味道好香，口感非常好。一碗有七、八粒，同埋鋪滿嘅紫菜，無添加任何味精，個湯又係可以飲埋！
酸菜湯馬膠丸米線(HKD52連飲品)同頭先個紫菜湯牛肉餅一樣，馬膠丸係老闆自己打嘅，食落有啲似魚蛋，好有魚味同埋好彈牙好有咬口，有少少似鯪魚滑嗰種「魚膠」質地，食到唔停口呀！呢碗米線望落去超足料，有海量嘅大豆芽、韭菜呀等等，湯底酸得嚟帶微辣，幾惹味！雖然比頭先3款米線重口味少少，但都唔會話食到好口渴咁，認真唔錯。
其實米線可以好簡單，但有心搞可以好多花款，好似豪哥就用健康煮法帶出家鄉味道，超有心思！豪哥話佢家鄉唔興酸辣嘢，不過就鍾意將唔同地方流行嘅口味mix & match，例如好似將汕尾嘅馬膠丸加入川式嘅酸辣湯米線當中，味道又好夾喎！除咗米線之外，平日晚市佢主力做海豐嘅家鄉私房菜，當中好多都係由傳統菜式改良而成，見豪哥不停諗新菜式，小編真係覺得好有heart！豪哥仲話由1月開業至今，已經開始儲到一班熟客仔，更加有食客為咗食佢嘅私房菜特登由港島、西貢搭車過嚟添！
第二間同大家介紹嘅就係雲南記 醋‧米線，全部米線都係自家製㗎！最招牌係五色米線喇，製作方法係將米打成米漿之後再加入各種蔬菜汁，例如紅菜頭、菠菜、紅蘿蔔、墨魚汁同埋最原始嘅純米米線。望落五顏六色，真係幾衝擊視覺㗎！老闆話佢同拍檔本身喺雲南工作咗好多年，返到嚟香港之後覺得香港流行嘅米線同雲南嘅傳統米線有啲唔一樣，所以就想為大家帶嚟一種雲南當地正宗嘅味道喇！
高原野生菌雲吞配紅菜頭米線(HKD46)望落顏色好似好假咁，但唔好誤會呀，呢隻紫紅色唔係色素嚟，而係紅菜頭嘅紅色呀！雖然食落紅菜頭味道就唔係話好出，最主要都係米漿嘅味道啦，不過食落覺得好fresh。小編平時較少食菜，食完呢碗紅菜頭米線，心理上覺得好似即刻補充咗啲纖維咁喎！
唔少米線店都會有大大碗嘅「過橋米線」俾大家選擇，呢度就有特色嘅福祿壽三寶米線(HKD88)，分別有3款唔同口味嘅米線(款式由當日廚師決定)，一次過食到三款口味嘅手工米線，唔錯喎！今日精選就係紅菜頭、菠菜同埋純米米線，另外餸亦有3款，分別係肥牛、豬膶同埋滷肉。滷肉醃得夠入味，豬膶唔腥口感滑嘟嘟，加埋少少辣肉碎同埋酸菜，完全滿足到米線控嘅口慾呀！
冬蔭功海鮮米線(HKD56)，以為冬蔭功湯只會喺泰式料理店先食到？錯喇，作為一間突破傳統嘅米線店，梗係要善於將唔同地方嘅口味mix & match啦！酸酸辣辣嘅冬蔭功湯底同掛湯嘅米線真係幾夾喎，配料如豆卜呀、芽菜「索」晒湯汁，非常惹味！
呢家位於粉嶺嘅米線小店主打自家製五色米線，其實真係幾有heart，事關佢哋喺香港自設廠房整自家米線，保證無添加防腐劑同埋色素。老闆話現時香港絕大部份嘅米線店多數都係入江西嘅廠貨，自家嘢係零舍珍貴嘅！加上價錢又唔算貴喎，真係良心小店呀！
最後一間係連鎖米線專門店－米線陣。唔好以為連鎖店就冇乜創意呀，作為一間專做米線起家嘅餐廳，佢哋定期會更新米線款式同湯底，唔會賣死一種好賣嘅米線㗎！
講起米線湯底呢，會有兩派人走出嚟－清魚湯同酸/麻辣湯。點知米線陣竟然整個北海道3.6牛乳湯底出嚟喎！北海道3.6牛乳南瓜雞髀肉竹笙米線(HKD46)感覺真係幾fusion，日式又中式。開頭expect會係一個有啲似台灣嗰種牛奶鍋嘅感覺，即係奶味唔會好濃，實情係呢個3.6牛乳南瓜湯個味好濃厚喎，唔會話水汪汪好稀咁！
另外麻辣蕃茄肥牛魚腐米線(HKD72)都相當刺激味蕾！蕃茄湯底成日食㗎喇，不過麻辣茄湯就比較少見喎！食落有少少似羅宋湯感覺，但又比羅宋湯更香辣可口。用咗新鮮熬製嘅清甜蕃茄湯，再配上等靚花椒、胡椒同辣椒乾等材料熬製而成嘅四川麻辣湯，加埋好掛湯嘅美國肥牛、魚腐同埋招牌米線，好惹味呀！
最後呢款鮮香椰子雞米線(HKD56)好受歡迎㗎，清甜椰子湯底由椰肉、椰蓉同埋椰青水熬製而成，每啖湯都充滿甜椰香！配料方面有嫩滑雞髀肉、雪耳、腐竹等，夾埋椰子湯咁fresh嘅湯底，夏天都唔會躁底啦！不過呢個椰子雞米線係期間限定，預計供應到8月中咋，大家想試吓就要快手喇！
|
https://www.celebritylogs.com/wiki/4894.html
|
「黎小田前妻」61歲關菊英公認靚聲王，曾公開出柜高調戀富婆！
資深音樂人黎小田離世，享年73歲。小田一生除咗喺音樂上有好高造詣之外，感情生活都系多姿多彩，其中有一段廣為人知嘅婚姻，當中主角就系關菊英。黎小田曾指與關菊英嘅感情系佢一生中最深刻嘅，可惜情深緣淺。兩個人相戀十年，結婚兩年之后就以離異收科。
關菊英當年得14歲關菊英喺72年參加唱比賽入行，識到年長12年嘅黎小田，心生仰慕，其后兩人互生情愫開始拍拖。
當年僅14歲關菊英喺唱路上已經漸露頭角。早年嘅關菊英就讀于炮臺山圣公會圣米迦勒小學，自小就鐘意唱歌。阿媽見佢有天分就聘請專業老師教佢唱歌技巧。
后尾經老師嘅介紹到中環「金寶夜總會」表演，展現其獨特歌喉。后來逐漸變得越嚟越多人搵佢登臺演唱，家庭經濟算系小康嘅關菊英一開始登臺演出全因興趣。
後尾重喺市政局主辦嘅歌唱比賽中勇奪冠軍，就咁樣闖入樂壇。喺踏入樂壇初期嘅時候，佢仲返學，後來由於工作越嚟越忙，佢不如喺中四時輟學，一心一意投身娛樂圈。
至1973年，佢加TVB電視當劇集《民間傳奇》嘅幕后代唱；最為人熟嘅系《巫山盟》插曲《田園春夢》（與伍衛國合唱）。
後轉去幕前演出電視劇，并開始主唱電視劇嘅主題曲同插曲，包括《狂潮》、《過客》、《兩忘煙水里》等知名歌曲，而關菊英演唱《狂潮》呢首歌時都不過先18歲，就已經將歌曲嘅感情演繹得絲絲入扣。
關菊英都同汪明荃一樣，曾多次同鄭少秋、羅文多番合作而且好有火花。與鄭少秋喺1976年合作嘅灌錄大碟《民間傳奇：四杰傳之三笑》中插曲《求偶》、《出走》都系佢為人所熟知嘅作品。
1977年仲同羅文合唱《梁山伯與祝英臺》嘅劇集主題曲《樓臺會》同插曲《十八相送》，都相當有成績。
關菊英憑借呢啲主題曲上位，開始喺樂壇走紅。而到位嘅歌曲感情演繹都正系佢成為出名歌手嘅主要原因。1986年喺灣仔伊莉莎伯體育館舉辦首個個人演唱會。
到1990年代初，關菊英同屋企人移民加拿大溫哥華過住半退休嘅生活，十幾年后先返香港。喺2005年，佢復出與《金曲情牽半世紀演唱會》，第二年正式重返TVB主持音樂節目《超級靚聲演斗廳》。
喺2007年接拍TVB電視劇《溏心風暴》，創造咗經典反派角色「細契」，當時關菊英仲坦言驚出演反派角色會惹大家憎，驚影響自己嘅歌唱事業，好彩播出后，觀眾唔單止唔反感，仲好鐘意呢個角色。
電視劇主題曲《講不出聲》都由關菊英演唱，更加成為佢復出后嘅首支名曲。此歌火到去臺灣令天王周杰倫都曾喺演唱會中翻唱。關菊英更憑此曲勇奪《2007年CASH金帆音樂獎》「最佳女歌手演繹」。
搭住此劇余威，關菊英喺2007年8月1號到8月2號舉行《關菊英溏心演唱會》，同年更憑「細契」一角獲得《2007年萬千星輝頒獎典禮》「我最鐘意嘅電視女角色」獎。復出后又開個唱又攬獎，睇嚟關菊英真系好彩到飛起，開門紅到爆炸。
2007年關菊英喺一次飯局上識到商場女強人周偉利，周偉利（Willy）系已故「公仔面大王」周文軒嘅侄女。佢老竇就系發明手機同電腦常用嘅中文打字縱橫輸入法嘅創辦人，家族資產超二十億。
而Willy自己本身開裝修公司，2007年繼承阿哥周偉麟大筆遺產，加埋投資物業眼光獨到，估個人身家超過億元。
喺2009年，與Willy相戀兩年嘅關菊英就喺媒體面前坦言：
我好好彩可以遇到佢，佢系一個又醒目、心地又好嘅人，尊重長輩，關心朋友，我好珍惜呢段關系。其實我唔志在性，只要對我夠好就好！
面對公眾嘅關心，關菊英坦白，認關系，被問到怕唔怕世俗嘅眼光：其實我只系想做返自己，講大話好辛苦，我更加唔想偷偷摸摸出街。我只系追求一個伴并冇傷害任何人，所以我揀坦白！
2013年，關菊英媽媽何潤清過生，Willy就以家屬嘅身份，幫手打點喪事。
關菊英一度情緒崩潰痛哭，好彩有Willy 時刻傍在旁，互相扶持。
呢幾年，關菊英同Willy幾乎都係糖黐豆。前幾個月關菊英因覺身體唔好，要去醫院抽骨髓，Willy全程陪伴。年初時仲畀影到一齊去日本大阪度假，Willy負責攞行李。
計落兩個人戀情曝光到而家相守已經有十幾年，就如關菊英自己所言人生可以穩個噉可靠嘅人，何必再去計較性呢？
|
https://girlab.hk/62458/%E5%A4%8F%E6%97%A5%E5%BF%85%E9%A3%B2-%E2%99%A5-%E6%B4%9B%E7%A5%9E-x-%E6%AA%B8%E6%AA%AC%E2%96%BA%E8%8A%B1%E7%A0%94%E8%8D%89%E8%AA%AA%E5%85%A8%E6%96%B0%E3%80%90%E6%8E%92%E6%AF%92%E7%98%A6%E8%BA%AB11/
|
想美味同時輕鬆消脂、排毒、清宿便？
文末仲有折上折，額外9折優惠！
台灣低溫烘焙蘋果乾製成。
冷熱泡皆可，養生同時瘦身！
內有茶隔，方便攜帶、飲用方便！
♥「凍齡．貓茶」石斛．玄米 ♥ 抗氧美顏添！
輸入AMYNG，即享額外9折優惠！
|
https://theartisticmindhk.com/products/%E9%A2%A8%E6%99%AF%E7%95%AB%E6%8A%80%E5%B7%A7%E5%9F%BA%E7%A4%8E%E8%AA%B2%E7%A8%8B-%E7%95%AB%E7%95%AB%E6%88%90%E5%89%AF%E6%A5%AD%E8%B3%87%E8%A8%8A
|
你有冇聽過一萬小時法則？
即係如果你要成為某個領域嘅專家，就需要一萬小時。
但欲速則不達，有恆心不斷練習總少不免。
呢個世界會有人認同你嘅專長，但你要搵到渠道俾人知。
不斷練習之餘，仲要認識呢個市場。
— 仲會話你知點樣可以賣畫到海外。
同埋附有筆記幫大家記低精華，咁就唔怕學完唔記得啦！
遇到難題都可以一路互相支持。
座位有限，遲到30分鐘或以上，恕不能「遲上遲走」，希望大家敬請準時。
|
https://football.fanpiece.com/footballeratalking/%E3%80%94%E6%AD%90%E5%9C%8B%E7%9B%83-%E6%B3%95%E5%9C%8B-1-0-%E5%BE%B7%E5%9C%8B-%E6%AF%94%E8%B3%BD%E6%8F%8F%E8%BF%B0%E8%A9%95%E8%AB%96%E3%80%95%E6%B3%95%E5%9C%8B%E4%BB%A5%E6%8A%97%E8%A1%A1%E5%8A%9B%E5%90%8C%E9%80%9F%E5%BA%A6%E5%8F%96%E5%8B%9D-%E5%BE%B7%E5%9C%8B%E9%80%B2%E6%94%BB%E7%81%AB%E5%8A%9B%E5%8F%AF%E4%BB%A5%E6%9B%B4%E5%BC%B7-c1403405.html
|
歐國盃死亡之組大戰，德國主場迎戰法國。戰況緊湊下，法國以一球小勝。
開賽早段，兩隊將隊形收緊，集中於中線壓迫，爭取控球權以發動快攻/反擊。於兩隊激烈嘅搶奪之中，抗衡力同速度係其中關鍵。法國隊整體速率、對抗同覆蓋範圍比德國優勝。另外，麥巴比快速推進以及兩閘靴南迪斯同柏華能壓住德國兩位翼衛甘美治同高辛斯，令法國取得優勢，製造較多機會，包括15分鐘柏華右路插上傳中入小禁區，以及20分鐘嘅入球，該入球概括了上述抗衡力同速度嘅元素，先有普巴以一敵二嘅護球(抗衡力)，再有柏華插前幫波，其後靴南迪斯左路插前(速度)接應普巴長傳製造侯姆斯嘅烏龍球。
法國領先後收縮防守，德國壓前主攻。德國三中堅陣面對密集有變形安排，右中堅真特會移到右閘位置，幫助右翼衛甘美治上前，但兩人突破力有限，右路進攻威脅不足。而左路方面，左翼衛高辛斯有一定突破力，但未有進攻點拉左邊，支援不足，制造到嘅威脅有限。至於中路方面，德國人手似乎過多，今空間更加狹小。功能方面，梅拿同哈伐斯嘅功能相似，前線只有基拿比一人衝擊對方防線，面對簡迪以及其身後嘅防線，難以滲入。德國只能靠高波製造機會，而德國欠缺高大嘅傳中接應點，制造到具威脅嘅機會有限，例如37分鐘左路傳中俾基拿比做高難度倒掛支點形成根度簡射門。
相反，法國主守之下有兩次反擊機會，包括35分鐘麥巴比推過候姆斯到禁區底線傳中，以及41分鐘賓斯馬中路插入禁區接應長傳，但其狀態似乎尚未回復，未能控好再射門。
下半場比賽格局維持於德國主攻，法國防反。雙方你來我往，51分鐘，法國嘅反擊中拉比奧特插入偏左射中柱。54分鐘，德國左路傳中，甘巴比判斷皮球落點，基拿比射門僅僅高出。梅拿下半場更多到右路幫手，有一定效果，56分鐘先拉右邊再插入中路十二碼點附近射門，亦製造到基拿比插入中路直面門將嘅機會，但被羅利斯快一步接到皮球。
下半場中段，主守嘅法國體能下降較快，失誤增加，其中普巴幾次推失同傳失，德國得以壓住法國。此時法國仍偶有反擊，包括麥巴比爆過侯姆斯，差少少形成單刀，侯姆斯準確嘅飛鏟僅僅化解，以及其後賓斯馬嘅反擊炸糊。比賽尾段德國教練路維以雲拿同辛尼入替哈伐斯同基拿比，打法不變，欠缺快翼拉邊之下難以攻破法國嘅密集防守，最後無功而返。
法國今場以一直沿用嘅防反打法取得呢場大戰嘅勝利，於歐國盃嘅征途有一個漂亮嘅開局。只不過有一點值得討論，教練迪甘斯於89分鐘先進行第一個換人，增加因體能下降而失球嘅風險。
而德國方面，正選嘅梅拿同哈伐斯功能相似，兩人亦集中於中路活動，令1+1嘅效果少於2。而且面對密集欠缺兩翼拉邊，難以製造威脅。若果以拜仁雙翼基拿比同辛尼正選，梅拿於中路擔任「假9號」引領攻勢，球隊速度同牽制力將會更強，而面對密集可以讓兩翼拉邊，右邊嘅甘美治轉到防中位置，德國進攻效果相信可以更好。接下來德國面對匈牙利同葡萄牙，至少要一勝一和先可以出線，匈牙利密集防守甚為堅固，葡萄牙主帥山度士一向保守，德國必須提高面對密集嘅威脅。
|
https://std.stheadline.com/realtime/article/1354802/%E5%8D%B3%E6%99%82-%E5%A8%9B%E6%A8%82-%E6%8A%B5%E6%AD%BB-%E6%8A%B1%E4%BD%8F%E6%84%9B%E8%B2%93%E6%90%96%E5%9A%9F%E6%90%96%E5%8E%BB%E5%91%83Like-%E7%9B%B4%E6%93%8A%E5%9D%A4%E5%93%A5%E8%A2%AB%E8%B2%93%E6%89%93
|
直擊RABU襲擊吳業坤，另RABU後日會絕育，老竇表示好擔心。
今年5月，吳業坤領養咗隻貓正式成為貓奴實現兒時夢想，貓女叫RABU（啦呠），日文解作Love。兩父女相處得好快樂，坤哥IG常見RABU蹤影，瞓緊覺嘅攤緊嘅被摸中乜都有，惹埋大堆囡囡留言，「好得意呀」x 無限，家有寵物，「吸粉」真係話咁易。
坤哥抱住RABU搖嚟搖去。
尋日坤哥就抱住RABU表演beatbox，一路口噏噏一路抱住隻貓搖嚟搖去，貓最忌被抱得唔穩定，覺得唔安全必然發惡表達唔鍾意嘅感受，話口未完，RABU已經發出厚重Meow聲，然後雙手一嘢拍落坤哥個頭，痛就唔會痛嘅，但𤓓囉。坤哥話:「Rabu Diss我，我都係唱番歌。」其實咁樣搖隻貓，被Diss都好正常。
RABU開始反擊坤哥。
嗱佢反嘞。
睇吓坤哥幾老尷。
RABU大叫表達不滿。
坤哥收皮了。
今年5月，坤哥接RABU回家。
父女合照。
靚靚RABU。
|
Subsets and Splits
No community queries yet
The top public SQL queries from the community will appear here once available.